ഓണത്തിന് കിട്ടില്ല കിറ്റ്, സർക്കാർ വാഗ്ദാനം പാളി; ഇനിയും കിറ്റ് കിട്ടാനുള്ളത് 37 ലക്ഷം പേർക്ക് – Jaihind TV\nഓണത്തിന് കിട്ടില്ല കിറ്റ്, സർക്കാർ വാഗ്ദാനം പാളി; ഇനിയും കിറ്റ് കിട്ടാനുള്ളത് 37 ലക്ഷം പേർക്ക്\nതിരുവനന്തപുരം : കിറ്റ് വിതരണം എന്ന സംസ്ഥാന സർക്കാർ വാഗ്ദാനം പാഴാകുന്നു. ഓണക്കിറ്റ് വിതരണം തിരുവോണത്തിന് മുമ്പ് പൂര്‍ത്തിയാവില്ല. ചില ഉല്‍പന്നങ്ങളുടെ കുറവ് മൂലം കിറ്റുകള് പൂര്‍ണ്ണമായും തയാറാക്കാനാകാതെ സപ്ലൈക്കോ. 37 ലക്ഷം പേര്‍ക്ക് കൂടി ഇനി കിറ്റ് ലഭിക്കാനുണ്ടെന്നാണ് റിപ്പോർട്ട്.\nസംസ്ഥാനത്ത് മുഴുവന് കിറ്റുകളും 16-ാം തീയതിയോടെ വിതരണം ചെയ്യുകയായിരുന്നു ലക്ഷ്യം. എന്നാല് വിതരണ സംവിധാനങ്ങൾ പാളി. 16 ഇനം കിറ്റിലെ ചില ഉല്‍പന്നങ്ങള് പ്രതീക്ഷിച്ചത് പോലെ ലഭ്യമാക്കാനാവാതെ പോയതാണ് വിതരണത്തിന് തടസമായതെന്നാണ് സപ്ലൈക്കോയുടെ ന്യായീകരണം. ഏലയ്ക്കാ, ശര്‍ക്കരവരട്ടി പോലുള്ളവയുടെ കുറവ് പ്രതിസന്ധിക്ക് കാരണമായി. ഓണത്തിന് മുമ്പ് പൂർത്തിയാക്കേണ്ട കിറ്റ് വിതരണം ഈ മാസം തന്നെ പൂര്‍ത്തിയാക്കുമെന്നാണ് സപ്ലൈകോയുടെ നിലപാട്.\nആയിരത്തിലധികം പാക്കിംഗ് സെന്‍ററുകളുണ്ട്. ഈ സെൻ്ററുകളിലൂടെ ഉത്രാട ദിനത്തിലും കിറ്റുകള് വിതരണം തുടരും. 75 ശതമാനം കിറ്റ് വിതരണം തിരുവോണത്തിന് മുമ്പേ പൂര്‍ത്തിയാക്കാകാൻ നെട്ടോട്ടം ഓടുകയാണ് സപ്ലൈകോ. കിറ്റ് വിതരണം എന്ന് മേനി പറയുന്ന സംസ്ഥാന സർക്കാരിന് വിതരണത്തിൽ സംഭവിച്ച പാളിച്ച ഇരുട്ടടിയാകുകയാണ്.


ട്രംപ് അനുകൂലികള് വൈറ്റ് ഹൗസിലേക്ക് അതിക്രമിച്ചു കയറി; വാഷിങ്ടണില് കര്‍ഫ്യൂ - Kerala News Daily\nട്രംപ് അനുകൂലികള് വൈറ്റ് ഹൗസിലേക്ക് അതിക്രമിച്ചു കയറി; വാഷിങ്ടണില് കര്‍ഫ്യൂ\nവാഷിങ്ടന് : സഭാ സമ്മേളനം നടക്കുന്നതിനിടെ ഡൊണള്‍ഡ് ട്രംപിന്റെ അനുകൂലികള് പാര്‍ലമെന്റ് മന്ദിരത്തിലേക്ക് ഇരച്ചു കയറി. നിയുക്ത പ്രസിഡന്റ് ജോ ബൈഡന്റെ വിജയം അംഗീകരിക്കാന് പാര്‍ലമെന്റ് സമ്മേളിക്കുന്നതിനിടെയാണ് അക്രമാസക്തരായ ആയിരക്കണക്കിന് ട്രംപ് അനുകൂലികള് കാപ്പിറ്റോള് മന്ദിരത്തിലെ സുരക്ഷാവലയം ഭേദിച്ച് അകത്തുകടന്നത്. സംഘര്‍ഷത്തിനിടെ വെടിയേറ്റ് ഒരു സ്ത്രീ മരിച്ചു. പരിക്കേറ്റ അഞ്ച് പേരെ ആശുപത്രിയിലേക്കു മാറ്റി.\nഇന്ത്യന് സമയം പുലര്‍ച്ചെ ഒരുമണിയോടെയാണ് നാടകീയ സംഭവങ്ങള് അരങ്ങേറിയത്. സെനറ്റിലും സഭാഹാളിലും പ്രതിഷേധക്കാര് കടന്നതോടെ ഇരുസഭകളും അടിയന്തരമായി നിര്‍ത്തിവച്ചു. യുഎസ് കോണ്‍ഗ്രസ് അംഗങ്ങളെ ഒഴിപ്പിച്ചു. പാര്‍ലമെന്റിലേക്ക് അതിക്രമിച്ചു കടന്നവരെ ഒഴിപ്പിക്കാന് പൊലീസ് കണ്ണീര്‍വാതകം പ്രയോഗിച്ചു. കാപ്പിറ്റോള് മന്ദിരത്തിനു സമീപത്തു നിന്ന് സ്‌ഫോടകവസ്തു കണ്ടെടുത്തതായും റിപ്പോര്‍ട്ടുകളുണ്ട്.\nജനപ്രതിനിധി സഭയും സെനറ്റും ചേരുന്നതിനിടെയാണ് സ്ഥാനമൊഴിയുന്ന പ്രസിഡന്റ് ട്രംപിന്റെ അനുയായികള് മന്ദിരത്തിനു പുറത്തു പ്രകടനമായെത്തിയത്. പൊലീസുമായി ഏറ്റുമുട്ടിയ പ്രതിഷേധക്കാര് ആദ്യം ബാരിക്കേഡുകള് തകര്‍ത്തു. പാര്‍ലമെന്റ് കവാടങ്ങള് അടച്ചെങ്കിലും പൊലീസ് വലയം ഭേദിച്ച് പ്രതിഷേധക്കാര് അകത്തുകടക്കുകയായിരുന്നു.\nസംഭവത്തെ തുടര്‍ന്ന് വാഷിങ്ടണില് കര്‍ഫ്യൂ പ്രഖ്യാപിച്ചു. കാപ്പിറ്റോള് മന്ദിരം വളഞ്ഞ സംഭവത്തെ കലാപം സൃഷ്ടിക്കാനുള്ള ശ്രമമെന്ന് നിയുക്ത പ്രസിഡന്റ് ജോ ബൈഡന് പറഞ്ഞു. അനുകൂലികള്‍ക്ക് പിന്‍വാങ്ങാന് നിര്‍ദേശം നല്‍കാന് ട്രംപിനോട് ആവശ്യപ്പെട്ടു. എന്നാല് ബൈഡന്റെ വിജയം അംഗീകരിക്കില്ലെന്നു ആവര്‍ത്തിച്ച ട്രംപ്, പ്രതിഷേധക്കാരോടു സമാധാനം പാലിക്കാന് അഭ്യര്‍ഥിച്ചു.സംഭവത്തെ അപലപിച്ച് ബ്രിട്ടനും അയര്‍ലന്‍ഡും രംഗത്തെത്തി.\ncurfew in white housetrup supports tried to seize parliament\nകേരളത്തില് ഇന്ന് 6394 പേര്‍ക്ക് കോവിഡ്-19; ടെസ്റ്റ് പോസിറ്റിവിറ്റി നിരക്ക് 10.01\nബ്രസീലില് വിമാനാപകടത്തിൽ നാല് ഫുട്‌ബോള് താരങ്ങള്‍ക്ക്…\nപ്രധാനമന്ത്രിയെ പുറത്താക്കി നേപ്പാൾ കമ്മ്യൂണിസ്റ്റ് പാർട്ടി


ബക്രീദ് ദിനത്തിലും ശാന്തമാകാതെ കാശ്മീർ; ശ്രീനഗറിൽ പൊലീസ് വാഹനത്തിനുനേരെ ഭീകരരുടെ വെടിവയ്‌പ്പ്; ഒരു ജവാൻ കൊല്ലപ്പെട്ടു; അഞ്ച് പേർക്ക് പരിക്ക്\nന്യൂഡൽഹി: പെരുന്നാൾ ദിനത്തിലും ശാന്തമാകാതെ കാശ്മീർ താഴ്‌വര. ശ്രീനഗറിൽ പൊലീസ് വാഹനത്തിന് നേരെ ഭീകരാക്രമണം. ലഷ്‌ക്കറെ തയിബ ഭീകരരാണ് വെടിയുതിർത്തതെന്നാണ് പുറത്തുവരുന്ന വിവരം. ആക്രമണത്തിൽ ഒരു ജവാൻ കൊല്ലപ്...\nകേന്ദ്രമന്ത്രിസഭാ പുനഃസംഘടനക്ക് മുന്നോടിയായി മന്ത്രിമാരുടെ രാജി തുടരുന്നു; രാജീവ് പ്രതാപ് റൂഡിക്ക് പിന്നാലെ തൊഴിൽ വകുപ്പ് മന്ത്രി ബന്ദാരു ദത്താത്രേയ രാജി വെച്ചു; അഞ്ച് മന്ത്രിമാർ രാജിവെച്ചതായി ദേശീയ മാധ്യമങ്ങൾ; പുനഃസംഘടന ഞായറാഴ്‌ച്ച\nന്യൂഡൽഹി: കേന്ദ്രമന്ത്രിസഭ പുനഃസംഘടന ഞായറാഴ്ച നടക്കും. രാഷ്ട്രപതിയെ കണ്ട് പുനഃസംഘടന ഞായാറാഴ്ച നടത്തുമെന്ന് അറിയിച്ചതായാണ് വിവരം. പ്രധാനമന്ത്രി നരേന്ദ്ര മോദി ഉച്ചകോടിക്കായി ചൈനയിലേക്ക് പോകുന്നതിന് മുമ്...\nമുംബൈ: ഈദ് ദിനത്തിൽ കശാപ്പ് ശാലയിലേക്ക് വന്ന ആടിന് വില ഒരു കോടി രുപ. ഒരു പ്രത്യേക മറുക് ആടിന്റെ കഴുത്തിന് താഴെ തവിട്ടു നിറത്തിൽ കണ്ടതാണ് ആടിന്റെ വില ഒരു കോടിയിലെത്തിച്ചത്. ഒരു കോടി വിലയിട്ടിരിക്കുന്ന ...\nകസവു സാരിയുടുത്തു മിതമായ ആഭരണങ്ങളോടെയാണ് സോനു വധുവായി എത്തിയത്. ക്ഷേത്രനടയിൽ വച്ചു നടന്ന മിന്നുകെട്ടലിൽ അടുത്ത ബന്ധുക്കളും സുഹൃത്തുക്കളും മാത്രമാണ് പങ്കെടുത്തത്. ബംഗളൂരുവിൽ ഐടി എഞ്ചിനീയറായ അജയ് ആണു വര...\nഒമ്പത് മാസം ഗർഭിണിയായ നഴ്‌സിന് നൈറ്റ് ഡ്യൂട്ടി എടുക്കാത്തതിന്റെ പേരിൽ മെമോ നൽകി കണ്ണിൽ ചോരയില്ലായ്മ്മ! 20 വാർഡ് ഇൻചാർജ്ജുമാരെ തരം താഴ്‌ത്തി സ്റ്റാഫ് നഴ്‌സുമാരാക്കി; മിനിമം വേതനം നൽകാതെ കബളിപ്പിക്കാൻ കുതന്ത്രം കണ്ടെത്തി തിരുവനന്തപുരത്തെ പിആർഎസ് ആശുപത്രി മാനേജ്‌മെന്റ്; മുഖ്യമന്ത്രിക്ക് നൽകിയ ഉറപ്പിനെയും വെല്ലുവിളിച്ച് സമരം ചെയ്ത നഴ്‌സുമാരോട് പ്രതികാര നടപടി തുടരുന്നു\nതിരുവനന്തപുരം:സ്വകാര്യ ആശുപത്രി മാനേജ്‌മെന്റുകളുടെ നമ്പർവൺ ശത്രുക്കൾ ആരെന്ന് ചോദിച്ചാൽ അത് നഴ്‌സുമാർ തന്നെയാണെന്ന് പറയേണ്ടി വരും. അങ്ങനെയാണ് തങ്ങളുടെ ന്യായമായ അവകാശങ്ങൾ നേടിയെടുക്കാൻ വേണ്ടി സമരം ചെയ്ത...\nകേന്ദ്രസർക്കാരിന്റെ പുതിയ ഉത്തരവ് സംസ്ഥാനത്തേ ഓർഫനേജുകളെ പ്രതിസന്ധിയിലാക്കുന്നു; കേരളത്തിലെ 1195 ഓർഫനേജുകൾ അടച്ചുപൂട്ടൽ ഭീഷണിയിൽ; ഉത്തരവ് വന്നതിന് ശേഷം കേരളത്തിൽ ഇതുവരെ പൂട്ടിയത് 150 ഓർഫനേജുകൾ\nസംസ്ഥാനത്തിലെ വിവിധ ജില്ലകളിലായി 1195 ഓർഫനേജുകളാണ് പ്രവർത്തിക്കു്ന്നത്. എന്നാൽ കേന്ദ്ര സാമൂഹിക നീതി വകുപ്പിന്റെ പുതിയ ഉത്തരവ് പ്രകാരം ഇവയിൽ ഭൂരിപക്ഷവും അടച്ചുപൂട്ടലിന്റെ ഭീഷണിയിലാണ്. ഉത്തരവ് വന്നതിന് ...\nസ്വാഗത പ്രസംഗം കാടുകയറിയപ്പോൾ കാത്തിരുന്ന പിണറായിക്ക് കലി കയറി! പ്രസംഗപീഠത്തിലേക്ക് കയറി മൈക്കിൽ കൊട്ടി 'ഇനി ഞാൻ സംസാരിക്കുന്നതായിരിക്കും'.. ഇല്ലെങ്കിൽ ഒന്നും പറയാതെ എനിക്ക് ഇറങ്ങിപ്പോകേണ്ടി വരും' എന്നുപറഞ്ഞ് ക്ഷുഭിതനായി; ആരെയും കാത്തു നിൽക്കാതെ ഉദ്ഘാടനവും നിർവഹിച്ചു: ഇന്ന് ആറ്റിങ്ങലിൽ നടന്ന ഉദ്ഘാടന ചടങ്ങിൽ കേരള മുഖ്യന്റെ ദേഷ്യപ്രകടനം ഇങ്ങനെ\nതിരുവനന്തപുരം: സമയകൃത്യത വേണമെന്ന കാര്യത്തിൽ മുഖ്യമന്ത്രി പിണറായി വിജയൻ കടുത്ത ശാഠ്യക്കാരനാണ്. മുൻകോപിയും ദുശ്യാഠ്യക്കാരനുമായ പിണറായ വിജയന്റെ നിലപാടിന്റെ ചൂട് ശരിക്കറിഞ്ഞവർ മാധ്യമപ്രവർത്തകർ മുതൽ സ്വന്...\nകൊടിഞ്ഞി ഫൈസൽ വധക്കേസ് പ്രതി വിപിന്റെ കൊലപാതകത്തിൽ രണ്ട് എസ്ഡിപിഐ പ്രവർത്തകർ അറസ്റ്റിൽ; പിടിയിലായതുകൊലപാതക ഗൂഢാലോചനയിൽ പങ്കെടുത്തവർ; കൊലപാതകം തീവ്ര മൗലികവാദികളുടെ ആസൂത്രണമെന്ന് വ്യക്തം\nതിരൂർ: കൊടിഞ്ഞി ഫൈസൽ വധക്കേസിലെ രണ്ടാം പ്രതി വിപിനെ കൊലപ്പെടുത്തിയ കേസിൽ രണ്ട് പേർ അറസ്റ്റിൽ. അറസ്ററിലായവർ എസ്ഡിപിഐ പ്രവർത്തകർ ആണ്. പറവണ്ണ സ്വദേശി സുഹൈൽ, പെരുന്തല്ലൂർ സ്വദേശി മുഹമ്മദ് അൻവർ എന്നിവരാണ് ...\nസൂപ്പറുകൾക്ക് മാതൃകയായി സന്തോഷ് പണ്ഡിറ്റ്; ഇത്തവണത്തെ ഓണാഘോഷം അട്ടപ്പാടിയിൽ ആദിവാസികൾക്കൊപ്പം; സിനിമാ സെറ്റിലോ ചാനലിലോ സമയം ചെലവിടാതെ സോഷ്യൽ മീഡിയയുടെ പ്രിയതാരം എത്തിയത് ഓണാഘോഷത്തിനുള്ള വസ്തുക്കളുമായി\nപാലക്കാട്: മലയാളത്തിലെ സൂപ്പറുകളുടെ ഓണാഘോഷം പതിവായി സിനിമാ ഷൂട്ടിങ് സെറ്റുകളിലും ടെലിവിഷനിലും മറ്റുമായിരിക്കും. എന്നാൽ സോഷ്യൽ മീഡിയയുടെ സൂപ്പർസ്റ്റാറായ സന്തോഷ് പണ്ഡിറ്റ് തീരുമാനങ്ങളെല്ലാം തിരുത്തുകയാണ...\nസെൽഫിയെടുക്കാൻ പഠിച്ച് മുൻ രാഷ്ട്രപതി; പഠിപ്പിച്ച അദ്ധ്യാപകനെ പരിചയപ്പെടുത്തി എടുത്ത സെൽഫി സോഷ്യൽ മീഡിയയിൽ വൈറലാകുന്നു; ഹംസ സെയ്ഫ് എന്ന കുട്ടിയുടെ ചിത്രമാണ് പ്രണബ് മുഖർജി ട്വിറ്ററിൽ പങ്കുവെച്ചത്\nന്യൂഡൽഹി: തിരക്കായ ജീവിതത്തിൽ വിട നൽകി ജീവിതം കുറച്ചു കൂടി രസകരമാക്കാമുള്ള തിരക്കിലാണ് മുൻ രാഷ്ട്രപതി പ്രണബ് മുഖർജി. അദ്ദേഹത്തിന്റെ പുത്തൻ സെൽഫിയാണ് ഇപ്പോൾ ചർച്ച വിഷയം. സെൽഫിയെടുക്കാൻ പഠിച്ചതിന്റെ ത്ര...\nജയിൽ മുറിയിൽ തനിച്ചിരുന്ന് പിച്ചും പേയും; പൊലീസുകാരോടും സഹതടവുകാരോടും വെറുതെയിരുന്നു പുലഭ്യം പറയുന്നു; ആൾദൈവം ഗുർമീത് റാം റഹിം സിങ്ങിന്റെ മനോനില തെറ്റിയതായി സഹതടവുകാരന്റെ വെളിപ്പെടുത്തൽ\nറോത്തഹ്: വിവാദ ആൾദൈവവുമായ ഗുർമീത് റാം റഹിം സിങ്ങിന്റെ മനോനില തെറ്റിയതായി വെളിപ്പെടുത്തൽ. കഴിഞ്ഞ ദിവസം ജാമ്യത്തിലിറങ്ങിയ ജയിലിലെ സഹതടവുകാരനാണ് ഞെട്ടിക്കുന്ന വെളിപ്പെടുത്തൽ നടത്തിയിരിക്കുന്നത്. പൊലീസുകാ...\nമോദി സർക്കാറിൽ കേന്ദ്രമന്ത്രി ആകാനില്ല, ബിജെപിയുമായി യാതൊരു ബന്ധവുമില്ല; ഇപ്പോൾ നടക്കുന്ന നുണ പ്രചരണങ്ങൾക്ക് പിന്നിൽ മറ്റെന്തെങ്കിലും താത്പര്യങ്ങളാണോ എന്നു സംശയിക്കേണ്ടിയിരിക്കുന്നു: നിലപാട് വ്യക്തമാക്കി ജോസ് കെ മാണി\nതിരുവനന്തപുരം: കേന്ദ്രസർക്കാറിൽ നടക്കുന്ന പുനഃസംഘടനയിൽ കേരളത്തിന് പ്രാതിനിധ്യം ഉണ്ടാകുമോ എന്ന കാര്യത്തിൽ ഇനിയും യാതാരു വ്യക്തതയും വന്നിട്ടില്ല. ഇതിനിടെയാണ് കേരളാ കോൺഗ്രസ് എമ്മിലെ എംപിയായ ജോസ് കെ മാണി ...\nബാറുകളുടെ ദൂരപരിധി ആരാധനാലയങ്ങളിൽ നിന്നും 50 മീറ്ററാക്കി കുറച്ച നടപടിയെ എതിർത്ത് കത്തോലിക്കാ സഭ; സർക്കാറിന്റേത് മദ്യവർജ്ജനമല്ല, മദ്യപാനത്തെ പ്രോത്സാഹിപ്പിക്കുന്ന നടപടിയെന്ന് കർദ്ദിനാൾ ജോർജ്ജ് ആലഞ്ചേരി; ജനാധിപത്യ മാർഗ്ഗങ്ങളിലൂടെ പ്രതിഷേധിക്കുമെന്നും സഭാ പിതാവ്\nതിരുവനന്തപുരം: സംസ്ഥാനത്തെ ബാറുകളുടെ ദൂരപരിധി 200 മീറ്ററിൽ നിന്ന് 50 മീറ്ററായി കുറച്ച സർക്കാർ നടപടിയെ വിമർശിച്ചു കൊണ്ട് കത്തോലിക്കാ സഭ രംഗത്തെത്തി. ആരാധനാലയങ്ങളുടെയും സ്‌കൂളുകളുടെയും സമീപത്തു നിന്ന് ന...\nസച്ചിൻ തെൻഡുൽക്കറിന്റെ 10 എന്ന ജഴ്‌സി നമ്പർ ഇനി ആര് ഉപയോഗിക്കും ? എന്നാൽ ആരും ഉപയോഗിക്കേണ്ട എന്നാണ് ആരാധകരുടെ പക്ഷം. സച്ചിന്റെ ജഴ്‌സി നമ്പർ ഉപയോഗിച്ച ശാർദൂലിന്റെ അവസ്ഥ കണ്ടാൽ ഇനി ആരും ഉപയോഗിക്കുകയുമില...\nവിഴുങ്ങിയ വമ്പൻ ഇര വഴങ്ങാതെ വന്നപ്പോൾ പുറത്താക്കാതെ തരമില്ല; അകത്താക്കിയ പച്ചിലപ്പാമ്പിനെ ശർദ്ദിച്ചുകളയുന്ന വെള്ളിക്കെട്ടന്റെ വീഡിയോ കാണാം; കൊട്ടിയൂരിൽ നിന്നുള്ള ദൃശ്യങ്ങൾ\nകൊട്ടിയൂർ വന്യജീവിസങ്കേതത്തിൽ നിന്നാണ് ഈ അപൂർവ ദൃശ്യങ്ങൾ.തന്നേക്കാൾ വലിപ്പമുള്ള പച്ചിലപ്പാമ്പിനെ വിഴുങ്ങിയ വെള്ളിക്കെട്ടന് കുറച്ച് കഴിഞ്ഞപ്പോൾ മനസ്സിലായി സംഗതി കുഴപ്പമാണെന്ന്. നിവൃത്തിയില്ലാതെ വന്നപ്പ...


Ramesh Pisharody Archives - Page7of 10 - metromatinee.com Lifestyle Entertainment & Sports\nBy Noora T Noora TDecember 11, 2019\nകാത്തിരിപ്പിന് വിരാമം. മമ്മൂട്ടിയുടെ ബ്രഹ്മാണ്ഡചിത്രം നാളെ തീയേറ്ററുകളിൽ എത്തുകയാണ്. സിനിമ രംഗത്ത് നിന്ന് ആശംസകളുമായി നിരവധി പേരാണ് ഇതിനോടകം എത്തിയത്. ഫേസ് ബുക്ക്...\nഇന്നത്തെ കാലത്ത് ഒരു കൊമേഡിയൻ ആയിരിക്കുക എന്നത് അത്ര എളുപ്പമുള്ള കാര്യമല്ലെന്ന് പറയുകയാണ് രമേശ് പിഷാരടി . പഞ്ചവർണ തത്തയും ഗാനഗന്ധർവനും...\nഹാസ്യഗന്ധർവ്വന് ആശംസയുമായി ഗാനഗന്ധർവ്വൻ ടീം!\nസിനിമാരംഗത്തെ ഹാസ്യനടനും നിർമാതാവുമാണ് രമേശ് പിഷാരടി.ഇന്ന് അദ്ദേഹത്തിന്റെ ജന്മദിനമാണ്.ജന്മദിനത്തിൽ ആശംസയുമായി എത്തിയിരിക്കുകയാണ് ഗാനഗന്ധർവ്വൻ ടീം.രമേശ് പിഷാരടിയുടെ ചിത്രത്തിൽ ജന്മദിനാശംസകൾ കുറുച്ചുകൊണ്ടാണ് ആശംസ...\nമമ്മൂട്ടിയുടെ പടം പിടിക്കാനുള്ള പൈസയൊന്നും എനിക്കില്ല; രമേശ് പിഷാരടി!\nരമേശ് പിഷാരടി ഏറ്റവും പുതിയതായി സംവിധാനം ചെയ്ത ചിത്രമാണ് ഗാനഗന്ധർവ്വൻ.ചിത്രത്തിൽ മമ്മൂട്ടിയാണ് അഭിനയിക്കുന്നത്.രണ്ട് ദിവസം മുൻപ് റീലിസ് ആയ ചിത്രത്തിന് നല്ല...


മാറ്റത്തിനായി തൊടുപുഴ | Idukki | Kerala | Deshabhimani | Tuesday Mar 2, 2021\nകർഷകരും കർഷകത്തൊഴിലാളികളും ഇടത്തരക്കാരും പ്രധാനമായും വിധി നിർണയിക്കുന്ന മണ്ഡലമാണ് തൊടുപുഴ. കൂടുതൽ കാലം യുഡിഎഫിനൊപ്പം നിലകൊണ്ട മണ്ഡലം. കേരള കോൺഗ്രസ് നേതാവ് പി ജെ ജോസഫ് പതിവായി മത്സരിക്കുന്ന ഇടം. ഇതുവരെയുള്ള മത്സരത്തിൽ ഒരിക്കൽ മണ്ഡലം ജോസഫിനെ കൈവിട്ടു. പിന്നീടുള്ള തുടർച്ചയായ തെരഞ്ഞെടുപ്പുകളിൽ വിജയം നേടാനായെങ്കിലും ഇപ്പോൾ കാര്യങ്ങൾ അത്ര പന്തിയല്ല. എംഎൽഎയുടെ കൈയ്യൊപ്പു ചാർത്തിയ പദ്ധതികളൊന്നും മണ്ഡലത്തിൽ കഴിഞ്ഞ നാളുകളിലില്ല. കേരള കോൺഗ്രസ് എം പാർടിയും ചിഹ്നവും കൈയിൽനിന്ന് പോയ ജോസഫിനെ തിരിച്ചടികൾ വല്ലാതെ വലയ്‌ക്കുന്നു. പ്രായാധിക്യവും അതോടൊപ്പം അണികളെ ചേർത്തുനിർത്താനുള്ള ബദ്ധപ്പാടും. മണ്ഡലത്തിലെ വികസനകാര്യങ്ങളെല്ലാം എംഎൽഎ മറന്നു. തൊടുപുഴയിലെ കിഫ്‌ബി കുടിവെള്ള പദ്ധതിപോലും നടപ്പാക്കിയത് എൽഡിഎഫ് സർക്കാർ ഇടപെട്ടതു മൂലമാണ്. മണ്ഡലത്തോടുള്ള എംഎൽഎയുടെ അവഗണനയാണ് തെരഞ്ഞെടുപ്പിൽ ചർച്ച ചെയ്യുന്നത്. കഴിഞ്ഞ തവണത്തെ ഭൂരിപക്ഷത്തിൽനിന്ന് മൂന്നു മടങ്ങോളം വോട്ടിന്റെ ഇടിവ് തദ്ദേശ തെരഞ്ഞെടുപ്പിൽ യുഡിഎഫിനുണ്ടായി.\n1957ൽ സിപിഐയിലെ കെ നാരായണൻനായരെ പരാജയപ്പെടുത്തി കോൺഗ്രസിലെ സി എ മാത്യു തൊടുപുഴയുടെ പ്രഥമ എംഎൽഎയായി. 1960 ൽ സിപിഐയിലെ ജോസ‌് എബ്രഹാമിനെ തോൽപ്പിച്ച‌് വീണ്ടും നിയമസഭയിലെത്തി. 1965ൽ കേരള കോൺഗ്രസ് സ്ഥാനാർഥിയായി മത്സരിച്ച സി എ മാത്യു ഇടതുപക്ഷ സ്വതന്ത്രൻ കെ സി സക്കറിയയെ തോൽപ്പിച്ചു. 1967ൽ കേരള കോൺഗ്രസിലെ ഇ എം ജോസഫിനെ പരാജയപ്പെടുത്തി സക്കറിയ വിജയിച്ചു. 1970ൽ കന്നിയങ്കത്തിലൂടെ സിപിഐ എം സ്വതന്ത്രൻ യു കെ ചാക്കോയെ പരാജയപ്പെടുത്തി പി ജെ ജോസഫ് നിയമസഭയിലെത്തി. 1977, 80, 82, 87 തെരഞ്ഞെടുപ്പുകളിലും വിജയം ആവർത്തിച്ചു. 1977ൽ പിള്ള ഗ്രൂപ്പിലെ എ സി ചാക്കോയെ തോൽപ്പിച്ചു. 1980ൽ കോൺഗ്രസിലെ കുസുമം ജോസഫിനെയും 82ൽ ആർഎസ്‌പിയിലെ എൻ എ പ്രഭയെയും 87ൽ സിപിഐ എമ്മിലെ എം സി മാത്യുവിനെയും പരാജയപ്പെടുത്തി. പി ജെ ജോസഫ‌് മൂവാറ്റുപുഴ ലോക‌്സഭാ മണ‌്ഡലത്തിലേക്ക‌് മത്സരിച്ച 1991 ൽ തൊടുപുഴയിൽ കോൺഗ്രസിലെ പി ടി തോമസ് ജയിച്ചു. ജോസഫ‌് ഇതിനകം എൽഡിഎഫിൽ എത്തിയിരുന്നു. പി ടി തോമസിനെതിരെ തൊടുപുഴയിൽ മത്സരിച്ച പി സി ജോസഫ‌് നിസാര വോട്ടുകൾക്ക് പരാജയപ്പെട്ടു. 1996ൽ തൊടുപുഴയിൽ ജോസഫും പി ടി തോമസും ഏറ്റുമുട്ടിയപ്പോൾ വിജയം ജോസഫിനായിരുന്നു. 2001ൽ ജോസഫിൽനിന്ന് പി ടി തോമസ‌് മണ്ഡലം തിരിച്ചുപിടിച്ചു. 2011ൽ പി ജെ ജോസഫ‌് യുഡിഎഫിൽ എത്തിയ ശേഷം നടന്ന തെരഞ്ഞെടുപ്പിൽ സിപിഐ എം സ്വതന്ത്രൻ ജോസഫ് അഗസ്റ്റിനായിരുന്നു എതിരാളി. പി ജെ ജോസഫിനായിരുന്നു വിജയം. 2016ൽ റോയി വാരികാട്ടിനെയും പരാജയപ്പെടുത്തി.\nതൊടുപുഴ നഗരസഭ, ആലക്കോട്, ഇടവെട്ടി, കരിമണ്ണൂർ, കുമാരമംഗലം, ഉടുമ്പന്നൂർ, വണ്ണപ്പുറം, മുട്ടം, പുറപ്പുഴ, വെള്ളിയാമറ്റം, മണക്കാട്, കോടിക്കുളം, കരിങ്കുന്നം പഞ്ചായത്തുകൾ ഉൾപ്പെടുന്നതാണ് തൊടുപുഴ മണ്ഡലം. തദ്ദേശ തെരഞ്ഞെടുപ്പിൽ എൽഡിഎഫിന് തൊടുപുഴ മണ്ഡലത്തിൽ ജനസ്വാധീനം വർധിപ്പിക്കാൻ കഴിഞ്ഞു. യുഡിഎഫ് വോട്ടുവിഹിതത്തിൽ കാര്യമായ ഇടിവുണ്ട്. തൊടുപുഴ നഗരസഭ, കരിമണ്ണൂർ, ഉടുമ്പന്നൂർ, വെള്ളിയാമറ്റം പഞ്ചായത്തുകൾ എൽഡിഎഫാണ് ഭരിക്കുന്നത്. യുഡിഎഫ് മുൻകാലങ്ങളിൽ ആധിപത്യം പുലർത്തിയിരുന്ന കുമാരമംഗലം അടക്കമുള്ള പല പഞ്ചായത്തുകളിലും എൽഡിഎഫിന് സീറ്റുകളും വർധിച്ചു. തദ്ദേശ തെരഞ്ഞെടുപ്പിൽ 17,000 വോട്ടു മാത്രമാണ് എൻഡിഎക്ക് ലഭിച്ചത്.\n469 പേർക്ക് കോവിഡ്; പോസിറ്റിവിറ്റി 14.23 %\nതൊടുപുഴയിൽ സെക്കൻഡ് ലൈൻ ട്രീറ്റ്‌മെന്റ് സെന്റർ ഒന്നുകൂടി\nഅന്വേഷണം ആവശ്യപ്പെട്ട് ബെഫിയുടെ പ്രതിഷേധം


jeevayude pranayam | അപര്‍ണ്ണ ഖത്തര് എയര്‍വേസില് കാബിന് ക്രൂവാണ്... ഞാൻ നാട്ടിലും... എയറോനോട്ടിക്കലിന് ചേര്‍ന്ന് മൂന്നാം വര്‍ഷത്തിലേക്ക് എത്തിയതിന് ശേഷമായാണ് നിര്‍ത്തിപ്പോരാന് തീരുമാനിച്ചത്... ഈ തീരുമാനത്തെ സുഹൃത്തുക്കളെല്ലാം എതിര്‍ത്തിരുന്നു... പ്രണയകഥ വെളിപ്പെടുത്തി അവതാരകന് ജീവ ജോസഫ് - Malayalivartha.com Widgets Magazine\nഅപര്‍ണ്ണ ഖത്തര് എയര്‍വേസില് കാബിന് ക്രൂവാണ്... ഞാൻ നാട്ടിലും... എയറോനോട്ടിക്കലിന് ചേര്‍ന്ന് മൂന്നാം വര്‍ഷത്തിലേക്ക് എത്തിയതിന് ശേഷമായാണ് നിര്‍ത്തിപ്പോരാന് തീരുമാനിച്ചത്... ഈ തീരുമാനത്തെ സുഹൃത്തുക്കളെല്ലാം എതിര്‍ത്തിരുന്നു... പ്രണയകഥ വെളിപ്പെടുത്തി അവതാരകന് ജീവ ജോസഫ്\n14 JANUARY 2020 02:36 PM IST\nഭാര്യയും ഭര്‍ത്താവുമാണ്. എന്റെ അടുത്ത സുഹൃത്തുക്കളാണ് അവര്. അവര്‍ക്കൊപ്പം പോയതാണ്. സെക്യൂരിറ്റി എന്താണ് ഇവിടെ എന്ന് ചോദിച്ചപ്പോള് ഓഡീഷനെന്ന് പറഞ്ഞ് അങ്ങനെ പങ്കെടുക്കുകയായിരുന്നു. ഭക്ഷണവുമായി ബന്ധപ്പെട്ട പരിപാടിയാണ്. അതിനൊരു ഇന്‍ട്രോ പറയാനായിരുന്നു അവര് ആവശ്യപ്പെട്ടത്. തലേദിവസം പുട്ടുകടയിലേക്ക് പോയിരുന്നു. അങ്ങനെ പുട്ടിന്‍രെ വിശേഷങ്ങളൊക്കെ പറഞ്ഞു. വിളിക്കാമെന്ന് അവരും പറഞ്ഞു. സ്ഥിരം കേള്‍ക്കുന്നതിനാല് വലിയ പ്രതീക്ഷയില്ലായിരുന്നു. എന്നാല് ഒരാഴ്ചയ്ക്കുള്ളില് അവര് വിളിച്ച് ട്രെയിനിംഗുണ്ടെന്ന് പറയുകയായിരുന്നു.\nഇനി വിജെ ഒക്കെയായി കാണാമെന്ന് പറഞ്ഞിരുന്നു. 43 പേരില് നിന്നും 12 പേരായി ചുരുങ്ങുകയായിരുന്നു. അതില് രജിഷ വിജയനൊക്കെയുണ്ടായിരുന്നു. നിരവധി ലൈവ് ഷോകളൊക്കെ ചെയ്തിരുന്നു.5വര്‍ഷം വരെ അവിടെയായിരുന്നു. ഒപ്പമുള്ളവര്‍ക്കെല്ലാം സിനിമയും റിയാലിറ്റി ഷോയുമൊക്കെ വരുന്നുണ്ടായിരുന്നു. അവസാനനിമിഷം വെച്ച് പല പരിപാടികളും നഷ്ടപ്പെട്ടിരുന്നു. അങ്ങനെയിരിക്കെയാണ് സീ കേരളത്തിലേക്ക് വിളിച്ചത്.\nനമുക്ക് ചെയ്ത് നോക്കാമെന്ന് പറഞ്ഞ് തുടങ്ങുകയായിരുന്നു. റിയാലിറ്റി ഷോ ചെയ്ത് പരിചയമില്ല എന്ന് പറഞ്ഞിരുന്നു. എന്നാല് തനിക്ക് കോണ്‍ഫിഡന്‍സുണ്ടെന്നും പറഞ്ഞിരുന്നു. സരിഗമപ മൊത്തം രസമാണ്. പിന്നിലും മുന്നിലുമൊക്കെ രസമാണ്. എല്ലാവരും പൊളിയാണ്. അപര്‍ണ തോമസിനെയാണ് വിവാഹം ചെയ്തത്. നാല് വര്‍ഷമായി.സൂര്യ മ്യൂസിക്കില് കോ ആങ്കറായി വന്നതാണ്. ജീവിതത്തിലെ ഷോയും ഒരുമിച്ച് ചെയ്യാനായി തീരുമാനിക്കുകയായിരുന്നു. ആള് ഖത്തര് എയര്‍വേസില് കാബിന് ക്രൂവാണ്. ആള് ദോഹയിലും ഞാന് നാട്ടിലുമാണ്. ഇടയ്ക്ക് പരിപാടിയില് അപര്‍ണ്ണ അതിഥിയായി വന്നിട്ടുണ്ടായിരുന്നു. ശുപ്പുടു, ഷിട്ടു തുടങ്ങി താന് വിളിക്കുന്ന പേരുകളെല്ലാം ഇപ്പോള് എല്ലാവരും വിളിച്ച് തുടങ്ങിയെന്ന് അപര്‍ണ്ണ പറഞ്ഞിരുന്നു. ആള് ഖത്തറില് നിന്ന് നാട്ടിലേക്ക് വന്നത് താനറിഞ്ഞിരുന്നു. ആള് ലീവിന് നാട്ടിലേക്ക് വരുമ്ബോള് ഷൂട്ടുണ്ടെങ്കില് അത് ബുദ്ധിമുട്ടാണ്. ഞാന് ലീവെടുത്ത് വരുമ്ബോള് ഇങ്ങനെ പോവുന്നത് ഇഷ്ടമല്ല. ഇന്നൊരു ദിവസമേ ഷൂട്ടുള്ളൂവെന്നും അത് കഴിഞ്ഞ് പൊളിക്കാമെന്നും പറഞ്ഞ് പിണക്കം മാറ്റിയാണ് താനെത്തിയത്. പരിപാടിയിലേക്ക് വരുന്ന കാര്യം എന്നോട് പറഞ്ഞിരുന്നില്ല. ബോക്‌സ് തുറന്ന് നമ്മുടാളെ കണ്ടപ്പോള് സന്തോഷമായിരുന്നുവെന്നും ജീവ പറയുന്നു. എല്ലാവര്‍ക്കും സര്‍പ്രൈസ് നല്‍കി ഞെട്ടിക്കുന്ന ജീവയ്ക്ക് അടുത്തിടെ ഞെട്ടിപ്പിക്കുന്ന സര്‍പ്രൈസായിരുന്നു അണിയറപ്രവര്‍ത്തകര് നല്‍കിയത്. ജീവയുടെ നല്ലപാതിയായ അപര്‍ണ്ണയും വേദിയിലേക്ക് എത്തുകയായിരുന്നു. നിക്കി ഗല്‍റാണിയോട് കുശലം ചോദിക്കുന്നതിനിടയിലായിരുന്നു ഭാര്യ എത്തിയത്. വരുന്ന കാര്യത്തെക്കുറിച്ച് തന്നോടൊന്നും പറഞ്ഞിരുന്നില്ലെന്നും ശരിക്കും സര്‍പ്രൈസായെന്നും ജീവ പറഞ്ഞിരുന്നു. കരിയറിലേയും ജീവിതത്തിലേയും വിശേഷങ്ങളെക്കുറിച്ച് തുറന്നുപറഞ്ഞെത്തിയിരിക്കുകയാണ് താരം ഇപ്പോള്. റെയിന്‍ബോ മീഡിയയ്ക്ക് നല്‍കിയ അഭിമുഖത്തിനിടയിലായിരുന്നു അദ്ദേഹം വിശേഷങ്ങള് പങ്കുവെച്ചത്.\nഅവരെ കൈയൊഴിയുകയില്ല; രാജമല ഉരുള്‍പൊട്ടലില് മരിച്ചവരുടെ കുടുംബങ്ങള്‍ക്ക് അഞ്ച് ലക്ഷം രൂപ ധനസഹായം ആദ്യഗഡു ; ദുരന്തം നേരിട്ടവരെ പുനരധിവസിപ്പിക്കുന്നത് ഉള്‍പ്പെടെയുള്ള കാര്യങ്ങളും ആലോചിക്കുമെന്ന് മുഖ്യമന (25 minutes ago)\nഅതിനു വയ്യ !! തര്‍ക്കങ്ങളുടെ ഒടുക്കം മിക്കപ്പോഴും പരസ്പരം ഉള്ള മുറിപ്പെടുത്തലില് ചെന്ന് കലാശിക്കും !! (47 minutes ago)\nഇന്ത്യന് മഹാസമുദ്രത്തില് ഇന്ത്യന്‍നാവികസേന നിരീക്ഷണം ശക്തമാക്കി; കൂടുതല് യുദ്ധക്കപ്പലുകള് വിന്യസിച്ചു (49 minutes ago)


ഭഗവദ്‌ഗീതയുടെ ആരോഗ്യസന്ദേശം : പ്രഭാഷണം - ശ്രീ. വെങ്കിടകൃഷ്ണന്‍പോറ്റി | Kayamkulam Online\nഭഗവദ്‌ഗീതയുടെ ആരോഗ്യസന്ദേശം : പ്രഭാഷണം - ശ്രീ. വെങ്കിടകൃഷ്ണന്‍പോറ്റി\nനരേന്ദ്രഭൂഷണ് സ്മാരക പ്രതിഷ്ഠാപനം നടത്തിവരുന്ന പ്രതിമാസ പ്രഭാഷണപരമ്പരയിലെ 243-ാമതു് പ്രഭാഷണം 22 ഫെബ്രുവരി 2018 നു് വൈകിട്ട്4നു് ശ്രീ. വെ...\nനരേന്ദ്രഭൂഷണ് സ്മാരക പ്രതിഷ്ഠാപനം നടത്തിവരുന്ന പ്രതിമാസ പ്രഭാഷണപരമ്പരയിലെ 243-ാമതു് പ്രഭാഷണം 22 ഫെബ്രുവരി 2018 നു് വൈകിട്ട്4നു് ശ്രീ. വെങ്കിടകൃഷ്ണന്‍പോറ്റി നിര്‍വഹിക്കുന്നു. വേദി, ചെങ്ങന്നൂരിലെ സരസ്വതീ വൈദിക ഗുരുകുലം, (നരേന്ദ്രഭൂഷണിന്റെ ഭവനം). ഭഗവദ്‌ഗീതയുടെ ആരോഗ്യസന്ദേശം എന്ന വിഷയത്തെ അധികരിച്ചാണു് പ്രഭാഷണം.\nKayamkulam Online: ഭഗവദ്‌ഗീതയുടെ ആരോഗ്യസന്ദേശം : പ്രഭാഷണം - ശ്രീ. വെങ്കിടകൃഷ്ണന്‍പോറ്റി


ദാരിദ്ര്യം നിർമ്മാജ്ജനം ചെയ്യും | LDF Manifesto 2021\nദാരിദ്ര്യം നിർമ്മാജ്ജനം ചെയ്യും\nകേരളത്തില് ഇന്ന് പരമദരിദ്രരായ കുടുംബങ്ങളുടെ എണ്ണം 4.5 ലക്ഷത്തിലധികം വരില്ല. നിലവിലുള്ള ആശ്രയ ഗുണഭോക്താക്കളെയും തദ്ദേശഭരണ സ്ഥാപനങ്ങളും കുടുംബശ്രീയും നോമിനേറ്റ് ചെയ്യുന്ന പുതിയ കുടുംബങ്ങളെയും ക്ലേശഘടകങ്ങളുടെ അടിസ്ഥാനത്തില് സംസ്ഥാന തലത്തില് സര്‍വ്വേ നടത്തി മുന്‍ഗണനാ ലിസ്റ്റ് തയ്യാറാക്കും. ഇപ്പോള് ആശ്രയ പദ്ധതിയില് 1.5 ലക്ഷം കുടുംബങ്ങളാണ് ഗുണഭോക്താക്കളായി ഉള്ളത്. ഇവരില് അര്‍ഹതയുള്ളവരെയെല്ലാം ഉള്‍ക്കൊള്ളിച്ചുകൊണ്ട് 4.5 ലക്ഷം കുടുംബങ്ങളെ ഗുണഭോക്താക്കളായി തെരഞ്ഞെടുക്കും.\nഏറ്റവും ദരിദ്ര കുടുംബങ്ങളെ പ്രത്യേകമെടുത്ത് ഓരോന്നിന്റെയും പ്രശ്നങ്ങളും ആവശ്യങ്ങളും പഠിച്ച് അവ പരിഹരിക്കുന്നതിന് ചെയ്യേണ്ടുന്ന കാര്യങ്ങളും അവയ്ക്കു വേണ്ടിവരുന്ന ചെലവും രേഖയാ ക്കുന്നതാണ് മൈക്രോപ്ലാനിംഗ്. മൈക്രോ പ്ലാനുകള് തയ്യാറാക്കുന്നതിന് ബ്ലോക്ക് പഞ്ചായത്ത് മുനിസിപ്പല് തലത്തില് രൂപീകരിക്കുന്ന റിസോഴ്സ് പേഴ്സണ്‍സ് ടീമുകള്‍ക്ക് പരിശീലനം നല്‍കും. നിലവിലുള്ള സ്കീമുകളെ പരമാവധി പ്ലാനുകളില് സംയോജിപ്പിക്കും. പ്രത്യേകമായി നിര്‍ദ്ദേശങ്ങള്‍ക്കും രൂപം നല്‍കാം.\nജോലി ചെയ്യുന്നതിനും വരുമാനം ആര്‍ജ്ജിക്കുന്നതിനും നിവൃത്തി യില്ലാത്ത കുടുംബങ്ങള്‍ക്ക് ഇന്‍കം ട്രാന്‍സ്ഫറായി മാസം തോറും സഹായം നല്‍കുന്നതിനും അനുവാദം ഉണ്ടാകും. അധിക ചെലവിന്റെ പകുതി തദ്ദേശഭരണ സ്ഥാപനങ്ങള് വഹിക്കണം. ബാക്കി കുടുംബശ്രീ വഴി സര്‍ക്കാര് ലഭ്യമാക്കും.\nഈ മൈക്രോ പ്ലാനുകള് പഞ്ചായത്ത് / മുനിസിപ്പല് ഭരണസമിതികള് പരിശോധിച്ച് അംഗീകാരം നല്‍കിക്കഴിഞ്ഞാല് കുടുംബശ്രീ വഴി നടപ്പാക്കും. പദ്ധതിയില് ഉള്‍പ്പെടുന്ന കുടുംബങ്ങളുടെ അടിസ്ഥാന ആവശ്യങ്ങളെല്ലാം ഉറപ്പുവരുത്തും. അഞ്ചു വര്‍ഷംകൊണ്ട് ഇവരെ സ്ഥായിയായ രൂപത്തില് ദാരിദ്ര്യത്തില് നിന്നും കരകയറ്റും.\nമറ്റു സംസ്ഥാനങ്ങളില് നിന്നും കേന്ദ്രസര്‍ക്കാരില് നിന്നും വ്യത്യസ്തമായി പട്ടികവിഭാഗങ്ങള്‍ക്ക് ജനസംഖ്യാനുപാതത്തേക്കാള് ഉയര്‍ന്ന നിരക്കില് ഉപപദ്ധതികള്‍ക്ക് കഴിഞ്ഞ അഞ്ചു വര്‍ഷവും കേരളം പണം നീക്കിവയ്ക്കുകയുണ്ടായി. ഇതില് ഗണ്യമായ ഭാഗം തദ്ദേശ ഭരണസ്ഥാപനങ്ങള് വഴിയാണ് ചെലവഴിക്കുന്നത്. പ്രാദേശിക പദ്ധതികള് ആവിഷ്കരിക്കുന്നതില് പട്ടികജാതിക്കാരുടെ ഫലപ്രദമായ പങ്കാളിത്തം ഉറപ്പുവരുത്തും.\nപട്ടികജാതി ഭൂഉടമസ്ഥത മെച്ചപ്പെടുത്തുന്നതിന് കഴിയാവുന്ന എല്ലാ നടപടികളും കൈക്കൊള്ളും. ഇതിനായി ഓരോ പ്രദേശത്തും ലഭ്യമായ പുറമ്പോക്ക് ഭൂമി, മിച്ചഭൂമി എന്നിവ ഭൂരഹിതര്‍ക്ക് വിതരണം ചെയ്യും.\nഭൂരഹിതര്‍ക്കു വീടിനും ഭൂമിക്കും വേണ്ടി 10 ലക്ഷം രൂപ നല്‍കുന്ന പദ്ധതി വിപുലീകരിക്കും.\nഓരോ ആവാസസങ്കേതത്തിനും മിനിമം വേണ്ടുന്ന അടിസ്ഥാന സൗകര്യങ്ങള് നിശ്ചയിക്കും. ഇതിനു പുറമേ ഓരോ പ്രദേശത്തിന്റെയും പ്രത്യേകത കണക്കിലെടുത്ത് വെള്ളക്കെട്ട് ഒഴിവാക്കല് തുടങ്ങി അധികമായി വേണ്ടുന്ന സൗകര്യങ്ങള് കൂടി നിര്‍ണ്ണയിക്കും. ഇവ ഒരു പാക്കേജായി നല്‍കുന്ന അംബേദ്കര് പദ്ധതി മുഴുവന് സങ്കേതങ്ങളിലും അഞ്ചു വര്‍ഷം കൊണ്ട് നടപ്പാക്കും.\nപട്ടികജാതി വിദ്യാര്‍ത്ഥികള്‍ക്കിടയില് തോല്‍വിയുടേയും, കൊഴിഞ്ഞു പോക്കിന്റെയും നിരക്ക് പഠനത്തിനിടയില് കൂടുതലാണെന്ന കാര്യം കണക്കിലെടുത്തുകൊണ്ട് ഇത് പരിഹരിക്കുന്നതിനായി പഠനത്തില് പിന്നോക്കം നില്‍ക്കുന്ന കുട്ടികള്‍ക്ക് സ്കൂളുകളില് തന്നെ പ്രത്യേക പരിശീലനം തുടര്‍ച്ചയായി നല്‍കുന്നതിന് സൗകര്യം ഉണ്ടാക്കും.\nപട്ടികജാതി കുട്ടികള്‍ക്കു വേണ്ടിയുളള പ്രീമെട്രിക്പോസ്റ്റ് മെട്രിക് ഹോസ്റ്റലുകളെ ആധുനികവല്‍ക്കരിക്കും. താമസ സൗകര്യവും ഭക്ഷണവും മികച്ചതാക്കുക മാത്രമല്ല, ഹോസ്റ്റലുകളില് കമ്പ്യൂട്ടര് ലാബ്, മുറികളില് ഇന്റര്‍നെറ്റ് സംവിധാനം എന്നിവ ഉറപ്പുവരുത്തും. കൂടുതല് ട്യൂട്ടര്‍മാരെ നിയോഗിക്കും. ഇവയുടെ നടത്തിപ്പു സംബന്ധിച്ച് ജില്ലാ പഞ്ചായത്തിന്റെ നേതൃത്വത്തില് സോഷ്യല് ഓഡിറ്റ് നടത്തും.\nകിഫ്ബിയെക്കൂടി ഉപയോഗപ്പെടുത്തി മോഡല് റസിഡന്‍ഷ്യല് സ്കൂളുകള്‍ക്ക് മികവുറ്റ സൗകര്യങ്ങള് ഉറപ്പുവരുത്തും. ഇവയുടെ നടത്തിപ്പിന് സ്കൂള് മാനേജ്മെന്റ് സമിതികള് രൂപീകരിക്കും.\nപട്ടികജാതി വിദ്യാര്‍ത്ഥികള്‍ക്ക് നല്‍കുന്ന പഠന സഹായങ്ങള് ജീവിത ചെലവുമായി ബന്ധപ്പെടുത്തി വര്‍ദ്ധിപ്പിക്കും.\nപട്ടികജാതി വിദ്യാര്‍ത്ഥികളില് പഠനം നിര്‍ത്തുന്ന പ്രൊഫഷണല് വിദ്യാര്‍ത്ഥികള്‍ക്കു വേണ്ടി പ്രത്യേക ഫിനിഷിഗ് സ്കൂളുകള് ആരംഭിക്കും.\nസംഘടിത മേഖലയില് ജോലിയുളളവര് ഒഴികെയുളള മുഴുവന് പട്ടികജാതി കുടുംബങ്ങളെയും ബി.പി.എല് ആയി കണക്കാക്കി റേഷനും മറ്റ് ആനുകൂല്യങ്ങളും ലഭ്യമാക്കും.\nപ്രാദേശിക സര്‍ക്കാരുകളുടെ പട്ടികജാതിക്കാര്‍ക്കായുള്ള പ്രത്യേക പദ്ധതികളെ കഴിഞ്ഞ രണ്ടര പതിറ്റാണ്ടു കാലത്തെ അനുഭവങ്ങളുടെ അടിസ്ഥാനത്തില് ഒരു സമഗ്ര വിലയിരുത്തിലിന് വിധേയമാക്കി മാര്‍ഗ്ഗരേഖകള് കാലാനുസൃതമായി പരിഷ്കരിക്കും.\nപട്ടികജാതി വ്യവസായ സംരംഭകത്വ വികസനത്തിന് പ്രത്യേക സാമ്പത്തിക പാക്കേജ് നടപ്പിലാക്കും. പട്ടികജാതി സംരംഭകര്‍ക്കു വേണ്ടിയുള്ള സ്റ്റാര്‍ട്ട് അപ്പ് ഡ്രീംസ് പദ്ധതി വിപുലീകരിക്കും.\nപട്ടികവിഭാഗ യുവജനങ്ങള്‍ക്ക് നൈപുണി പോഷണത്തിന്റെ അടിസ്ഥാനത്തില് പ്ലെയ്സ്മെന്റ് നല്‍കുന്നതിനുള്ള പദ്ധതി വഴി പതിനായിരം പേര്‍ക്കെങ്കിലും തൊഴില് നല്‍കും.\nപട്ടികജാതി പട്ടികവര്‍ഗ അതിക്രമ നിരോധന പ്രകാരമുള്ള കേസുകള് കൈകാര്യം ചെയ്യുന്നതിന് കൂടുതല് പ്രത്യേക കോടതികള് സ്ഥാപിക്കും.\nപട്ടികജാതി, പട്ടികവര്‍ഗ്ഗ സഹകരണ സംഘങ്ങളെ സമൂലമായി പുനസംഘടിപ്പിക്കും, പുനരുജ്ജീവിപ്പിക്കും. പട്ടികജാതി, പട്ടികവര്‍ഗ്ഗ സംഘങ്ങള്‍ക്ക് ജില്ലാ സഹകരണ ബാങ്കുകളിലും മറ്റുമുള്ള കുടിശ്ശിക ഒറ്റത്തവണ തീര്‍പ്പാക്കുന്നതിനുള്ള ഒരു സ്കീം ആവിഷ്കരിക്കുന്നതാണ്.\nപട്ടികവിഭാഗങ്ങളുടെ പാര്‍പ്പിടപ്രശ്നം പൂര്‍ണമായും പരിഹരിക്കും. ലൈഫ് മിഷനില് നിന്ന് അടുത്ത വര്‍ഷം 52000 കുടുംബങ്ങള്‍ക്ക് വീടു നല്‍കും. തുടര്‍ന്നുള്ള വര്‍ഷങ്ങളില് മറ്റുള്ളവര്‍ക്കും. പഠനമുറി പദ്ധതി വിപുലീകരിക്കും.\nആദിവാസി ഊരുകളുടെ അടിസ്ഥാന സൗകര്യവികസനത്തിനുള്ള അംബേദ്കര് പദ്ധതി വിപുലീകരിക്കും. ഊരുകളിലേയ്ക്കുള്ള റോഡുകള്, കുടിവെള്ളം, വൈദ്യുതി സാധ്യമല്ലാത്തിടത്ത് സോളാര് സംവിധാനം, അംഗന്‍വാടികള്, പാര്‍പ്പിടം, പഠനവീട്, മണ്ണ് സംരക്ഷണ പ്രവര്‍ത്തനങ്ങള് തുടങ്ങിയവയെല്ലാം ഉറപ്പുവരുത്തും.\nലൈഫില് ഉള്‍പ്പെടുത്തി മുഴുവന് ആദിവാസി കുടുംബങ്ങള്‍ക്കും വീട് നല്‍കും. കുടുംബത്തിന്റെ ആവശ്യങ്ങളും താല്‍പര്യവും മനസ്സിലാക്കി കൊണ്ടായിരിക്കും പാര്‍പ്പിട പദ്ധതി ആവിഷ്കരിക്കുക.\nആദിവാസികളുടെ ഭൂപ്രശ്ന പരിഹാരത്തിന് തരിശുഭൂമി, മിച്ചഭൂമി, പാട്ടക്കാലാവധി കഴിഞ്ഞ തോട്ടങ്ങള് എന്നിവ ഉപയോഗപ്പെടുത്തും. ഭൂരഹിതരായ മുഴുവന് ആദിവാസി കുടുംബങ്ങള്‍ക്കും ഒരേക്കര് ഭൂമിയെങ്കിലും പതിച്ചു നല്‍കുന്നതിനുള്ള നടപടി സ്വീകരിക്കും. ഇതോടൊപ്പം 2005 ലെ വനാവകാശ നിയമം കേരളത്തില് ശാസ്ത്രീയമായി നടപ്പാക്കും.\nആദിവാസി മേഖലകളില് പാരമ്പര്യ കൃഷി പ്രോത്സാഹിപ്പിക്കുന്നതിന് അട്ടപ്പാടിയിലെ മില്ലറ്റ് വില്ലേജ് പദ്ധതി വ്യാപിക്കും.\nഗോത്രജീവിക പദ്ധതി പ്രകാരം കൂടുതല് തൊഴില് ഗ്രൂപ്പുകള്‍ക്കു രൂപം നല്‍കും. സംരംഭകരെ പ്രോത്സാഹിപ്പിക്കുന്നതിനുള്ള നടപടികള് സ്വീകരിക്കും. നൈപുണി വികസനത്തിന്റെ അടിസ്ഥാനത്തില് തൊഴില് പ്ലെയ്സ്മെന്റുകള് നല്‍കുന്ന പദ്ധതി വിപുലപ്പെടുത്തും.\nകുടുംബാധിഷ്ഠിത മൈക്രോപ്ലാനില് അര്‍ഹതപ്പെട്ട ഒരു ആദിവാസി കുടുംബവും വിട്ടുപോകില്ലായെന്ന് ഉറപ്പുവരുത്തും. എല്ലാ കുടുംബങ്ങള്‍ക്കും റേഷന് കാര്‍ഡ്, ആരോഗ്യ കാര്‍ഡ്, തൊഴില് കാര്‍ഡ്, സാമൂഹ്യക്ഷേമ പെന്‍ഷന് എന്നിവ ഉറപ്പുവരുത്തും.\nആദിവാസി വിദ്യാര്‍ത്ഥികളുടെ വിദ്യാഭ്യാസ നിലവാരം മെച്ചപ്പെടുത്തു ന്നതിന് ഗോത്രബന്ധു സ്കീമില് കൂടുതല് മെന്റര് ടീച്ചര്‍മാരെ നിയമിക്കും. സ്കൂളിലേയ്ക്ക് വാഹനസൗകര്യം ഏര്‍പ്പാടു ചെയ്യും. സാമൂഹ്യ പഠനമുറികള് വിപുലപ്പെടുത്തും. കോളേജ് വിദ്യാഭ്യാസം മുടങ്ങുന്ന കുട്ടികള്‍ക്ക് പ്രത്യേക പരിശീലനത്തിലൂടേയും, താമസ സൗകര്യം നല്‍കിയും പഠനം പൂര്‍ത്തിയാക്കുന്നതിനുള്ള സഹായം നല്‍കും.\nവന വിഭവങ്ങള് ശാസ്ത്രീയമായി ശേഖരിക്കുന്നതിന് സഹായം നല്‍കും. സംസ്കരണ-വിപണന കേന്ദ്രങ്ങള് ആരംഭിക്കും. തറവില ഉറപ്പുവരുത്തും. ഗദ്ദിക വിപണന മേളകള്, കയര് & ക്രാഫ്റ്റ് കടകള്, വനശ്രീ യൂണിറ്റുകള് എന്നിവ അതിനായി ഉപയോഗപ്പെടുത്തും.\nകിഫ്ബി സഹായത്തോടെ റസിഡന്‍ഷ്യല് സ്കൂളുകള് നവീകരണം പൂര്‍ത്തിയാക്കും. ഇവിടങ്ങളില് താമസസൗകര്യം, ഭക്ഷണം, വിനോദസൗകര്യങ്ങള്, പഠനസൗകര്യങ്ങള് എന്നിവ ഉന്നത നിലവാരത്തിലുള്ളവയാണെന്ന് ഉറപ്പുവരുത്തും. അധ്യാപകര്, ട്യൂട്ടര്‍മാര് എന്നിവരുടെ എണ്ണം വര്‍ദ്ധിപ്പിക്കും. ആദിവാസി വിഭാഗങ്ങള്‍ക്കിടയിലുള്ള അധ്യാപകര്‍ക്ക് അവരുടെ പ്രദേശത്തെ സ്കൂളുകളില് നിയമനത്തില് മുന്‍ഗണന നല്‍കും.\nആദിവാസി കുട്ടികള്‍ക്കായുള്ള പ്രീമെട്രിക് പോസ്റ്റ് മെട്രിക് ഹോസ്റ്റലുകളിലെ സൗകര്യങ്ങള് മെച്ചപ്പെടുത്തും.\nആദിവാസി ഊരുകളിലെ സന്ദര്‍ശനത്തിനായി മൊബൈല് മെഡിക്കല് യൂണിറ്റുകളും ഡിസ്പെന്‍സറികളും ആരംഭിക്കും. ആവശ്യമുള്ളവര്‍ക്ക് പ്രത്യേക പരിചരണം അംഗന്‍വാടി വഴി നല്‍കും. അംഗന്‍വാടികള് വഴി കൃത്യമായി അയണ് ഗുളികകളുടെ വിതരണം ഉറപ്പാക്കും.\nആദിവാസി ഊരുകളില് അടിസ്ഥാന സൗകര്യങ്ങള് ഉറപ്പുവരുത്തും. ആദിവാസി മേഖലയിലെ ആരോഗ്യ കേന്ദ്രങ്ങളിലെ സൗകര്യങ്ങള് വിപുലീകരിക്കുകയും കൂടുതല് ഡോക്ടര്‍മാരെയും ജീവനക്കാരെയും നിയോഗിക്കുകയും ചെയ്യും. സിക്കിള്‍സെല് അനീമിയ പോലുള്ള രോഗങ്ങള് പഠിക്കുന്നതിനു വയനാട്ടില് റിസര്‍ച്ച് സെന്റര് സ്ഥാപിക്കും.\nഓരോ ഊരിലേയും കൗമാരക്കാരായ പെണ്‍കുട്ടികള്, ഗര്‍ഭിണികള്, മുലയൂട്ടുന്ന അമ്മമാര്, 60 വയസ്സിനു മുകളില് പ്രായമുള്ള വൃദ്ധര്,6വയസ്സിന് താഴെയുള്ള കുട്ടികള് എന്നിവര്‍ക്ക് പോഷക ഭക്ഷണം നല്‍കുന്നതിനുള്ള കമ്മ്യൂണിറ്റി കിച്ചണുകള് കൂടുതല് വ്യാപകമാക്കും.\nആദിവാസി പ്രമോട്ടര്‍മാര്‍ക്ക് ആറു മാസത്തിലൊരിക്കല് പരിശീലനം നല്‍കും. അവരുടെ പ്രവര്‍ത്തനങ്ങളെ തുടര്‍ച്ചയായി അവലോകനം ചെയ്യും.\nആദിവാസി ഊരുകൂട്ടങ്ങള്‍ക്ക് കൂടുതല് അധികാരം നല്‍കും. ഊരുമായി ബന്ധപ്പെട്ട കാര്യങ്ങളില് അവരുടെ തീരുമാനം ത്രിതല പഞ്ചായത്തുകള് അംഗീകരിക്കണമെന്നാണ് ചട്ടം. ഇത് പാലിക്കപ്പെടുന്നുണ്ടെന്ന് ഉറപ്പുവരുത്തുന്നതിനുള്ള സാമൂഹ്യ ഓഡിറ്റ് നിര്‍ബന്ധമാക്കും.\nഇടുക്കിയിലും വയനാടും ഓരോ ട്രൈബല് കോളേജുകള്‍ക്ക് അനുവാദം നല്‍കുന്നതാണ്.\nആര്‍ട്ടിസാന്‍സ് വികസന കോര്‍പ്പറേഷന്റെ പ്രവര്‍ത്തനങ്ങള് വൈവിധ്യ വല്‍ക്കരിക്കും. കൂടുതല് ഫണ്ട് ലഭ്യമാക്കും. പരമ്പരാഗത ആര്‍ട്ടിസാന്‍സിന്റെ വൈദഗ്ധ്യ വികസനത്തിനും പുതിയ യന്ത്രോ പകരണങ്ങള് പരിശീലിക്കുന്നതിനും സ്കീമുകള് ആവിഷ്കരിക്കും.\nആഴക്കടലടക്കം മത്സ്യമേഖലയില് കടലിന്റെ അവകാശം കടലില് മീന് പിടിക്കുന്ന മത്സ്യത്തൊഴിലാളികള്‍ക്ക് ഉറപ്പുവരുത്തുന്ന സമഗ്രമായ അക്വേറിയം റിഫോംസിനു വേണ്ടിയാണ് ഇടതുപക്ഷം നിലകൊള്ളുന്നത്. മത്സ്യബന്ധന ഉപകരണങ്ങളുടെ ഉടമാവകാശം, കടലിലെ മത്സ്യവിഭവങ്ങളുടെ ഉടമാവകാശം, കടലിലേയ്ക്കുള്ള പ്രവേശന അധികാരം എന്നിവ മത്സ്യത്തൊഴിലാളികള്‍ക്ക് മാത്രമായി പരിമിതപ്പെടുത്തും. പിടിച്ചുകൊണ്ടുവരുന്ന പച്ചമത്സ്യത്തിന്റെ ആദ്യ വില്‍പ്പനാവകാശം മത്സ്യത്തൊഴിലാളികള്‍ക്ക് മാത്രമായി നിജപ്പെടുത്തും. ഈ സമീപനത്തിനെതിരെ ആഴക്കടല് മത്സ്യബന്ധനം വിദേശ ട്രോളറുകള്‍ക്കു തുറന്നുകൊടുക്കുകയാണ് നരസിംഹ റാവുവിന്റെ നേതൃത്വത്തിലുള്ള കോണ്‍ഗ്രസ് സര്‍ക്കാര് ചെയ്തത്. ഇപ്പോള് ബി.ജെ.പി സര്‍ക്കാര് ഒരു പടികൂടി മുന്നോട്ടുപോയി. തീരക്കടലിനുമേലുള്ള സംസ്ഥാന സര്‍ക്കാരുകള്‍ക്കുള്ള നിയന്ത്രണ അവകാശങ്ങള്‍കൂടി കവരാനാണ് ശ്രമിക്കുന്നത്. ബ്ലൂഇക്കോണമി നയരേഖയില് തീരക്കടലിലും ആഴക്കടലിലുമുള്ള ഖനനം കോര്‍പ്പറേറ്റുകള്‍ക്ക് അനുവാദം നല്‍കുകയാണ്. മത്സ്യസമ്പത്തിന്റെ സര്‍വ്വനാശമായിരിക്കും ഇതിന്റെ ഫലം. ഇതിനെല്ലാം കടകവിരുദ്ധമാണ് ഇടതുപക്ഷത്തിന്റെ നിലപാട്. ഇതിനകം മത്സ്യത്തിന്റെ ആദ്യ വില്‍പ്പനാവകാശം ഉറപ്പുവരുത്തുന്നതിനും മത്സ്യത്തിനു ന്യായവില ലഭ്യമാക്കുന്നതിനും കേരള മത്സ്യലേലം, വിപണനം ഗുണനിലവാര പരിപാലന നിയമം ഓര്‍ഡിനന്‍സായി പുറപ്പെടുവിച്ചിട്ടുണ്ട്. അക്വേറിയം റിഫോംസ് സംബന്ധിച്ച് സമഗ്രമായ നിയമം കൊണ്ടുവരും.\nമുരാരി കമ്മിറ്റി ശുപാര്‍ശകള് നടപ്പിലാക്കാന് സമ്മര്‍ദ്ദം ചെലുത്തും. വിദേശ ട്രോളറുകള് മത്സ്യബന്ധനം നടത്തുന്നത് ഇല്ലാതാക്കാന് കേന്ദ്രസര്‍ക്കാരില് സമ്മര്‍ദ്ദം ചെലുത്തും.\nആഴക്കടല് മത്സ്യബന്ധനം സംബന്ധിച്ച് 2016 ലെ പ്രകടനപത്രികയില് പറഞ്ഞിരുന്നത് വീണ്ടും ആവര്‍ത്തിക്കുകയാണ്: ആഴക്കടല് മത്സ്യബന്ധന മേഖലയില് എല്.ഒ.പി. സ്കീമില് വിദേശ കപ്പലുകളുടെ കടന്നുകയറ്റം ചെറുക്കുന്നതിന് ബദല് നടപടിയായി മത്സ്യത്തൊഴിലാളി സഹകരണ സംഘങ്ങള്‍ക്ക് ആഴക്കടല് മത്സ്യബന്ധനത്തില് വിദഗ്ദ്ധ പരിശീലനം നല്‍കുന്നതിനും ആഴക്കടല് മത്സ്യബന്ധനത്തിന് പോകുന്ന തദ്ദേശീയ യാനങ്ങളെ ആധുനികവല്‍ക്കരിക്കുന്നതിനും പുതിയ യാനങ്ങള് സ്വായത്തമാക്കുന്നതിനും സബ്സിഡികളും ഉദാരമായ വായ്പാ നയങ്ങളും ആവിഷ്ക്കരിച്ച് നടപ്പിലാക്കും. ഇതിന്റെ അടിസ്ഥാനത്തില് അവസാനത്തെ ബജറ്റില് ഇതിനുള്ള ഒരു പരിപാടിയും ഉള്‍ക്കൊള്ളിച്ചിട്ടുണ്ട്. ആഴക്കടല് മത്സ്യബന്ധനത്തിന് ആധുനിക സംവിധാനങ്ങളോടെ 100 ആഴക്കടല് മത്സ്യബന്ധന യാനങ്ങള്‍ക്ക് വായ്പ അനുവദിക്കും. 25 ശതമാനം സബ്സിഡിയുണ്ടാകും. യൂണിറ്റ് ഒന്നിന് 1.7 കോടി രൂപയാണ് ചെലവ്. ഇത്ര സുവ്യക്തമായ നിലപാട് ഇക്കാര്യത്തില് സ്വീകരിക്കുന്ന ഇടതുപക്ഷ ജനാധിപത്യ മുന്നണി സര്‍ക്കാരിനെതിരെ ഇന്ന് യു.ഡി.എഫും ചില നിക്ഷിപ്ത താല്‍പ്പര്യക്കാരും ചേര്‍ന്ന് ഉണ്ടാക്കി ക്കൊണ്ടിരിക്കുന്ന കോലാഹലങ്ങള് പരിഹാസ്യമാണ്.\nകേരളത്തിന്റെ തീരക്കടല് മത്സ്യസമ്പത്ത് സുസ്ഥിരമായ തോതില് പരിപാലിക്കുന്നതിന് 1980 ലെ കെ.എം.എഫ്.ആര് ആക്ടില് പങ്കാളിത്ത വിഭവ പരിപാലനത്തിലും നിയന്ത്രണത്തിലും ഊന്നിയുള്ള കാലോചിതമായ ഭേദഗതികള് വരുത്തിയിട്ടുണ്ട്. ഈ നിയമത്തിന്റെ അടിസ്ഥാനത്തില് സംസ്ഥാനം, ജില്ല, മത്സ്യഗ്രാമം എന്നീ തലങ്ങളിലെ ത്രിതല ഫിഷറീസ് മാനേജ്മെന്റ് കൗണ്‍സിലുകളുടെ പ്രവര്‍ത്തനം ഫലപ്രദമാക്കും.\nമണ്‍സൂണ്‍കാല മത്സ്യബന്ധന നിരോധനം തുടര്‍ന്നും നടപ്പിലാക്കും.\nതീരദേശ വികസനത്തിന് 5000 കോടി രൂപയുടെ പാക്കേജ് പ്രഖ്യാപിച്ചിട്ടുണ്ട്. തീരസംരക്ഷണം, പുനരധിവാസം, ഹാര്‍ബര്, മാര്‍ക്കറ്റ് നവീകരണം, പാര്‍പ്പിടം, വിദ്യാഭ്യാസ ആരോഗ്യ നവീകരണം തുടങ്ങിയവയാണ് പാക്കേജിലുള്ളത്. ഓരോ വര്‍ഷവും നടപ്പാക്കിയ കാര്യങ്ങള് പ്രത്യേക അവലോകന റിപ്പോര്‍ട്ടായി പ്രസിദ്ധീകരിക്കും. പാക്കേജ് സമയബന്ധിതമായി പൂര്‍ത്തീകരിക്കും.\nകടല്‍ഭിത്തി നിര്‍മ്മാണം യുദ്ധകാലാടിസ്ഥാനത്തില് വിപുലപ്പെടുത്തും. പൂന്തുറയിലെ ഓഫ്ഷോര് ബ്രേക്ക് വാട്ടര് പരീക്ഷണം വിജയിക്കുകയാണെങ്കില് ആ മാതൃകയില് കേരളത്തിലുടനീളം തീരദേശ സംരക്ഷണത്തിനും പോഷണത്തിനും സ്കീമിനു രൂപം നല്‍കും. കിഫ്ബി ധനസഹായത്തോടെ കടലാക്രമണ ഭീഷണി നേരിടുന്ന പ്രദേശങ്ങളില് പുലിമുട്ടുകള് സ്ഥാപിക്കുന്നതിന് ആരംഭിച്ചിരിക്കുന്ന സ്കീം കൂടുതല് സ്ഥലങ്ങളിലേയ്ക്കു വ്യാപിപ്പിക്കും. കടല്‍ഭിത്തി നിര്‍മ്മാണത്തിനു ട്രൈപോഡ്, ടെത്രാപോഡ് തുടങ്ങിയ സാങ്കേതിക വിദ്യകള് ഉപയോഗിക്കും.\nതീരപ്രദേശത്തു താമസിക്കുന്ന മത്സ്യത്തൊഴിലാളികള്‍ക്ക്, അവര്‍ക്ക് താല്പര്യമുണ്ടെങ്കില്, അനുയോജ്യമായ സുരക്ഷിത മേഖലയിലേയ്ക്ക് മാറിത്താമസിക്കുന്നതിന് പത്ത് ലക്ഷം രൂപ വീതം ധനസഹായം നല്‍കുന്ന പുനര്‍ഗേഹം സ്കീമിനു രൂപം നല്‍കിയിട്ടുണ്ട്. ഇത് സമയബന്ധിതമായി നടപ്പാക്കും.\nനിലവിലുള്ള ഫിഷിംഗ് ഹാര്‍ബറുകളുടെ നിര്‍മ്മാണം പൂര്‍ത്തീകരിക്കും. യു.ഡി.എഫ് ഭരണകാലത്ത് ഒരു ഫിഷിംഗ് ഹാര്‍ബര് പൂര്‍ത്തീകരിച്ചു. പുതിയൊരെണ്ണം തുടങ്ങി. എന്നാല് എല്.ഡി.എഫ് ഭരണകാലത്ത് എട്ട് എണ്ണം പൂര്‍ത്തീകരിച്ചു. പരപ്പനങ്ങാടിയിലും ചെത്തിയിലും പുതിയ ഹാര്‍ബറുകളുടെ നിര്‍മ്മാണം ആരംഭിച്ചു. പൊഴിയൂരില് പുതിയൊരു ഹാര്‍ബര് സ്ഥാപിക്കും.\nഫിഷിംഗ് ഹാര്‍ബറുകളുടെ പരിപാലനത്തിന് മത്സ്യത്തൊഴിലാളികള്‍ക്കു കൂടി പങ്കാളിത്തമുള്ള ഹാര്‍ബര് മാനേജ്മെന്റ് സൊസൈറ്റികള്‍ക്ക് രൂപം നല്‍കിയിട്ടുണ്ട്. ഇവയുടെ പ്രവര്‍ത്തനം ശക്തിപ്പെടുത്തും. ഫിഷിംഗ് ഹാര്‍ബറുകളില് ശീതികരിച്ച സ്റ്റോറേജ് സൗകര്യങ്ങളും മാര്‍ക്കറ്റിംഗ് സൗകര്യങ്ങളും ഒരുക്കും.\nതീരദേശ ഹൈവേ പൂര്‍ത്തീകരിക്കും. ഇടറോഡുകള്‍ക്ക് ഹാര്‍ബര് എഞ്ചിനീയറിംഗ് വകുപ്പിന് കൂടുതല് പണം അനുവദിക്കും.\nമത്സ്യമാര്‍ക്കറ്റുകള് സ്ത്രീ സൗഹൃദമാക്കും. മത്സ്യവിപണന സംസ്ക്കരണ മേഖലകളില് തൊഴിലെടുക്കുന്ന സ്ത്രീ തൊഴിലാളികള് നേരിടുന്ന ചൂഷണം അവസാനിപ്പിക്കും. മത്സ്യമാര്‍ക്കറ്റുകള് നവീകരിക്കുന്നതിനു കിഫ്ബി പിന്തുണയോടെ ഒരു സ്കീമിനു തുടക്കം കുറിച്ചു. അതു സമയബന്ധിതമായി പൂര്‍ത്തീകരിക്കും.\nഅപകടം നിറഞ്ഞ സാഹചര്യങ്ങളില് മത്സ്യബന്ധനം നടത്തുന്ന തൊഴിലാളികള്‍ക്ക് കടല് സുരക്ഷ ഉറപ്പാക്കുന്നതിന് മറൈന് ആംബുലന്‍സുകള്, സീ റെസ്ക്യൂ സ്ക്വാഡുകള്, കമ്മ്യൂണിക്കേഷന് ഉപകരണങ്ങള്, സാഗര മൊബൈല് ആപ്പ്, സാറ്റ്ലൈറ്റ് ഫോണ്, നാവിക് തുടങ്ങിയ സംവിധാനങ്ങള് ഏര്‍പ്പെടുത്തിയിട്ടുണ്ട്. ഇവ സംബന്ധിച്ച് മത്സ്യത്തൊഴിലാളികള്‍ക്കു ബോധവല്‍ക്കരണം നടത്തും. റെസ്ക്യൂ പ്രവര്‍ത്തനങ്ങളില് മത്സ്യത്തൊഴിലാളികളെ സജീവ പങ്കാളികളാക്കും. എല്ലാ മത്സ്യബന്ധന ബോട്ടുകളും വലുപ്പം കണക്കിലെടുക്കാതെ ഒരു ഉപഗ്രഹ ശൃംഖലയുമായി ബന്ധിപ്പിച്ച് അവയുടെ സുരക്ഷയ്ക്കായി നിരീക്ഷിക്കുന്ന ഒരു നെറ്റുവര്‍ക്ക് സൃഷ്ടിക്കും.\nകേരളത്തിലെ മത്സ്യത്തൊഴിലാളികള് വെള്ളപ്പൊക്കത്തിലും മറ്റ് ദുരന്തങ്ങളിലും നല്‍കിയ സേവനങ്ങളെ ലോകമെമ്പാടും പ്രശംസിച്ചു. മത്സ്യത്തൊഴിലാളികള് ഉള്‍പ്പെടുന്ന ഒരു പുതിയ പാര്‍ട്ട്ടൈം റെസ്ക്യൂ വിഭാഗം സൃഷ്ടിക്കുകയും അവരുടെ സേവനങ്ങള്‍ക്ക് ന്യായമായ പ്രതിഫലം നല്‍കുകയും ചെയ്യും. എപ്പോള് വേണമെങ്കിലും സഹായിക്കാന് തയ്യാറുള്ളതും ശരിയായ പദവി ചിഹ്നത്താല് അലങ്കരിക്കപ്പെട്ടതുമായ കടലിന്റെ സൈനികര് നമ്മുക്ക് ഉണ്ടാകും.\nജീവന് നഷ്ടപ്പെടുന്ന നിര്‍ഭാഗ്യകരമായ അവസരത്തില് എല്ലാ മത്സ്യത്തൊഴിലാളി കുടുംബങ്ങള്‍ക്കും നഷ്ടപരിഹാരമായി ഇന്‍ഷ്വറന്‍സ് അടക്കം 20 ലക്ഷം രൂപ നല്‍കുകയും ബിരുദാനന്തര ബിരുദം വരെ അവരുടെ കുട്ടികളുടെ വിദ്യാഭ്യാസം പൂര്‍ണമായി ഏറ്റെടുക്കുകയും ചെയ്യും.\nമത്സ്യമേഖലയിലെ പാര്‍പ്പിട പ്രശ്നം പരിഹരിക്കുന്നതിന് എല്ലാവര്‍ക്കും വീട്, സാനിട്ടറി കക്കൂസ് സൗകര്യങ്ങള്, കുടിവെള്ളം, വൈദ്യുതി, ആരോഗ്യകരമായ പരിസരം എന്നിവ ഉറപ്പു വരുത്തുന്നതിന് സമഗ്രമായ തീരദേശ പാര്‍പ്പിട പദ്ധതി ആവിഷ്ക്കരിച്ചു നടപ്പിലാക്കും. മാതൃകാ മത്സ്യഗ്രാമം പദ്ധതി പുനരാവിഷ്കരിക്കും. മത്സ്യഗ്രാമത്തില് ഉണ്ടാകേണ്ട മിനിമം സൗകര്യങ്ങളുടെ മുന്‍ഗണനാപട്ടിക തയ്യാറാക്കുകയും അവ ഉറപ്പുവരുത്തുകയും ചെയ്യും.\nആരോഗ്യ-വിദ്യാഭ്യാസ രംഗങ്ങളില് മത്സ്യമേഖല നേരിടുന്ന പിന്നോക്കാവസ്ഥ പരിഹരിക്കുന്നതിന് ഊര്‍ജ്ജിത നടപടി സ്വീകരിക്കും. എല്ലാ തീരദേശ സ്ക്കൂളുകളുടെയും സൗകര്യങ്ങള് വിപുലീകരിക്കു ന്നതിന് കോസ്റ്റല് ഡെവലപ്പ്മെന്റ് അതോറിറ്റി നടപടി സ്വീകരിച്ചു തുടങ്ങി. ലൈബ്രറികള് അടിസ്ഥാനമാക്കി പ്രതിഭാതീരം പരിഹാരബോധന പദ്ധതി നടപ്പാക്കും. സ്വാശ്രയ കോളേജുകളില് പഠിക്കുന്ന മത്സ്യത്തൊഴിലാളി കുട്ടികളുടെ പഠന ചെലവ് സര്‍ക്കാര് പൂര്‍ണ്ണമായും വഹിക്കും. പട്ടികവിഭാഗങ്ങള്‍ക്കുളള എല്ലാ വിദ്യാഭ്യാസ ആനുകൂല്യങ്ങളും മത്സ്യത്തൊഴിലാളി കുട്ടികള്‍ക്കും ലഭ്യമാക്കും.\nമത്സ്യത്തൊഴിലാളികളെ കടബാധ്യതയില് നിന്ന് മോചിപ്പിക്കുന്നതിനു വേണ്ടിയുള്ള കടാശ്വാസ കമ്മീഷന്റെ കാലാവധി നീട്ടും.\nയാനങ്ങള്‍ക്കു ഇന്‍ഷ്വറന്‍സ് ഏര്‍പ്പെടുത്തി. തൊഴില് ഉപകരണങ്ങള്‍ക്കു കൂടി ഇന്‍ഷ്വറന്‍സ് ഏര്‍പ്പെടുത്തും. ഇന്‍ഷ്വറന്‍സ് ആനുകൂല്യങ്ങള് വര്‍ദ്ധിപ്പിക്കും.\nതുറമുഖ നിര്‍മ്മാണവുമായി ബന്ധപ്പെട്ട് തൊഴിലും ഉപജീവന സൗകര്യങ്ങളും ആവാസവ്യവസ്ഥയും നഷ്ടപ്പെടുന്ന മത്സ്യത്തൊഴിലാളി കള്‍ക്ക് അനുയോജ്യമായ പുനരധിവാസവും മതിയായ നഷ്ടപരിഹാരവും ഉറപ്പാക്കും. വിഴിഞ്ഞത്തെ പരാതികള്‍ക്കു പരിഹാരമുണ്ടാക്കും.\nമത്സ്യകേരളം പദ്ധതി തുടരും. ഉള്‍നാടന് മത്സ്യലഭ്യത അഞ്ചുവര്‍ഷം കൊണ്ട് ഇരട്ടിയാക്കും. കുളങ്ങളും ഡാമുകളും മാത്രമല്ല, വയലുകളില് സംയോജിത മത്സ്യകൃഷിയും പ്രോത്സാഹിപ്പിക്കും.\nവംശനാശ ഭീഷണി നേരിടുന്ന തദ്ദേശീയ മത്സ്യങ്ങളുടെ പ്രജനനത്തിനായി ഒട്ടേറെ പുതിയ ഹാച്ചറികള് ആരംഭിച്ചു. രണ്ടു ഹെക്ടര് വീതം വീതിയുള്ള 26 സ്വാഭാവിക മത്സ്യ പ്രജനന കേന്ദ്രങ്ങള് സ്ഥാപിച്ചിട്ടുണ്ട്. കക്ക പ്രജനനത്തിനും നടപടിയെടുത്തിട്ടുണ്ട്. ഈ പ്രവര്‍ത്തനങ്ങള് വിപുലീകരിക്കും. പൊതുജലാശയങ്ങളില് വിപുലമായ തോതില് മത്സ്യവിത്ത് നിക്ഷേപിക്കും. മത്സ്യങ്ങളുടെ സ്വാഭാവിക പ്രജനന ആവാസകേന്ദ്രങ്ങള് സംരക്ഷിക്കും.\nമത്സ്യക്ഷേമ സംഘങ്ങളുടെ പ്രവര്‍ത്തനം മെച്ചപ്പെടുത്തുന്നതിനു പെയ്ഡ് സെക്രട്ടറിമാരെ നിയോഗിക്കുകയും കമ്പ്യൂട്ടറൈസേഷന് ഏര്‍പ്പെടുത്തുകയും ചെയ്തു. 2018-19 ല് പലിശ സബ്സിഡി നിലവില് വരുന്നതിനുമുമ്പ് നല്‍കിയിട്ടുള്ളതും നിഷ്ക്രിയാസ്തികളായ വായ്പകളുടെ പലിശയും പിഴപ്പലിശയും ഒഴിവാക്കി ഒറ്റത്തവണ തീര്‍പ്പ് പദ്ധതി ആവിഷ്കരിക്കും.\nഓണ്‍ലൈന് വ്യാപാരത്തിന് ഇ-ഓട്ടോ വാങ്ങുന്നതിന് വായ്പ മത്സ്യഫെഡ് നല്‍കും. 25 ശതമാനം സബ്സിഡി സര്‍ക്കാര് നല്‍കും. മത്സ്യബന്ധന തൊഴില് ഉപകരണങ്ങള് വാങ്ങാന് മത്സ്യഫെഡ് വഴിയുള്ള വായ്പകള്‍ക്ക് 25 ശതമാനം സബ്സിഡി സര്‍ക്കാര് നല്‍കും.\nകയറ്റുമതിക്കാരില് നിന്ന് ക്ഷേമനിധിയിലേയ്ക്ക് വിഹിതം പിരിക്കുന്നതിന് എതിരെയുള്ള വിധിക്ക് അപ്പീല് നല്‍കി ഹൈക്കോടതിയില് നിന്ന് അനുകൂല ഉത്തരവു നേടിയെടുക്കാന് ശ്രമിക്കും.\nസി.ആര്.ഇസഡ് സോണിന്റെ പ്രവര്‍ത്തനം 50 മീറ്റര് പരിധിക്കു പുറത്ത് ഉദാരമാക്കിയിട്ടുണ്ട്. ഇത് ഉപയോഗപ്പെടുത്തി അര്‍ഹതപ്പെട്ട എല്ലാ മത്സ്യത്തൊഴിലാളികള്‍ക്കും പട്ടയം വിതരണം ചെയ്യും.\nഎ.പി.എല് - ബി.പി.എല് പരിഗണന കൂടാതെ എല്ലാ മത്സ്യത്തൊഴിലാളികള്‍ക്കും സാമൂഹ്യസുരക്ഷാ പദ്ധതികളുടെ പ്രയോജനം ലഭ്യമാക്കും.\nതീരദേശത്ത് അടിക്കടി ഉണ്ടാകുന്ന വെള്ളക്കെട്ട് ഒഴിവാക്കുന്നതിന് കടലിനോട് ചേരുന്ന പൊഴികള് ആഴംകൂട്ടി കല്ലുകെട്ടി സംരക്ഷിക്കും.\nസമ്പാദ്യ സമാശ്വാസ പദ്ധതിയുടെ ആനുകൂല്യം 6000 രൂപയായി ഉയര്‍ത്തും. കേന്ദ്ര സര്‍ക്കാര് അവരുടെ വിഹിതം ഉറപ്പാക്കുന്നതിനു വലിയ മടിയാണ് കാണിക്കുന്നത്. 3600 രൂപയ്ക്കു മുകളിലുള്ള തുക സംസ്ഥാന സര്‍ക്കാര് തന്നെ വഹിക്കണം.\nപരമ്പരാഗത മത്സ്യത്തൊഴിലാളികള്‍ക്ക് മണ്ണെണ്ണ ലിറ്ററിന് 25 രൂപ നിരക്കില് ലഭ്യമാക്കും. 10 വര്‍ഷത്തില് കൂടുതല് കാലപ്പഴക്കം ചെന്ന മണ്ണെണ്ണ എഞ്ചിനുകള് മാറ്റി പെട്രോള് എഞ്ചിനാക്കുന്നതിന് മോട്ടോറൈസേഷന് സബ്സിഡി നല്‍കും. ചെറുകിട ഇന്‍ബോര്‍ഡ് യന്ത്രവല്‍കൃത വള്ളങ്ങള്‍ക്കും ഇന്ധന സബ്സിഡി നല്‍കുന്നതാണ്.\nതദ്ദേശഭരണ സ്ഥാപനാടിസ്ഥാനത്തില് ഭിന്നശേഷിക്കാരുടെ കണക്ക് എടുക്കുന്നതാണ്. സ്പെഷ്യല് സ്കൂളുകള്‍ക്കു പുറത്തുള്ള മുഴുവന് കുട്ടികളെയും ഉള്‍ക്കൊള്ളാനാവുന്നവിധം എല്ലാ തദ്ദേശഭരണ സ്ഥാപനങ്ങളിലും ബഡ്സ് സ്കൂള് നിര്‍ബന്ധമാക്കും. ബഡ്സ് സ്കൂളുകള്‍ക്കുളള സംസ്ഥാന സര്‍ക്കാരിന്റെ ധനസഹായം ഗണ്യമായി ഉയര്‍ത്തും. അധ്യാപകര്‍ക്കുള്ള വേതനം ഉയര്‍ത്തും. ഓട്ടിസം ബാധിച്ച മുഴുവന് കുട്ടികള്‍ക്കും സാമൂഹ്യമായ പരിചരണം ഉറപ്പുവരുത്തും.\nസര്‍ക്കാര് ഭിന്നശേഷിയെക്കുറിച്ച് അവകാശാധിഷ്ഠിത സമീപനം കൈക്കൊള്ളും. 2016 ലെ ഭിന്നശേഷികളുള്ള ആളുകളുടെ അവകാശം സംബന്ധിച്ച 2016ലെ ആക്ടിലെ (പിആര്‍ഡി ആക്ട്) വ്യവസ്ഥകള് നടപ്പിലാക്കും. ഇതിനായുള്ള സംവിധാനങ്ങള് ഉറപ്പുവരുത്തും.\nസ്കൂളുകളിലെ മൈല്‍ഡ് മോഡറേറ്റ് ഭിന്നശേഷിക്കാരായ കുട്ടികള്‍ക്കുവേണ്ടി കൂടുതല് കൗണ്‍സിലേഴ്സിനെ നിയമിക്കുകയും കൂടുതല് അധ്യാപകര്‍ക്ക് പരിശീലനം നല്‍കുകയും ചെയ്യും. വിദ്യാഭ്യാസ പ്രവേശനത്തിന് ഭിന്നശേഷിക്കാര്‍ക്ക് സംവരണം ഏര്‍പ്പെടുത്തും. ഭിന്നശേഷിക്കാര്‍ക്കുള്ള ഗ്രേസ് മാര്‍ക്ക് പുനഃസ്ഥാപിക്കും.\nഭിന്നശേഷിക്കാരായ കുട്ടികളുടെ സ്കൂളുകള്‍ക്കുള്ള സഹായധനം ഗണ്യമായി ഉയര്‍ത്തും. അവര്‍ക്ക് സാധാരണ കുട്ടികളെപ്പോലുള്ള എല്ലാവിധ സൗജന്യങ്ങളും ലഭ്യമാക്കും. 2021 ല് സ്പെഷ്യല് സ്കൂളുകള്‍ക്കുള്ള ധനസഹായം 100 കോടി രൂപയായി ഉയര്‍ത്തും. എല്ലാ വര്‍ഷവും 20 ശതമാനം വീതം ധനസഹായം വര്‍ദ്ധിപ്പിക്കും. എ, ബി, സി, ഡി എന്നിങ്ങനെ ഗ്രേഡുകളായി തരംതിരിച്ച് ധനസഹായം നല്‍കും.\nഅനാഥരാകുന്ന ഭിന്നശേഷിക്കാരുടെ സംരക്ഷണത്തിന് എല്ലാ ജില്ലകളിലും അസിസ്റ്റീവ് ലിവിംഗ് സൗകര്യത്തോടെ പുനരധിവാസ കേന്ദ്രങ്ങള് ആരംഭിക്കും.\n80 ശതമാനം ഡിസബിലിറ്റിയുള്ള ഭിന്നശേഷിക്കാര്‍ക്ക് 10 ശതമാനം സാമൂഹ്യക്ഷേമ പെന്‍ഷന് കൂടുതല് നല്‍കും. ഇവര്‍ക്ക് 600 രൂപ പ്രകാരമുള്ള രണ്ടാമതൊരു ക്ഷേമ പെന്‍ഷനുകൂടി അര്‍ഹതയുണ്ടാവും.\nവികലാംഗക്ഷേമ കോര്‍പ്പറേഷന് പുനഃസംഘടിപ്പിക്കും. ജില്ലാ കേന്ദ്രങ്ങളില് ഓഫീസ് അനുവദിക്കും. തദ്ദേശഭരണ സ്ഥാപനങ്ങളുമായി ചേര്‍ന്ന് ചലനപരിമിതിയുള്ള 2.63 ലക്ഷം പേര്‍ക്കും മുചക്ര വാഹനമോ ഇലക്ട്രോണിക് വീല്‍ചെയറോ ലഭ്യമാക്കും. ഭിന്നശേഷിക്കാര്‍ക്കായുള്ള മറ്റു സഹായ ഉപകരണങ്ങളും വിതരണം ചെയ്യും. കാഴ്ച വൈകല്യമുള്ളവര്‍ക്ക് വോയ്സ് എന്‍ഹാന്‍സ്മെന്റ് സോഫ്ട്വെയറോടു കൂടിയ സ്മാര്‍ട്ട് ഫോണ് വിതരണം ചെയ്യും. ഭിന്നശേഷിക്കാര്‍ക്കുള്ള ഉപകരണ നിര്‍മ്മാണ കേന്ദ്രം പ്രവര്‍ത്തനക്ഷമമാക്കും.\nഓര്‍ഫനേജുകള്‍ക്കുള്ള ധനസഹായം വര്‍ദ്ധിപ്പിക്കും.\nസര്‍ക്കാര്/അര്‍ദ്ധസര്‍ക്കാര് സ്ഥാപനങ്ങളില് ഭിന്നശേഷിക്കാരുടെ സംവരണം പൂര്‍ണ്ണമായും നടപ്പിലാക്കും. സുപ്രിംകോടതി വിധി പ്രകാരം ഇതിനുള്ള ബാക്ക് ലോഗ് ഇല്ലാതാക്കാന് സ്പെഷ്യല് റിക്രൂട്ട്മെന്റ് നടത്തും. തദ്ദേശഭരണ സ്ഥാപനങ്ങളില് ഭിന്നശേഷിക്കാരുടെ പങ്കാളിത്തം ഉറപ്പുവരുത്തുന്നതിനുള്ള നിയമപരമായ നടപടികള് സ്വീകരിക്കും.\nഭിന്നശേഷിക്കാരുടെ ജീവിതചക്രത്തിന്റെ ഓരോ ഘട്ടത്തിലും പിന്തുണ നല്‍കാനുതകുന്ന സാമൂഹ്യസുരക്ഷാ മിഷന്റെ പ്രവര്‍ത്തനങ്ങള് ശക്തിപ്പെടുത്തും. ഗര്‍ഭാവസ്ഥയില് തന്നെ വൈകല്യങ്ങളെ തടയുന്നതിനുള്ള രോഗപ്രതിരോധ പ്രവര്‍ത്തനങ്ങള്, ശൈശവാവസ്ഥയില് തന്നെ വൈകല്യങ്ങളെ കണ്ടെത്താനുള്ള പരിപാടികള്, തുടര്‍ന്നുള്ള പിന്തുണാ പ്രവര്‍ത്തനങ്ങള് തുടങ്ങിയവയെല്ലാം ഇതില് ഉള്‍പ്പെടും. അനുയാത്ര പദ്ധതിയെ വിപുലപ്പെടുത്തും. ഇതിന്റെ ഭാഗമായി മെഡിക്കല് കോളേജുകളിലെല്ലാം ഓട്ടിസം സെന്ററുകള് സ്ഥാപിക്കും. നിംപറിന്റെ ഗവേഷണ സൗകര്യങ്ങള് ശക്തിപ്പെടുത്തും. ശബ്ദപരിമിതര്‍ക്കുള്ള കോക്ലയര് ഇംപ്ലാന്റേഷന് ശസ്ത്രക്രിയ പദ്ധതി തുടരും. അനാമയം സമഗ്ര ഇന്‍ഷ്വറന്‍സ് പ്രോഗ്രാം ആരംഭിക്കും.\nരാജ്യത്തെ ആദ്യത്തെ പൂര്‍ണ്ണ ബാരിയര് ഫ്രീ സംസ്ഥാനമായി കേരളത്തെ ഉയര്‍ത്തുന്നതിനുള്ള സമയബന്ധിത പരിപാടി തയ്യാറാക്കും. സര്‍ക്കാര് ഫണ്ടുകൊണ്ട് പണിയുന്ന എല്ലാ പുതിയ കെട്ടിടങ്ങള്‍ക്കും ഭിന്നശേഷിക്കാര്‍ക്കുള്ള സൗകര്യം ഉറപ്പുവരുത്തേണ്ടതുണ്ട്.\nഭിന്നശേഷി സൗഹൃദ തദ്ദേശഭരണ സ്ഥാപനത്തിന്റെ മാനദണ്ഡങ്ങള് നിശ്ചയിക്കും. അതിന്റെ അടിസ്ഥാനത്തില് പരിപാടി ഏറ്റെടുക്കുന്ന തദ്ദേശഭരണ സ്ഥാപനങ്ങളിലെ സര്‍ക്കാര് സ്ഥാപനങ്ങളും പൊതുയിടങ്ങളും ബാരിയര് ഫ്രീയാക്കുന്നതിനു മുന്‍ഗണന നല്‍കും.\nകേരളം ഭിന്നശേഷീ സൗഹൃദ സംസ്ഥാനമാക്കാനുള്ള പ്രവര്‍ത്തനങ്ങള് സാമൂഹ്യനീതി, വിദ്യാഭ്യാസം, ആരോഗ്യം, തദ്ദേശഭരണം എന്നീ വകുപ്പുകള് ഏകോപിപ്പിക്കും.\nമാനസികാരോഗ്യ പ്രവര്‍ത്തനങ്ങള് ശക്തിപ്പെടുത്തുന്നതിനു വേണ്ടി സുരക്ഷ പോലുള്ള പ്രാദേശിക കമ്മ്യൂണിറ്റി മാനസികരോഗ പുനഃരധിവാസ പദ്ധതി തദ്ദേശഭരണ സ്ഥാപനങ്ങള് വഴി നടപ്പാക്കും. അധിഷ്ഠിത പരിപാടികള് ആവിഷ്കരിക്കും. ആത്മഹത്യ പ്രവണതകള് ക്കെതിരെയുള്ള കൗണ്‍സിലിംഗ് വിപുലപ്പെടുത്തും.\nഎന്‍ഡോസള്‍ഫാന് ദുരിതബാധിതര്‍ക്കു കോടതിവിധി പ്രകാരം ലഭ്യമാകേണ്ട എല്ലാ ആനുകൂല്യങ്ങളും ലഭ്യമാക്കും.\nഇംഹാന്‍സ്, ഐകോണ്‍സ്, നിപ്മര്, നിഷ്, സിഡിസി തുടങ്ങിയ ഭിന്നശേഷി പഠന കേന്ദ്രങ്ങളുടെ പ്രവര്‍ത്തനങ്ങളെ ഏകോപിപ്പിക്കാന് ഒരു കൗണ്‍സില് രൂപീകരിക്കും.\nഭിന്നശേഷിക്കാരെ കണ്ടെത്തുന്നതിനും സര്‍ട്ടിഫിക്കറ്റ് വിതരണം കാര്യക്ഷമമാക്കുന്നതിനും ജില്ലാ, താലൂക്ക് ആശുപത്രികളില് മെഡിക്കല് ബോര്‍ഡ് രൂപീകരിക്കും.\nഭിന്നശേഷി ഗ്രാമസഭകള് വിളിച്ചുചേര്‍ക്കും.\nരക്ഷിതാക്കളുടെയും മുതിര്‍ന്ന പൗരന്മാരുടെയും ക്ഷേമത്തിനും സംരക്ഷണത്തിനുമായുള്ള നിയമത്തിന്റെ (MWPSC Act) നടത്തിപ്പിനായുള്ള സംവിധാനങ്ങള് പുനഃസംഘടിപ്പിക്കുകയും മെച്ചപ്പെടുത്തുകയും ചെയ്യും. ഇതിന്റെ ഭാഗമായി മെയിന്റനസ് ട്രിബ്യൂണലിനെയും മെയിന്റനന്‍സ് ഓഫീസറെയും മുഴുവന് സമയ ഉദ്യോഗസ്ഥരാക്കും.\nപൊതുവിതരണ സമ്പ്രദായം കൂടുതല് ശക്തിപ്പെടുത്തും.\nകോണ്‍ഗ്രസ് ആവിഷ്കരിച്ച ദേശീയ പൊതുവിതരണ നയം കേരളത്തിലെ ബി.പി.എല് പരിധി ഗണ്യമായ ഒരു വിഭാഗം പാവപ്പെട്ടവരെ പൊതുവിതരണ സമ്പ്രദായത്തില് നിന്നു പുറത്താക്കുന്ന സ്ഥിതി സൃഷ്ടിച്ചു. യു.ഡി.എഫ് രൂപം നല്‍കിയ ലിസ്റ്റില് നിന്ന് അനര്‍ഹരായ 15 ലക്ഷം പേരെ നീക്കം ചെയ്തതിന്റെ ഫലമായി തുല്യ എണ്ണം അര്‍ഹരെ മുന്‍ഗണനാ ലിസ്റ്റില് ഉള്‍പ്പെടുത്താന് കഴിഞ്ഞു. അര്‍ഹരായ മുഴുവന് പേരെയും മുന്‍ഗണനാ ലിസ്റ്റില് ഉള്‍പ്പെടുത്താനുള്ള പരിശ്രമം തുടരും. കേരളത്തിലെ മുന്‍ഗണനാ ലിസ്റ്റിലെ എണ്ണം വര്‍ദ്ധിപ്പിക്കുന്നതിനു കേന്ദ്രസര്‍ക്കാരില് സമ്മര്‍ദ്ദം ചെലുത്തും.\nപൊതു കമ്പോളത്തിലെ വിലനിലവാരം പിടിച്ചുനിര്‍ത്തുന്നതിന് 70 പുതിയ വില്‍പ്പനശാലകള് സിവില് സപ്ലൈസ് ആരംഭിച്ചു. 97 വില്‍പ്പനശാലകളെ അപ്ഗ്രേഡ് ചെയ്തു. സിവില് സപ്ലൈസ് കോര്‍പ്പറേഷനെയും കണ്‍സ്യൂമര്‍ഫെഡിനും ശക്തിപ്പെടുത്തും. സഹകരണ സംഘങ്ങളുടെ അതിവിപുലമായ ശൃംഖലയെ ഉത്സവകാലത്തെ കമ്പോള ഇടപെടലിന് ഉപയോഗപ്പെടുത്തും. സഞ്ചരിക്കുന്ന മാവേലിസ്റ്റോറുകളുടെ എണ്ണം വര്‍ദ്ധിപ്പിക്കും.\nകേരളത്തിലെ റേഷന്‍കട ശൃംഖലയെ നവീകരിക്കുന്നതിന്റെ ഭാഗമായി എന്.ടു.എന് കമ്പ്യൂട്ടറൈസേഷന്, ഇപോസ് മെഷീനുകള്, വാതില്‍പ്പടി വിതരണം എന്നിവ നടപ്പാക്കിയിട്ടുണ്ട്. സംസ്ഥാനത്തുടനീളം ഏത് കാര്‍ഡ് ഉടമയ്ക്കും ഏത് റേഷന്‍കടയില് നിന്നും സാധനങ്ങള് വാങ്ങാം. പരാതി പരിഹാരം സംവിധാനവും ആരംഭിച്ചിട്ടുണ്ട്. ഇതിന്റെയൊക്കെ പശ്ചാത്തലത്തില് റേഷന്‍കടകളെ മറ്റ് അവശ്യ ഉല്‍പ്പന്നങ്ങള്‍കൂടി നിയന്ത്രിത വിലയ്ക്ക് വില്‍ക്കുന്നതിന് അനുവാദം നല്‍കും. ഇത് റേഷന്‍കടകളുടെ വരുമാനം വര്‍ദ്ധിപ്പിക്കുന്നതിനും ഈ വിപണന ശൃംഖലയെ നിലനിര്‍ത്തുന്നതിനും സഹായിക്കും.\nഉപഭോക്താക്കള്‍ക്കുള്ള സേവനം മെച്ചപ്പെടുത്താന് ഹോട്ടലുകള്, പലചരക്കുകടകള്, സൂപ്പര്‍മാര്‍ക്കറ്റുകള് എന്നിവയ്ക്ക് ഔദ്യോഗിക റേറ്റിംഗ് നല്‍കുന്നതിനുള്ള സ്കീം ആരംഭിക്കും.\nഇന്ത്യയെ പലരും വിശപ്പിന്റെ റിപ്പബ്ലിക് എന്നാണ് വിശേഷിപ്പിക്കുക. ഇങ്ങനെയൊരു രാജ്യത്ത് കേരളത്തെ വിശപ്പുരഹിത സംസ്ഥാനമാക്കി മാറ്റും. ജനകീയ ഹോട്ടലുകള് എല്ലാ തദ്ദേശഭരണ സ്ഥാപനങ്ങളിലും നിര്‍ബന്ധമാക്കുക മാത്രമല്ല, ജനസംഖ്യാനുപാതികമായി അവയുടെ എണ്ണം വര്‍ദ്ധിപ്പിക്കുകയും ചെയ്യും. പ്ലാന്റേഷന് മേഖലയില് പ്രത്യേകമായി ജനകീയ ഹോട്ടലുകള് സ്ഥാപിക്കും.


ദേവസംഗീതമൊരുക്കിയ ജോബ് മാസ്റ്റര് - Marian Times World\nPosted on December 3, 2020 | by Marian Times Editor\nസംഗീതം കാലങ്ങള്‍ക്കും ദേശങ്ങള്‍ക്കും അതിരുകള് സൃഷ്ടിക്കാതെ ഒഴുകുന്ന ഒരു പുഴ തന്നെയാണ്. ഓരോ കാലങ്ങളിലും ആ പുഴയില് നീന്തി തുടിക്കാന് അനേകം മനുഷ്യര് ജന്മമെടുക്കുന്നു. ഇപ്പോഴും അങ്ങനെ തന്നെ. സംഗീതത്തിനു വേണ്ടി ജീവിതം ഉഴിഞ്ഞു വച്ച ഒരു സാത്വികനായിരുന്നു കെ വി ജോബ് മാസ്റ്റര്. മലയാള സിനിമാ ലോകത്തിനു അദ്ദേഹം സംഭാവന ചെയ്ത മനോഹരങ്ങളായ ഗാനങ്ങള്‍ക്ക് മുകളില് വീഞ്ഞ് പോലെ വീര്യമേറി നില്‍ക്കുന്നത് തിരുസഭയുടെ ആരാധനാ ക്രമ സംഗീതത്തിനു അദ്ദേഹം നല്‍കിയ വിലപ്പെട്ട സംഭാവനകള് തന്നെയാണ്.\nകുഞ്ഞു ജോബ് സംഗീത വഴിയില്\nആയിരത്തി തൊള്ളായിരത്തി ഇരുപത്തി ഒന്‍പത് ജൂണ് പതിനാറിന് ആണ് ജോബ് മാസ്റ്ററുടെ ജനനം. കുഞ്ഞു ജോബിനു സംഗീതത്തിന്റെ ഇതളുകള് ലഭിച്ചത് പിതാവ് വര്‍ഗീസില് നിന്നാണ്. വീട്ടിലെ കുടുംബ പ്രാര്‍ത്ഥനയ്ക്ക് ശേഷം പിതാവ് പാടിയിരുന്ന പാട്ടുകളില് ഒപ്പം പാടിയാണ് ജോബ് വളര്‍ന്നത്. തന്റെ മകന് സംഗീതത്തിലുള്ള കഴിവ് മനസിലാക്കിയ വര്‍ഗീസ് ജോബിനെ പതിമൂന്നാം വയസില് എസ് എം രാജഗോപാല ഭാഗവതരുടെ അടുത്ത് കര്‍ണാടക സംഗീതം അഭ്യസിക്കാന് വിട്ടു. പിന്നീട്, തൃപ്പൂണിത്തുറ രാഘവ മേനോന്, സംഗീത ഭൂഷന് ശിവരാമന് നായര് എന്നിവരുടെ അടുത്ത് സംഗീതം അഭ്യസിച്ചു. സംഗീതത്തിലേക്കുള്ള യാത്രയില് എട്ടാം ക്ലാസില് വച്ച് ജോബ് സ്‌കൂള് വിദ്യാഭ്യാസം ഉപേക്ഷിച്ചു എങ്കിലും പാട്ട് നിര്‍ത്തിയില്ല. എറണാകുളം അങ്കമാലി അതിരൂപതയുടെ മലബാര് മെയില് എന്ന പ്രസ്സില് അദ്ദേഹം കംപോസിറ്റര് ആയി ജോലി ചെയ്തു തുടങ്ങി. ഈ സമയങ്ങളില് ക്ലബുകളിലെ സ്ഥിരം ഹാര്‍മോണിയം വായനക്കാരനായും നാടക സംഗീതവും ഗാന മേളകളുമൊക്കെയായി ജോബിലെ സംഗീതപ്രേമി വളര്‍ന്നു കൊണ്ടിരുന്നു. കെ വി ജോബ് എന്ന യുവാവിന്റെ ജീവിതത്തിലെ വഴിത്തിരിവുകള് ആരംഭിക്കുന്നത് ഡോണ് ബോസ്‌കോ കലാ സമിതിയിലെ പ്രവര്‍ത്തനങ്ങളായിരുന്നു.\nജോബ് ആന്റ് ജോര്‍ജ്\nഡോണ് ബോസ്‌കോ കലാ സമിതിയില് വച്ചാണ് ജോബ് തന്റെ സംഗീത പങ്കാളിയായിരുന്ന ജോര്‍ജ്ജ് പള്ളത്താന, ജോസഫ് മനക്കില്, മൈക്കില് പനയ്ക്കല്, ജെറി അമല്‍ദേവ് എന്നിവരുടെ സൗഹൃദം ലഭിക്കുന്നതും ഒരുമിച്ചുള്ള പ്രയാണം ആരംഭിക്കുന്നതും. ഇതിനൊപ്പം സംഗീത പഠനം മുറപോലെ നടക്കുന്നുണ്ടായിരുന്നു. സിത്താറും ഹിന്ദുസ്ഥാനി സംഗീതവും അദ്ദേഹം അഭ്യസിച്ചു. ഡോണ് ബോസ്‌കോ കലാസമിതി കൂട്ടിച്ചേ ര്‍ത്ത സംഗീത ജോഡികളായിരുന്നു ജോബും ജോര്‍ജ്ജ് മാസ്റ്ററും. താള ബന്ധമായ കാര്യങ്ങളില് ജോബിനു വേണ്ട നിര്‍ദേശങ്ങള് നല്‍കിയിരുന്നതും അതൊക്കെ സ്വീകരിച്ചു കൊണ്ട് മുന്നോട്ടു പോകാനുള്ള ജോബ് മാസ്റ്ററുടെ ഹൃദയ വിശാലതയും ഈ ജോഡിയെ പ്രശസ്തമാക്കി. സെന്റ് ആല്‍ബര്‍ട്‌സ് കോളേജിലെ സംഗീത അധ്യാപകനായിരുന്നു അക്കാലത്തു ജോര്‍ജ്ജ് മാസ്റ്റര് .\nസംഗീതം അഭ്യസിക്കാന് സിംലയില് പോയ ജോബ് തിരികെ വന്നു സജീവമായതു മലയാള സിനിമാ ലോകത്തായിരുന്നു. മദ്രാസില് ജോബ് മാസ്റ്ററുടെ നാടക ഗാനങ്ങള് റെക്കോര്‍ഡ് ചെയ്തു, മലയാളക്കരയില് ഇപ്പോഴും പ്രണയത്തിന്റെ കൊതുമ്പു വെള്ളം തുഴയുന്ന എല്ലാ മനസുകളിലും നിറഞ്ഞു നില്‍ക്കുന്ന നിത്യഹരിത ഗാനമാണ് അല്ലിയാമ്പല് കടവില് എന്ന ഗാനം. 1965 ല് റോസി എന്ന സിനിമയിലൂടെ പുറത്തു വന്ന ആ ഗാനം കേരള സംഗീത പ്രേമികള് ഇന്നും ആസ്വദിക്കുന്ന ഒന്നാണ്. ജോബ് മാസ്റ്ററുടെ പ്രതിഭ ലോകം അറിയാന് ആ ഗാനം ഒരു നിമിത്തമായി എന്ന് വേണം പറയാന്.\nആരാധനക്രമ ഗാന രംഗത്തേക്ക്\n1970ലെ പെരിയാര് എന്ന സിനിമയോടെ ജോബ് മാസ്റ്റര് സിനിമയുടെ നഗരം വിട്ട് എറണാകുളത്തേക്ക് തിരിച്ചു പോന്നു. ലത്തീന് ഭാഷയില് നിന്നും ആരാധന ക്രമം മലയാളത്തിലേക്ക് പരിഭാഷപ്പെടുത്തുവാനുള്ള ശ്രമങ്ങള് നടക്കുന്നത് ഈ സമയത്താണ്. നാട്ടില് വന്ന ജോബ് മാസ്റ്റര് ആരാധനക്രമ കമ്മീഷന്റെ പ്രവര്‍ത്തനങ്ങളില് സജീവമായി. ഡോണ് ബോസ്‌കോ കലാ സമിതിയില് വച്ച് പരിചയപ്പെട്ട ഫാദര് മൈക്കില് പനക്കിലുമായുള്ള സൗഹൃദം ആരാധനാ ക്രമ ഗീതങ്ങളുടെ നവീകരണ പദ്ധതിയില് ഏറെ സഹായിച്ചു. അച്ചന് എഴുതിയ വരികള്‍ക്ക് ജോബ് മാസ്റ്ററും ജോര്‍ജ് മാസ്റ്ററും ഈണങ്ങള് പകര്‍ന്നു.\nവരാപ്പുഴ അതിരൂപതയില് മാത്രമല്ല കേരളത്തിലെ ലത്തീന് സഭയുടെ ആരാധന ക്രമ സംഗീത നവീകരണത്തിനാണ് ജോബ് മാസ്റ്റര് അംഗമായിരുന്ന ടീം ചുക്കാന് പിടിച്ചത്. ആയിരത്തി തൊള്ളായിരത്തി അറുപത്തി എട്ടില് പുതിയ ലത്തീന് കുര്‍ബാന ക്രമം ലഭ്യമായെങ്കിലും പ്രാദേശിക ഭാഷയില് സംഗീത നവീകരണം നടന്നത് ആയിരത്തി തൊള്ളായിരത്തി എഴുപതില് ജോബ്-ജോര്‍ജ്ജ് സംഗീത ജോഡികളുടെ നിതാന്തമായ പരിശ്രമത്തിന്റെ ഫലമായാണ്.\nആരാധനാ ക്രമ ഗാനങ്ങളുടെ ഭക്തി തീവ്രത\n1970ല് തന്നെ കേരളത്തിലെ ദേവാലയങ്ങളില് ജോബ് മാസ്റ്ററുടെ സംഗീതം മുഴങ്ങി കേള്‍ക്കാന് തുടങ്ങി. ”മോക്ഷ രാജ്യത്തില് നിന്നെഴുന്നള്ളി”, ”ഞാനുറങ്ങാന് പോകും മുമ്പായി” തുടങ്ങിയ ഗാനങ്ങള് വിശ്വാസികള് കേട്ടിരുന്നെങ്കിലും വിശുദ്ധവാര ഗാനങ്ങള്, അന്ത്യോപചാര ശുശ്രൂഷയ്ക്കു ള്ള ഗാനങ്ങള്, ദിവ്യബലി ഗാനങ്ങള്, എന്നിവയൊക്കെ പ്രാദേശിക ഭാഷയില് എഴുതി ചിട്ടപ്പെടുത്തി ഈണങ്ങള് നല്‍കി കേരളത്തിലെ ദേവാലയങ്ങളിലേക്ക് എത്തിച്ചു. ആരാധനാ ക്രമ കമ്മീഷന് നേതൃത്വം നല്‍കിയിരുന്ന ബിഷപ്പ് മാര് കൊര്‍ണെലീയൂസ് ഇലഞ്ഞിക്കലിന്റെ രചനകളും ജോബ് മാസ്റ്റര് സംഗീതം നല്കിയിട്ടുണ്ട്.\nഇന്നും കേരളത്തിലെ വിശ്വാസികള് ഏറ്റുപാടു ന്ന ”സ്വര്‍ഗത്തില് വാഴും ഞങ്ങള് തന്”, ”ദൈവമേ ഞങ്ങള് അങ്ങേ വാഴ്ത്തുന്നു”, തുടങ്ങിയ ഭക്തി നിറവ് ലഭിക്കുന്ന ഗാനങ്ങള്, സകല വിശുദ്ധരു ടെയും ലുത്തീനിയ, ”ലോകത്തിന് പാപങ്ങള്”, ”പരിശുദ്ധന്” എന്നീ ഗാനങ്ങളും മാസ്റ്ററുടെ സംഗീത തപസ്യയില് വിരിഞ്ഞതാണ്. ആരാധനാ ക്രമ സംഗീതവും സാധാരണ ഭക്തി ഗാനങ്ങളും തമ്മില് പ്രകടമായ വ്യത്യാസം വേണ്ടതുണ്ടെന്നു ജോബ് -ജോര്‍ജ്ജ് സംഗീത ജോഡിയുടെ സംഗീതം സാക്ഷ്യപ്പെടുത്തുന്നു. ഭക്തി തീവ്രമായ ആരാധനാ ക്രമ ഗാനങ്ങള് കാസെറ്റുകളിലൂടെ കേരളത്തിലെ ദേവാലയങ്ങളില് അന്ന് എത്തിച്ചു. വിശ്വാസികള് അത് പഠിക്കുകയും ഇന്നും മാറ്റമില്ലാതെ ഏറ്റു പാടുകയും ചെയ്യുന്നു എന്നതാണ് മറ്റൊരു പ്രത്യേകത.\nമനക്കിലച്ചന് പൂര്‍ത്തീകരിച്ച മറ്റൊരു ശ്രമമാണ് സായാഹ്ന പ്രാര്‍ത്ഥനകള്. കര്‍ത്താവിന്റെ തിരുനാളുകള്, ദിവ്യ ജനനി, വിശുദ്ധ ഔസേപ്പിതാവ്, വി ശുദ്ധര്, രക്തസാക്ഷികള്, എന്നിവരുടെ അനുസ്മരണം തുടങ്ങിയ ആഘോഷ കര്‍മങ്ങള്‍ക്ക് ആവശ്യമായ ഗീതങ്ങള് അച്ചന് രചിച്ചിരുന്നു. ഇതിനൊക്കെയും വേണ്ടുന്ന ഗാനങ്ങള് എല്ലാം ജോബ് & ജോര്‍ജ്ജ് സംഗീതം നല്കിയവയാണ്.\nജോബ് മാസ്റ്റരുടെ സൗഹൃദ വലയത്തില് ആര്‍ച്ച് ബിഷപ്പ് മാര് കൊര്‍ണേലിയൂസ് ഇലഞ്ഞിക്കലിനെപ്പോലെ പ്രശസ്തരായ ധാരാളം പേര് ഉണ്ടായിരുന്നുവെങ്കിലും ലാളിത്യത്തിന്റെ ലോക ത്താണ് ജോബ് മാസ്റ്റര് ജീവിതാവസാനം വരെ ജീവിച്ചത്. പുതിയ തലമുറ അദ്ദേഹത്തെ ഒഴിവാക്കിയപ്പോള് അദ്ദേഹം വിഷമിച്ചിരുന്നില്ല. വേദനകള് സരസമായി എടുക്കുവാനും ഉള്‍ക്കൊള്ളുവാനും അദ്ദേഹത്തിന് കഴിഞ്ഞിരുന്നു. പാര്‍ക്കിസന്‍സ് രോഗം ബാധിച്ച അദ്ദേഹം തന്റെ ജീവിതത്തിന്റെ അവസാനം വരെ ഭക്തിയും വിശ്വാസവും കൈ വെടിയാതെ തന്നെ നിലകൊണ്ടു. തന്റെ പ്രിയപ്പെട്ട ഗാനമായ എന്റെ ദൈവം എന് സഹായം’എന്ന ഗാനം ശാന്തമായി ആലപിച്ചു കൊണ്ടാണ് 2003 ഒക്ടോബര് മാസം നാലാം തീയതിയില് അദ്ദേഹം ഇഹലോക വാസം വെടിഞ്ഞത്.\nFeatures Music Special Stories


'സമുദായങ്ങളെ തമ്മിലടിപ്പിക്കാനുള്ള സംഘപരിവാര് ശ്രമത്തിനു മുന്നില് സര്‍ക്കാര് നോക്കുകുത്തിയാകരുത്'\nരണ്ട് വിഭാഗങ്ങളെയും തമ്മിലടിപ്പിക്കാനുള്ള ശ്രമം തടയണം\nനര്‍ക്കോട്ടിക് ജിഹാദ് വിഷയത്തില് സംസ്ഥാന സര്‍ക്കാരിനെതിരെ രൂക്ഷ വിമര്‍ശനവുമായി പ്രതിപക്ഷം. രണ്ട് സമുദായങ്ങളെ തമ്മിലടിപ്പിക്കാനുള്ള സംഘപരിവാര് ശ്രമത്തിനുമുന്നില് സര്‍ക്കാര് നോക്കുകുത്തിയായി നില്‍ക്കുകയാണെന്ന് പ്രതിപക്ഷ നേതാവ് വി.ഡി സതീശന് ആരോപിച്ചു. വ്യാജ ഐഡിയുണ്ടാക്കി സോഷ്യല് മീഡിയയിലൂടെയും വിദ്വേഷം പ്രചരിപ്പിക്കാനുള്ള ശ്രമം സജീവമായി നടക്കുകയാണ്. വിരോധവും വിദ്വേഷവും വളര്‍ത്താനുള്ള ശ്രമങ്ങളെ ചെറുക്കണം. ഇതിനായി സംസ്ഥാന സര്‍ക്കാര് വിഷയത്തില് ഇടപെടണം. രണ്ട് വിഭാഗങ്ങളെയും തമ്മിലടിപ്പിക്കാനുള്ള ശ്രമം തടയണം. അതിന് പ്രതിപക്ഷത്തിന്റെ പൂര്‍ണ പിന്തുണ ഉണ്ടാകുമെന്നും സതീശന് വ്യക്തമാക്കി.\nകത്തോലിക്കാ സഭയ്ക്ക് പരാതിയുണ്ടെങ്കില് അത് ബന്ധപ്പെട്ട അധികാരികളെ അറിയിക്കുകയാണ് വേണ്ടത്. സംഘപരിവാറിന്റെ അജണ്ടയ്ക്ക് മുന്നില് വീഴരുതെന്നാണ് രണ്ട് സമുദായങ്ങളോടും അഭ്യര്‍ഥിക്കാനുള്ളത്. ഗൗരവമായ ആരോപണങ്ങള് സഭ മുന്നോട്ടുവെക്കുന്നുവെങ്കില് പൊലീസ് അത് അന്വേഷിക്കട്ടെ. തെളിവുകള് ഉണ്ടെങ്കില് അത് സര്‍ക്കാരിന് നല്‍കി നടപടി സ്വീകരിപ്പിക്കണം. പറയുന്നത് വസ്തുതയല്ലെങ്കില് അത് പൊതുസമൂഹത്തെ അറിയിക്കാനുള്ള ബാധ്യതയും സര്‍ക്കാരിനുണ്ട്.\nരണ്ട് സമുദായങ്ങളെ തമ്മിലടിപ്പിക്കാനുള്ള ശ്രമത്തിനു പിന്നില് സംഘ പരിവാര് അജണ്ടയെന്ന് സംശയിക്കുന്നു. മനപ്പൂര്‍വം വിദ്വേഷം ഉണ്ടാക്കാന് ശ്രമിക്കുകയാണ്. രണ്ട് വിഭാഗങ്ങള് തമ്മിലുള്ള വിദ്വേഷമായി മാറ്റി, കേരളത്തില് അത് വളര്‍ത്താനിടയാക്കരുത്. അതിനിടെ, സര്‍ക്കാര് നോക്കുകുത്തിയായി നില്‍ക്കുന്നത് ശരിയല്ല. ഇരു വിഭാഗത്തെയും വിളിച്ച് വിഷയം ചര്‍ച്ച ചെയ്യണം. സിപിഎമ്മിന് ഈ വിഷയത്തില് ഒരു നയം ഇല്ല. തമ്മിലടിക്കുന്നെങ്കില് അടിച്ചോട്ടെ എന്ന അജണ്ട സിപിഎമ്മിന് ഉണ്ടോ എന്ന സംശയം തോന്നിപ്പിക്കുന്ന തരത്തിലാണ് പാര്‍ട്ടി സെക്രട്ടറിയുടെ പ്രതികരണം. കോണ്‍ഗ്രസ് ഇതില് കക്ഷിചേരില്ല. രണ്ട് സമുദായങ്ങളും സംയമനം പാലിക്കണമെന്നാണ് ആവശ്യപ്പെടാനുള്ളത്. പ്രകടനങ്ങള് നടത്തിയും പ്രകോപനപരമായ മുദ്രാവാക്യങ്ങള് വിളിച്ചും മുന്നോട്ടുപോയാല് ഇങ്ങനെ ഒരു പ്രശ്നം ആഗ്രഹിക്കുന്നവര്‍ക്ക് വളരാനുള്ള വളംവെച്ച് കൊടുക്കലായി മാറും.\nവിഷയത്തില് കേരളത്തില് വലിയ കാമ്പയിന് ഉണ്ടാകണം. മതേതരത്വത്തിന്റെ പതാകവാഹകരായി കേരളം മാറണമെന്ന് ആഗ്രഹിക്കുന്നവര് എല്ലാവരും രംഗത്തുവരണമെന്നാണ് പറയാനുള്ളത്. കേരളത്തിലെ സാഹിത്യകാരന്‍മാര്, എഴുത്തുകാര് എന്നിവര് പുരോഗമന ചിന്താഗതിയോടെ മുന്നോട്ടുവരുമെന്നും സംഘര്‍ഷം ലഘൂകരിക്കുന്നതിനുവേണ്ടി പ്രവര്‍ത്തിക്കുമെന്നും പ്രത്യാശിക്കുന്നതായും സതീശന് കൂട്ടിച്ചേര്‍ത്തു.


ഏക വ്യക്തി നിയമം കൊണ്ടുവരാനുള്ള നീക്കം വിലപ്പോവില്ല-രാഹുൽ ഈശ്വർ | Malayalam News\nഏക വ്യക്തി നിയമം കൊണ്ടുവരാനുള്ള നീക്കം വിലപ്പോവില്ല-രാഹുൽ ഈശ്വർ\nകോഴിക്കോട്- ക്ഷേത്ര താൽപര്യം ബലികഴിച്ച് ഏക വ്യക്തിനിയമം കൊണ്ടുവരാനുള്ള ചിലരുടെ നീക്കം വിലപ്പോവില്ലെന്ന് രാഹുൽ ഈശ്വർ. തീവ്രഇടതുപക്ഷവും തീവ്രവലതുപക്ഷവും ഒരുപോലെ അപകടകരമാണ്.\nസ്വാർഥ താൽപര്യങ്ങൾക്കായി അവർ ക്ഷേത്രതാൽപര്യങ്ങളിൽ കൈകടത്തുന്നത് അനുവദിക്കില്ല. എന്തു വില കൊടുത്തും ശബരിമല ക്ഷേത്രത്തിലെ ആചാരങ്ങൾ സംരക്ഷിക്കും. ഇതിന്റെ ഭാഗമായി ഒക്‌ടോബർ 17 മുതൽ 22 വരെ 'ശബരിമല പള്ളിക്കെട്ടു മുതൽ അയ്യപ്പ ജെല്ലിക്കെട്ടു വരെ ' എന്ന മുദ്രാവാക്യവുമായി നിരാഹാര സമരം നടത്തും. അതേസമയം അഹിംസാധിഷ്ഠിതമായിരിക്കും സമരങ്ങൾ. ഏതെങ്കിലും യുവതികൾക്ക് ശബരിമലയിൽ കയറണമെങ്കിൽ അത് തന്നെപ്പോലുള്ള ആയിരക്കണക്കായ അയ്യപ്പഭക്തരുടെ നെഞ്ചിൽ ചവിട്ടിയേ സാധിക്കൂവെന്നും രാഹുൽ ഈശ്വർ പറഞ്ഞു.\nശബരിമല സ്ത്രീ പ്രവേശന വിഷയത്തെ ആർത്തവവുമായി ബന്ധിപ്പിക്കുന്നത് ഇരവാദമുയർത്താനുള്ള ചിലരുടെ ഗൂഢതന്ത്രങ്ങളുടെ ഭാഗമാണ്. ആർത്തവമല്ല, ശബരിമലയിലെ നിയന്ത്രണങ്ങളുടെ അടിസ്ഥാനം.\nമറിച്ച് പ്രായമാണ്. ക്ഷേത്രദേവതാ സങ്കൽപത്തിന്റെ ഭാഗമാണത്. നിത്യബ്രഹ്മചാരിയാണ് അയ്യപ്പൻ. അയ്യപ്പനെ കാണാൻ യുവതികൾ പോകാറില്ല എന്നത് ശബരിമല ക്ഷേത്രത്തിന്റെ പവിത്രതയുമായി ബന്ധപ്പെട്ട കാര്യമാണ്. നിരീശ്വരവാദികളായ ഫെമിനിസ്റ്റുകൾക്കു വേണ്ടി ശബരിമലയിലെ ആചാരങ്ങളും അനുഷ്ഠാനങ്ങളും മാറ്റിമറിക്കാൻ അനുവദിക്കില്ല.\nവലിയ ഗൂഢാലോചനയാണ് ശബരിമല വിധിക്കു പിന്നിലുള്ളത്. ഇന്ത്യയിലെ മുഴുവൻ ആരാധനാലയങ്ങളെയും ദുർബലപ്പെടുത്താനുള്ള നീക്കമാണത്. കടുത്ത അനീതിയാണ് ശബരിമലയോട് കാണിക്കുന്നത്.\nനാളെ ഇതേ അനീതി മുസ്‌ലിം പള്ളികളോടും ക്രിസ്ത്യൻ പള്ളികളോടും കാണിക്കും. ഇതു മനസ്സിലാക്കി എല്ലാവരും ശബരിമലയ്ക്കു വേണ്ടി രംഗത്തിറങ്ങിക്കഴിഞ്ഞു. മുസ്ലിം സഹോദരങ്ങൾ ഇതിനകം പലയിടങ്ങളിലും പ്രതിഷേധവുമായി രംഗത്തെത്തിയിട്ടുണ്ട്.\nശബരിമലയിൽ നിന്നു മാത്രം 820 കോടി വരുമാനമുള്ള ദേവസ്വം ബോർഡ് എന്തുകൊണ്ടാണ് ഒരു റിവ്യൂ പെറ്റീഷൻ പോലും നൽകാതിരിക്കുന്നതെന്നും രാഹുൽ ഈശ്വർ ചോദിച്ചു.


CBI5official trailer മമ്മൂട്ടി നായകനായെത്തുന്ന സിബിഐ പര\n‘ഹി ഈസ് ദ മർഡറർ’ ; സിബിഐ ഒഫീഷ്യൽ ട്രയിലർ പുറത്ത്, നെഞ്ചിടിപ്പോടെ പ്രേക്ഷകർ\nമമ്മൂട്ടി നായകനായെത്തുന്ന സിബിഐ പരമ്പരയിലെ അഞ്ചാം സിനിമയായ ‘സിബിഐ5ദി ബ്രെയിനി’ൻ്റെ ഒഫീഷ്യൽ ട്രെയിലർ പുറത്തിറങ്ങി. രണ്ട് മിനിട്ടും 23 സെക്കൻഡും ദൈർഘ്യമുളള വിഡിയോ പ്രേക്ഷകർ ഇരു കൈയും നീട്ടിയാണ് സ്വീകരിച്ചത്. പല സിനിമകൾക്കും രണ്ടാം ഭാഗവും മൂന്നാം ഭാഗവും നാലാം ഭാഗവും വന്നിട്ടുണ്ട്. എന്നാൽ വളരെ അപൂർവമായാണ് ഒരു സിനിമക്ക് അഞ്ചാം ഭാഗമെത്തുന്നത്. സേതുരാമയ്യരായി മമ്മൂട്ടിയുടെ മാനറിസങ്ങളും ഐക്കോണിക് ബിജിഎമ്മുമൊക്കെ ഉൾപ്പെടുത്തിയുള്ള ട്രെയിലർ സമൂഹമാധ്യമങ്ങളിൽ വൻ വൈറലാണ്.\nഎസ് എൻ സ്വാമിയുടെ തിരക്കഥയിൽ കെ മധു തന്നെയാണ് സിനിമ സംവിധാനം ചെയ്യുന്നത്. സ്വര്‍ഗചിത്രയാണ് നിര്‍മ്മാണം. അഖില് ജോര്‍ജ് ആണ് ക്യാമറ. ശ്രീകര് പ്രസാദ് എഡിറ്റിംഗും ജേക്‌സ് ബിജോയ് മ്യൂസിക്കും നിര്‍വഹിച്ചിരിക്കുന്നു.3വർഷം കൊണ്ടാണ് എസ് എൻ സ്വാമി സിബിഐയുടെ അഞ്ചാം ഭാഗത്തിന്റെ തിരക്കഥ പൂർത്തിയാക്കിയത്.\nRead Also : സേതുരാമയ്യരുടെ അഞ്ചാം വരവ്; ടീസർ വൈറൽ\nഒരു സിബിഐ ഡയറിക്കുറിപ്പ്, ജാഗ്രത, സേതുരാമയ്യർ സിബിഐ, നേരറിയാൻ സിബിഐ തുടങ്ങിയ ചിത്രങ്ങളെല്ലാം മുൻപ് ബോക്സ് ഓഫീസിൽ വിജയം നേടിയിരുന്നു. വിജയചിത്രങ്ങളുടെ ഫോർമുല വീണ്ടും ആവർത്തിക്കുന്നതിനൊപ്പം തന്നെ മമ്മൂട്ടിയെ കുശാഗ്രബുദ്ധിയുള്ള സിബിഐ ഓഫീസറായി വീണ്ടും സ്ക്രീനിൽ കാണാൻ സാധിക്കും എന്ന ആവേശത്തിലാണ് പ്രേക്ഷകർ.\nതൊഴിലാളി ദിനമായ മേയ് ഒന്ന് ഞായറാഴ്ചയാണ് ചിത്രത്തിന്റെ റിലീസ്. ഉദ്യോഗജനകമായ നിരവധി നിമിഷങ്ങൾ ചിത്രം സമ്മാനിക്കും എന്ന് സൂചിപ്പിക്കുന്നതാണ് ട്രെയിലർ. മമ്മൂട്ടി, മുകേഷ്, ജഗതി ശ്രീകുമാർ, സായ് കുമാർ, രമേശ് പിഷാരടി, ആശ ശരത് സൗബിന് ഷാഹിര് എന്നിങ്ങനെ വമ്പൻ താരനിര തന്നെ ട്രെയിലറിലും കടന്നുവരുന്നുണ്ട്.\n32 വര്‍ഷങ്ങള്‍ക്കു മുന്‍പ്, 1988ല് ഒരു സിബിഐ ഡയറിക്കുറിപ്പ് എന്ന ചിത്രത്തിലൂടെ ആരംഭിച്ച സിനിമാ പരമ്പര മമ്മൂട്ടിയുടെ കരിയറിലും മലയാള സിനിമയിലും ശ്രദ്ധേയമായ സ്വാധീനമാണ് ചെലുത്തിയത്. ഈ സിനിമയോടെ സേതുരാമയ്യര് സിബിഐ പരമ്പര അവസാനിക്കുമെന്നും സൂചനയുണ്ട്.\nStory Highlights: CBI5official trailer\nRead more on: cbi5| Mamootty | Official Trailer | sn swami\nമോഹന്‍ലാലിന് ആശംസകള് നേര്‍ന്ന് ഇച്ചാക്കയും താരങ്ങളും… Entertainment\n‘അയ്യർ 100 കോടി നേടിയില്ലെങ്കിൽ എന്റെ പാതി മീശ വടിക്കും’; ഒടുവിൽ അത് ചെയ്യേണ്ടി വന്നു Malluwood\nസിബിഐ അഞ്ചാം ഭാഗത്തിന്റെ ടീസർ യൂട്യൂബ് ട്രെന്റിങ്ങിൽ ഒന്നാം സ്ഥാനത്ത് Entertainment


രണ്ടു വയസ്സുകാരന്റെ വെടിയേറ്റ് പതിനൊന്നു വയസ്സുള്ള സഹോദരി മരിച്ചു | USA Malayalam News Paper\nരണ്ടു വയസ്സുകാരന്റെ വെടിയേറ്റ് പതിനൊന്നു വയസ്സുള്ള സഹോദരി മരിച്ചു\nStory Dated: Monday, April 07, 2014 09:05 hrs UTC\nഫിലാഡല്‍ഫിയാ : വീടിനകത്തു കളിച്ചുകൊണ്ടിരുന്ന കുട്ടികളില് രണ്ടു വയസ്സുകാരന്റെ കൈയ്യിലിരുന്ന തോക്ക് അബന്ധത്തില് വെടിപൊട്ടിയതിനെ തുടര്‍ന്ന് പതിനൊന്നു വയസ്സുള്ള സഹോദരി മരിച്ച സംഭവം ഫിലാഡല്‍ഫിയായില് നിന്നും റിപ്പോര്‍ട്ട് ചെയ്യപ്പെട്ടു.\nനാലുകുട്ടികളുമായി മാസ്റ്റര് റൂമില് ഇരിക്കുകയായിരുന്ന മാതാവ് ബാത്ത്‌റൂമില് പോയ സമയത്താണ് സംഭവം നടന്നത്. ഏപ്രില്5ശനിയാഴ്ച മാതാവിന്റെ ബോയ്ഫ്രണ്ട് പുതിയതായി വാങ്ങികൊണ്ടുവന്ന തോക്ക് ഫ്രിഡ്ജിനു മുകളിലാണ് വെച്ചിരുന്നത്.\nരണ്ട് വയസ്സുക്കാരന്റെ കയ്യില് തോക്ക് എങ്ങനെ കിട്ടി എന്ന് അന്വേഷിച്ചുവരുന്നു. നെഞ്ചിനകത്തേക്ക് തുളച്ചുകയറിയ വെടിയുണ്ട നീക്കംചെയ്യുന്നതിനായി ഫിലാഡല്‍ഫിയ ചില്‍ഡ്രന്‍സ് ആശുപത്രിയില് കുട്ടിയെ പ്രവേശിപ്പിച്ചെങ്കിലും മരണം സംഭവിച്ചു.\nഫിലാഡല്‍ഫിയ പോലീസ് ലഫ്. ജോണ് വാക്കര് ഏപ്രില്6ഞായറാഴ്ച പത്രങ്ങള്‍ക്ക് നല്‍കിയതാണ് ഈ വിവരങ്ങള്.\nഅശ്രദ്ധമായി വീട്ടിനകത്ത് തോക്ക് സൂക്ഷിച്ചതിന് കേസ്സ് എടുക്കണമോ എന്ന് ഡിസ്ട്രിക്റ്റ് അറ്റോര്‍ണി ഓഫീസ് പരിശോധിച്ചുവരികയാണ്. പതിനൊന്നു വയസ്സുള്ള ജമാറയാണ് മരിച്ചതെന്ന് പോലീസ് പറഞ്ഞു. അമ്മയുടെ പേര് പോലീസ് വെളിപ്പെടുത്തിയിട്ടില്ല. വീട്ടില് അശ്രദ്ധമായി വെച്ചിരിക്കുന്ന തോക്ക് കുട്ടികള് എടുത്തു കളിക്കുന്നതുമൂലം ഉണ്ടാകുന്ന അപകടമരണങ്ങള് നിരവധിയാണ് റിപ്പോര്‍ട്ട് ചെയ്യപ്പെട്ടിട്ടുള്ളത്.


പ്രവാചക ശബ്‌ദം - തീരുമാനങ്ങള്‍ക്ക് പ്രാര്‍ത്ഥന നല്‍കുന്ന ശക്തി\n"ആദിവസങ്ങളില് അവന് പ്രാര്‍ഥിക്കാനായി ഒരു മലയിലേക്കു പോയി. അവിടെ ദൈവത്തോടു പ്രാര്‍ഥിച്ചുകൊണ്ടു രാത്രി മുഴുവന് ചെലവഴിച്ചു" (ലൂക്കാ 6:12).\nവിശുദ്ധ ജോൺ പോള് രണ്ടാമൻ മാർപാപ്പായോടൊപ്പം ധ്യാനിക്കാം: ഒക്ടോബര് 22\nക്രൈസ്തവജീവിതം പ്രാര്‍ത്ഥനയില് നിക്ഷിപ്തമാണ്. നാമെടുക്കുന്ന ഓരോ തീരുമാനങ്ങള്‍ക്കും പ്രാര്‍ത്ഥന അനിവാര്യമാണ്. വലിയ തീരുമാനങ്ങള്‍ക്ക് നിരന്തരമായ പ്രാര്‍ത്ഥന ആവശ്യമാണ്. യേശു തന്നെയാണ് ഇതിന് മാതൃക നല്‍കുന്നത്. ശിഷ്യന്മാരെയെല്ലാം വിളിച്ചു വരുത്തി, അവരില് നിന്ന് പന്ത്രണ്ട് പേരെ തെരഞ്ഞെടുക്കുന്നതിനുമുമ്പ്, യേശു രാത്രി മുഴുവന് മലമുകളില് 'പിതാവു'മായി സമ്പര്‍ക്കത്തിലായിരുന്നു.\nയേശുവിന് 'പിതാവി'നോടുള്ള പ്രാര്‍ത്ഥന അത് ആത്മവിശ്വാസത്തിനും, വിശ്വാസ അര്‍പ്പണത്തിനും സന്തോഷത്തിനും കൂടിയുള്ളതായിരുന്നു. പ്രാര്‍ത്ഥനയിലൂടെ കൈവന്ന സന്തോഷത്തില് അവിടുത്തെ മനുഷ്യപ്രകൃതി ആര്‍ത്തുല്ലസിക്കുന്നു. സഭയുടെ ശക്തിയുടേയും ആത്മവിശ്വാസത്തിന്റേയും അളവുപാത്രം പ്രാര്‍ത്ഥനയോടുള്ള വിശ്വസ്തതയാണ്. പ്രാര്‍ത്ഥനയിലൂടെ അവനെ സമീപിക്കുന്നവര്‍ക്കാണ് ക്രിസ്തുവിന്റെ ദിവ്യരഹസ്യങ്ങള് വെളിവാക്കപ്പെട്ട് കിട്ടുന്നത്. രണ്ടാം വത്തിക്കാന് കൗണ്‍സിലിന്റെ പ്രമേയങ്ങളുടെ മുഴുവന് നടപ്പാക്കലുകളും നടന്നത് പ്രാര്‍ത്ഥനയിലുള്ള സ്ഥിരോത്സാഹത്താലാണ്.\nവ്യാജ വാര്‍ത്തകള്‍ക്കെതിരെ നിയമ നടപടി സ്വീകരിക്കുവാന് സിനഡ് തീരുമാനം\nഒടുവില് തീരുമാനം; മെത്രാന്മാരെ നിയമിക്കുന്നതില് ചൈന- വത്തിക്കാന് കരാര് ഒപ്പിട്ടു\nകന്യാസ്ത്രീയെ നാടുകടത്താനുള്ള തീരുമാനം ഫിലിപ്പീന്‍സ് പിന്‍വലിച്ചു


ഒരു ബ്രിട്ടീഷ് പൌരന് കൂടി ഐസിസ് തടങ്കലില് ; വീഡിയോ പുറത്ത്Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഒരു ബ്രിട്ടീഷ് പൌരന് കൂടി ഐസിസ് തടങ്കലില് ; വീഡിയോ പുറത്ത്\non September 19, 2014\tഡമാസ്‌കസ്: ഒരു ബ്രിട്ടീഷ് പൗരനെ കൂടി ഐസിസ് തീവ്രവാദികള് ബന്ധിയാക്കി. 40 കാരനായ ജോണ് കാന്റ്‌ലി എന്ന ഫ്രീലാന്‍സ് ഫോട്ടോഗ്രാഫറെയാണ് ഇത്തവണ ഐസിസ് ഭീകരര് തടങ്കലിലാക്കിയത്. ഇദ്ദേഹത്തിന്റെ തടങ്കലിലുള്ള വീഡിയോ ഐസിസ് പുറത്തുവിട്ടു. അന്താരാഷ്ട്ര മാദ്ധ്യമങ്ങള്‍ക്ക് വേണ്ടി പ്രവര്‍ത്തിച്ചിരുന്ന താന് 2012ല് സിറിയയില്‍വെച്ചാണ് ഐ.എസിന്റെ പിടിയിലായതെന്ന് കാന്റ്‌ലി വീഡിയോയില് പറയുന്നുണ്ട്.\nഐസിസ് അനുകൂലമായാണ് ഇയാള് സംസാരിച്ചത്. ഐസിസിനെതിരെ തോല്ക്കാനുള്ള യുദ്ധത്തില് ബ്രിട്ടന് പങ്കു ചേരുന്നത് എന്തിനാണെന്ന് ജോണ് ചോദിക്കുന്നുണ്ട്. മറ്റ് രാജ്യങ്ങളിലെ പൗരന്മാരെ സന്ധി സംഭാഷണങ്ങളിലൂടെ അതാത് രാജ്യങ്ങള് രക്ഷിച്ചപ്പോള് ബ്രിട്ടനും അമേരിക്കയും ഏറ്റുമുട്ടലിന്റെ പാതയാണ് സ്വീകരിക്കുന്നതെന്ന് ഇയാള് കുറ്റപ്പെടുത്തി.\nകൂടുതല് വിവരങ്ങളുമായി താന് ഇനിയും എത്തുമെന്നും വീഡിയോയില് കാന്റ്‌ലി പറയുന്നു. ഇയാളെയും വധിക്കുമെന്നാണ് ഐസിസ് ഭീഷണി. നേരത്തെ ഐസിസ് തടങ്കലിലായിരുന്ന രണ്ട് അമേരിക്കന് പത്രപ്രവര്‍ത്തകരെയും ഒരു ബ്രിട്ടീഷ് സന്നദ്ധ പ്രവര്‍ത്തകനെയും ഐസിസ് വധിച്ചിരുന്നു.


'ഇപ്പോൾ മനസ്സിലാകുന്നത് നമ്മുടെ ആളുകളുടെ സമർപ്പണത്തിന് അതിരുകളില്ല എന്നാണ്. ഇതു തീർത്താൽ തീരാത്ത കടമാണ്'- പ്രതിരോധ പ്രവർത്തകരെ കുറിച്ച് ഉള്ളുതൊട്ട കുറിപ്പുമായി മഞ്ജു വാര്യർ -\nHome News Desk ‘ഇപ്പോൾ മനസ്സിലാകുന്നത് നമ്മുടെ ആളുകളുടെ സമർപ്പണത്തിന് അതിരുകളില്ല എന്നാണ്. ഇതു തീർത്താൽ...\n‘ഇപ്പോൾ മനസ്സിലാകുന്നത് നമ്മുടെ ആളുകളുടെ സമർപ്പണത്തിന് അതിരുകളില്ല എന്നാണ്. ഇതു തീർത്താൽ തീരാത്ത കടമാണ്’- പ്രതിരോധ പ്രവർത്തകരെ കുറിച്ച് ഉള്ളുതൊട്ട കുറിപ്പുമായി മഞ്ജു വാര്യർ\nകൊവിഡ് വ്യാപനത്തെ ചെറുക്കാൻ രാജ്യം ഒറ്റകെട്ടായി പ്രയത്നിക്കുകയാണ്. ഏറ്റവുമധികം കൊവിഡ് ബാധിതരുള്ള കേരളം ആരോഗ്യപ്രവർത്തകരുടെയും സർക്കാരിന്റെയും പ്രവർത്തനങ്ങളിൽ സംതൃപ്തരാണ്. എടുത്ത് പറയാനുള്ളത് രാപകലില്ലാതെ, ഡ്യൂട്ടി ടൈം, ഷിഫ്റ്റ് ഒന്നും നോക്കാതെ പ്രവർത്തിക്കുന്ന ആരോഗ്യപ്രവർത്തകരെ കുറിച്ചാണ്. ഇവർ വളരെയധികം ബുദ്ധിമുട്ടുകൾ ജനങ്ങളുടെ ആരോഗ്യ സംരക്ഷണത്തിനായി നടത്തുന്നുണ്ട്. ഇപ്പോൾ മഞ്ജു വാര്യർ കേരളത്തിലെ സന്നദ്ധപ്രവർത്തകരെ കുറിച്ച് പങ്കുവയ്ക്കുകയാണ്. ഫേസ്ബുക്ക് കുറിപ്പിലൂടെയാണ് നടി പ്രളയകാലത്തും കൊറോണകാലത്തുമെല്ലാം ജനങ്ങൾക്കായി പ്രവർത്തിക്കുന്നവരെ കുറിച്ച് പങ്കുവയ്ക്കുന്നത്.\nമഞ്ജു വാര്യരുടെ ഫേസ്ബുക്ക് പോസ്റ്റ്;\nപ്രളയ കാലത്ത് എല്ലാം മറന്നു ജോലി ചെയ്ത എത്രയോ പേരെ കണ്ടിരുന്നു. അന്നെല്ലാം കരുതിയത് ഇതിൽക്കൂടുതലൊന്നും ആരിൽനിന്നും പ്രതീക്ഷിക്കാനില്ല എന്നാണ്. എന്നാൽ ഇപ്പോൾ മനസ്സിലാകുന്നത് നമ്മുടെ ആളുകളുടെ സമർപ്പണത്തിന് അതിരുകളില്ല എന്നാണ്. രോഗം പ്രതിരോധിക്കാനായി നാമെല്ലാം വീടിനകത്താണ്. എന്നാൽ രോഗികളെ അതിഥികളെപ്പോലെ വിളിച്ചു വരുത്തി സ്വീകരിച്ചു സാന്ത്വനിപ്പിക്കുന്നവർ ദിവസങ്ങളായി പുറത്തുതന്നെയാണ്. രോഗത്തിനു നടുവിൽ. ഒരു നഴ്സ് പറഞ്ഞത് 28 കിലോമീറ്റർ സ്കൂട്ടർ ഓടിച്ചാണ് ജോലിക്ക് പോകുന്നതെന്നാണ്. എത്ര ദിവസമാണ് ഡ്യൂട്ടിയെന്നു പറയാനാകില്ല. കുട്ടികളെയും വീട്ടുകാരെയുമെല്ലാം മറ്റൊരു വീട്ടിൽ താമസിപ്പിച്ചിരിക്കുന്നു. വന്നു സ്വയം പാചകം ചെയ്തു കിടന്നുറങ്ങി പിറ്റേ ദിവസം എഴുന്നേറ്റു പോകുന്നു. ഡോക്ടർമാരുടെയും ഫാർമസിയിലുള്ളവരുടെയും ഡ്രൈവർമാരുടെയുമെല്ലാം അവസ്ഥ ഇതുതന്നെയാകും.\nഞാൻ ഹിമാലയത്തിലെ മഞ്ഞിടിച്ചിലിൽ പെട്ടുപോയിട്ടുണ്ട്. അവിടെ ജീവൻ പണയംവെച്ചു രക്ഷാപ്രവർത്തനം നടത്തുന്നവരെക്കുറിച്ചു കേട്ടിരുന്നു. അവർക്കെല്ലാമുള്ള പ്രതീക്ഷ ഇന്നോ നാളെയോ മറ്റന്നാളോ അവസാനിക്കുമെന്നതാണ്. എന്നാൽ ഇപ്പോൾ രോഗികളെ പരിചരിക്കുന്ന ആർക്കും ഇതെന്ന് അവസാനിക്കുമെന്നറിയില്ല. രാവും പകലും അറിയാതെ അവർ ജോലി ചെയ്യുന്നു. വിദേശത്തെ ആശുപത്രികളിൽ കോണിച്ചുവട്ടിലും അലമാരത്തട്ടിലുമെല്ലാം ഉറങ്ങുന്ന ആരോഗ്യ പ്രവർത്തകരുടെ വീഡിയോ കണ്ടു. മാസ്കുവച്ചു തടിച്ചു മുറിഞ്ഞ പലരുടെയും മുഖം കണ്ടു. നമ്മുടെ ആശുപത്രികളിൽ ജോലി ചെയ്യുന്നവരും രാത്രി എല്ലാം മറന്നു സ്വന്തം വീടിന്റെയും വേണ്ടപ്പെട്ടവരുടെയും സുരക്ഷയിൽ ഉറങ്ങിയിട്ടു നാളുകളായിക്കാണും. അവരുടെ മക്കൾ ദിവസങ്ങളായി അവരെ കണ്ടിട്ടുണ്ടാകില്ല. എന്താണു സംഭവിക്കുന്നതെന്നുപോലും അറിയാത്ത കൊച്ചു കുട്ടിയോടു അച്ഛനും അമ്മയും എന്താണ്മ ടങ്ങിവരാത്തതെന്നു എങ്ങിനെ പറഞ്ഞു മനസ്സിലാക്കും. അച്ഛനും അമ്മയും ഒരു വീഡിയോ കോളിനപ്പുറമായ എത്രയോ കുട്ടികളുണ്ട്.\nഅരിയും ചുമന്നു കാടു കയറി പ്രായമായൊരു സ്ത്രീക്കു അരി എത്തിച്ചുകൊടുക്കുന്ന പൊലീസുകാരുടെ വീഡിയോ കണ്ടു. സ്വന്തം അമ്മയ്ക്കു കൊടുക്കുന്ന വാത്സല്യത്തോടെയാണവർ അരി സമ്മാനിക്കുന്നത്. ഇപ്പോൾ ഒരാൾക്കുപോലും പൊലീസിനെ പേടിയില്ല. അവർ രക്ഷകർ മാത്രമായിരിക്കുന്നു. റോഡരികിൽ ഉറങ്ങുന്ന പ്രായമായ ഒരാൾക്കു സ്വന്തം പൊതിച്ചോറു നൽകുന്ന പൊലീസുകാർക്കു വേണ്ടി ഈ നാടുമുഴുവൻ സല്യൂട്ട് ചെയ്യും.\nകൊണ്ടുവരുന്ന പച്ചക്കറി ചാക്കിൽ വൈറസ് ഉണ്ടോ ഇല്ലയോ എന്നറിയാതെ അതിന്റെ ഭവിഷ്യത്ത് അറിഞ്ഞുകൊണ്ടുതന്നെ തൊഴിലാളികൾ മാർക്കറ്റിൽ ചരക്കിറക്കുന്നു. എത്രയോ കച്ചവടക്കാർ അതെടുത്തുകൊണ്ടുപോയി വിൽക്കുന്നു. രോഗത്തെ വിളിപ്പാടകലെ നിർത്തിക്കൊണ്ടു ഇവരെല്ലാം ജോലി ചെയ്യുന്നു. ഇവരാണ് ഈ നാടിനെ നിലനിർത്തുന്നത്. ആരും പട്ടിണി കിടക്കില്ലെന്നൊരു സർക്കാർ പറയുമ്പോൾ അതുണ്ടാക്കുന്ന ധൈര്യം ചെറുതല്ല. നമ്മുടെ വീട്ടിലെ ഭക്ഷണം ആർക്കെല്ലാം പകുത്തുകൊടുക്കണമെന്നു നാം ആലോചിക്കുന്നത് അപ്പോഴാണ്. ഫ്ളാറ്റ് മുറികളിൽ അടയ്ക്കപ്പെട്ടു സ്വന്തം ലോകം തീർത്തിരുന്ന പലരും പറഞ്ഞു, അയൽവാസിയെ കണ്ടതു സംസാരിച്ചതും ഈ ദിവസങ്ങളിലാണെന്ന്. പരസ്പരം പങ്കുവയ്ക്കുന്ന ഭക്ഷണത്തിൽ സ്വാദു മാത്രമല്ല കരുതലും സ്നേഹവുമുണ്ടെന്നു മനസ്സിലായതും ഇപ്പോഴാണ്. ഇത്തരം എത്രയോ സ്നേഹ സന്ദേശങ്ങളും എനിക്കു കിട്ടുന്നു.\nഈ ദുരിതകാലത്തു നമുക്കു തുണയായി നിൽക്കുന്ന ഓരോരുത്തർക്കും വേണ്ടതു നമ്മുടെ കരുതലാണ്. വഴിയിൽ നിൽക്കുന്നൊരു പൊലീസുകാരൻ എത്രയോ ദിവസമായി അവിടെ വെയിലത്തും രാത്രിയിലുമെല്ലാം നിൽക്കുകയാണെന്നു നമുക്കോർക്കാം. ആശുപത്രിയിൽനിന്നും വീട്ടിൽപോകാതെ ഏതെങ്കിലും ബഞ്ചിലുറങ്ങി ക്വാറന്റീൻ മുറിയിലേക്കു വീണ്ടും വീണ്ടും പോകുന്നവരാണ് ഈ നാടിനെ രക്ഷിക്കുന്നതെന്നു നമുക്കോർക്കാം. ഇവരാരും നമ്മളോട് ഒന്നും ചോദിക്കുന്നില്ലെന്നും നമുക്കോർക്കാം. ഇതു തീർത്താൽ തീരാത്ത കടമാണ്.


The Presentation of our Lord in the Temple - SYRO CALENDAR\nനമ്മുടെ കര്‍ത്താവിനെ ദേവാലയത്തില് കാഴ്‌ച്ചവെക്കുന്നു\nതിരുസഭ ഇന്ന് (ഫെബ്രുവരി 2) ദൈവപുത്രന്റെ ജനനത്തിനു നാല്‍പ്പത് ദിവസങ്ങള്‍ക്ക് ശേഷം, ദൈവപുത്രനെ ദേവാലയത്തില് കാഴ്ചവെച്ചതിനെ അനുസ്മരിക്കുകയാണ്. ഈ തിരുനാളില് മെഴുക് തിരികള് ആശീര്‍വദിക്കുകയും അവ കത്തിച്ചു പിടിച്ചുകൊണ്ടുള്ള പ്രദിക്ഷിണവും ചില ആരാധനക്രമങ്ങളില് ഉള്‍പ്പെട്ടതിനാല് ഇത് ‘കാന്‍ഡില് മാസ്’ ദിനം എന്നും അറിയപ്പെടുന്നു.\nമോശയുടെ ന്യായപ്രമാണമനുസരിച്ച് വിശുദ്ധ ഔസേപ്പിതാവും, മാതാവായ കന്യകാമറിയവും യേശുവിനെ ദേവാലയത്തില് കാഴ്ചവെക്കുന്നു. “ഇതാ എനിക്ക് മുന്‍പേ വഴിയൊരുക്കുവാന് ഞാന് എന്റെ ദൂതനെ അയക്കുന്നു, നിങ്ങള് തേടുന്ന കര്‍ത്താവ് ഉടന്‍തന്നെ തന്റെ ആലയത്തിലേക്ക് വരും” (മലാക്കി 3:1). യേശുവിന്റെ ജനനത്തിനു6മാസം മുന്‍പ് ജനിച്ച വിശുദ്ധ സ്നാപക യോഹന്നാനെയാണ് ദൈവം യേശുവിനു വഴിയൊരുക്കുവാനായി അയക്കുന്നത് എന്ന് സുവിശേഷങ്ങള് സാക്ഷ്യപ്പെടുത്തുന്നു. ഈ സുവിശേഷ വസ്തുതകളില് നിന്നും മലാക്കി പ്രവാചകന്റെ വാക്കുകള് നമുക്ക് ഗ്രഹിക്കാവുന്നതാണ്. യേശുവിനെ ദേവാലയത്തില് കാഴ്ചവെക്കുന്നത് ദൈവത്തിന്റെ ദേവാലയ പ്രവേശനത്തെയാണ് സൂചിപ്പിക്കുന്നത്. ദൈവം മനുഷ്യനെ തന്റെ ദേവാലയത്തില് പ്രവേശിപ്പിച്ചു, അതുവഴി, യഥാര്‍ത്ഥത്തില് തന്നെ അന്വോഷിക്കുന്നവര്‍ക്കായി തന്നെ തന്നെ നല്‍കി.\nസുവിശേഷത്തിന്റെ അവസാനത്തില് പരിശുദ്ധ മാതാവിന്റെ സഹനത്തെപ്പറ്റിയുള്ള ശിമയോന്റെ പ്രവചനം എടുത്ത് കാട്ടിയിരിക്കുന്നു. വിശുദ്ധ ജോണ് പോള് രണ്ടാമന് പാപ്പായുടെ പ്രബോധനമനുസരിച്ച്: ശിമയോന്റെ വാക്കുകള് പരിശുദ്ധ മറിയത്തിനുള്ള ഒരു രണ്ടാം വിളംബരമാണ്. അവ, അവളുടെ മകന് പൂര്‍ത്തിയാക്കേണ്ട ‘തെറ്റിദ്ധാരണയും, ദുഖവും’ എന്ന് പറയാവുന്ന ചരിത്ര സാഹചര്യങ്ങളെ അവള്‍ക്ക് വെളിപ്പെടുത്തി കൊടുക്കുന്നു’ (Redemptoris Mater, n.16). ഗബ്രിയേല് മാലാഖയിലൂടെ മറിയത്തിനു ലഭിച്ച വെളിപ്പെടുത്തല് ആനന്ദത്തിന്റെ ഒരു ധാരയാണ്, കാരണം ഇത് യേശുവിന്റെ രക്ഷാകര രാജത്വത്തേയും, കന്യകയുടെ ഗര്‍ഭധാരണം മൂലമുള്ള ജനനത്തിന്റെ അമാനുഷികതയേയും വെളിപ്പെടുത്തുന്നു.\nഎന്നാല് ദേവാലയത്തില് വച്ചുള്ള വൃദ്ധരുടെ വെളിപ്പെടുത്തല് സഹനത്തിലൂടെ തന്റെ മാതാവിനെ സഹായിച്ചുകൊണ്ട് പാപമോചനത്തിന്റെയും, വീണ്ടെടുപ്പിന്റെതുമായ കര്‍ത്താവിന്റെ പ്രവര്‍ത്തനങ്ങളെ വെളിപ്പെടുത്തുന്നു. അതിനാല് തന്നെ ശക്തമായ ഒരു ‘മരിയന്’ വശം’ കൂടി ഈ തിരുനാളിനുണ്ട്. ആരാധനാ-ദിനസൂചികയില് ഇതിനെ വിശേഷിപ്പിച്ചിരിക്കുന്നത് ‘അനുഗ്രഹീതയായ കന്യകാ മേരിയുടെ ശുദ്ധീകരണം’ എന്നാണ്. പ്രസവത്തിനു ശേഷം യഹൂദ വനിതകളുടെ ആചാരപരമായ ശുദ്ധീകരണത്തെപ്പറ്റിയുള്ള മറ്റൊരു വീക്ഷണത്തേയും ഈ കാഴ്ചവെപ്പ് പരാമര്‍ശിക്കുന്നു. മറിയത്തിന്റെ കാര്യത്തില് ഈ ശുദ്ധീകരണം ആവശ്യമുള്ളതല്ല. എന്നാല്, അവള് ദൈവീക പദ്ധതിയുടെ പൂര്‍ത്തീകരണത്തിനുവേണ്ടി സ്വയം സമര്‍പ്പിക്കുവാനായി തന്നെ തന്നെ നവീകരിക്കുന്നതിനേയാണ് ഇത് സൂചിപ്പിക്കുന്നത്.\nശിമയോന്റെ പ്രവചനം വെളിപ്പെടുത്തുന്നത് യേശു ‘വൈരുദ്ധ്യത്തിന്റെ’ അടയാളമാണ് എന്നാണ്. അലെക്സാണ്ട്രിയായിലെ വിശുദ്ധ സിറിള് തന്റെ പ്രസംഗങ്ങളിലൊന്നില് ‘വൈരുദ്ധ്യത്തിന്റെ അടയാളം’ എന്ന ഈ വാക്കുകളെ ‘മഹത്തായ കുരിശ്’’ എന്ന് വ്യാഖ്യാനിക്കുന്നുണ്ട്. ‘യഹൂദര്‍ക്ക് ഇടര്‍ച്ചയും വിജാതീയര്‍ക്ക് ഭോഷത്തവുമായ’ എന്ന് വിശുദ്ധ പൗലോസ് ശ്ലീഹ കൊറീന്തകാര്‍ക്ക് എഴുതിയത് പോലെ (1 കൊറീന്തോസ് 1:23). ‘ഇത് നഷ്ടപ്പെടുത്തിയവര്‍ക്ക് ഭോഷത്തവും, ഇതിന്റെ ശക്തി (കുരിശിന്റെ) അംഗീകരിക്കുന്നവര്‍ക്ക് ഇത് ജീവനും മോക്ഷവും വെളിപ്പെടുത്തി കൊടുക്കുന്നതുമാണ്’’ എന്നത് വെച്ച് നോക്കുമ്പോള് ഇതൊരു വൈരുദ്ധ്യത്തിന്റെ അടയാളമാണ്.


Kuwait offers to evacuate 45,000 Indians at free cost | ഇന്ത്യക്കാരെ വാരിപ്പുണര്‍ന്ന് കുവൈത്ത്; 45000 പേരെ സൗജന്യമായി നാട്ടിലെത്തിക്കും, സഹായ വാഗ്ദാനം - Malayalam Oneindia\nUpdated: Sat, May 2, 2020, 13:19 [IST]\nകുവൈത്ത് സിറ്റി/ദില്ലി: കുവൈത്തിലെ ഇന്ത്യക്കാര്‍ക്ക് സഹായ ഹസ്തം നീട്ടി കുവൈത്ത് ഭരണകൂടം. സൗജന്യമായി നാട്ടിലെത്തിക്കുമെന്നാണ് കുവൈത്ത് സര്‍ക്കാരിന്റെ പ്രഖ്യാപനം. കുവൈത്തില് കുടുങ്ങിക്കിടക്കുന്ന ഇന്ത്യക്കാര്‍ക്ക് ഏറെ ആശ്വാസമാണ് പുതിയ തീരുമാനം. 45000 ഇന്ത്യക്കാരെ ഒരു പക്ഷേ കുവൈത്ത് അവരുടെ വിമാനത്തില് ഇന്ത്യയിലെത്തിക്കുമെന്നാണ് വിവരം.\nകൊറോണ പ്രതിസന്ധിയില് പെട്ട കുവൈത്തിന് നേരത്തെ ഇന്ത്യ സഹായം എത്തിച്ചിരുന്നു. ഇന്ത്യയുടെ സൈനിക മെഡിക്കല് രംഗത്തെ വിദഗ്ധരുടെ സഹായമാണ് കുവൈത്തിന് ലഭ്യമാക്കിയത്. തൊട്ടുപിന്നാലെയാണ് പുതിയ വാഗ്ദാനങ്ങള്. വിശദാംശങ്ങള് ഇങ്ങനെ....\nകുവൈത്ത് സര്‍ക്കാരിന്റെ ഔദാര്യത്തില്\nകുവൈത്തില് അടുത്തിടെ പൊതുമാപ്പ് പ്രഖ്യാപിച്ചിരുന്നു. ഇതിന്റെ ആനുകൂല്യം ഒട്ടേറെ ഇന്ത്യക്കാര്‍ക്കും ലഭിച്ചിട്ടുണ്ട്. രേഖകളില്ലാതെയും വിസാ കാലാവധി കഴിഞ്ഞും കുവൈത്തില് കുടങ്ങിയ ഒട്ടേറെ ഇന്ത്യക്കാര്‍ക്ക് പൊതുമാപ്പ് ലഭിച്ചു. ഇവര് കുവൈത്ത് സര്‍ക്കാരിന്റെ പ്രത്യേക ഔദാര്യത്തില് നിലവില് കുവൈത്തില് കഴിയുകയാണ്.\nഎല്ലാവരെയും സൗജന്യമായി ഇന്ത്യയിലെത്തിക്കാമെന്നണ് കുവൈത്തിന്റെ വാഗ്ദാനം. കുവൈത്ത് അംബാസഡര് ജാസിം അല് നജീം ആണ് ഇതുസംബന്ധിച്ച വിവരങ്ങള് പുറത്തുവിട്ടത്. ഇന്ത്യക്കാരെ മാത്രമല്ല, മറ്റു വിദേശികളെയും സ്വന്തം ചെലവില് നാട്ടിലെത്തിക്കാന് കുവൈത്ത് സന്നദ്ധ പ്രകടിപ്പിച്ചു.\nകുവൈത്തിന്റെ വിമാനത്തില് സൗജന്യമായി അവരുടെ നാട്ടിലെത്തിക്കുമെന്നാണ് അംബാസഡര് നജീം പറയുന്നത്. കേന്ദ്രസര്‍ക്കാരുമായി വിഷയം കുവൈത്ത് ചര്‍ച്ച ചെയ്തുവരികയാണ്. വന് ഒഴിപ്പിക്കല് ദൗത്യത്തിനാണ് കുവൈത്ത് തുടക്കമിടുന്നത്. മെയ് മൂന്നിന് ശേഷം തുടര്‍കാര്യങ്ങള് വേഗത്തിലാകും.\nലോക്ക് ഡൗണ് നീട്ടിയതിനാല്...\nഅതേസമയം, ഇന്ത്യയില് ലോക്ക് ഡൗണ് രണ്ടാഴ്ച കൂടി നീട്ടിയ സാഹചര്യത്തില് കുവൈത്തിന്റെ തീരുമാനത്തില് നടപടികള് വൈകുമോ എന്ന കാര്യം വ്യക്തമല്ല. കുവൈത്ത് പ്രഖ്യാപിച്ച പൊതുമാപ്പിന്റെ ആനുകൂല്യം 45000 ഇന്ത്യക്കാര്‍ക്ക് ലഭിച്ചുവെന്നാണ് കരുതുന്നത്. അങ്ങനെയാണെങ്കില് ഇത്രയും പേര്‍ക്ക് സൗജന്യ യാത്ര കുവൈത്ത് ഒരുക്കും.\nരോഗം ബാധിച്ചവരില് കൂടുതല്...\nകൊറോണ രോഗം വ്യാപനത്തെ തുടര്‍ന്ന് സാമ്പത്തിക പ്രതിസന്ധിയിലാണ് കുവൈത്ത്. ഈ സാഹചര്യത്തില് വിദേശികളെ തിരിച്ചയക്കാന് സര്‍ക്കാര് പ്രത്യേക മുന്‍കരുതല് എടുക്കുകയാണ്. കുവൈത്തില് രോഗം ബാധിച്ച വിദേശികളില് കൂടുതല് ഇന്ത്യക്കാരാണ് എന്നതും എടുത്തുപറയേണ്ടതാണ്.\nകൊറോണയെ തുടര്‍ന്ന് നാട്ടിലേക്ക് തിരിക്കാന് ആഗ്രഹിക്കുന്നവരുടെ വിവരങ്ങള് കുവൈത്തിലെ ഇന്ത്യന് എംബസി ശേഖരിക്കുന്നുണ്ടെന്നാണ് റിപ്പോര്‍ട്ടുകള്. ഇതിന് പുറമെയാണ് പൊതുമാപ്പ് ലഭിച്ചവരുടെ തിരിച്ചുവരവ് കുവൈത്ത് അധികൃതരുമായി എംബസി ചര്‍ച്ച ചെയ്യുന്നത്. എന്നാല് ഇക്കാര്യത്തില് ഇതുവരെ ഔദ്യോഗിക പ്രതികരണം പുറത്തുവന്നിട്ടില്ല.\nഅനധികൃതമായി രാജ്യത്ത് താമസിക്കുന്നവര്‍ക്ക് കുവൈത്ത് ഏപ്രില് 30 വരെ പൊതുമാപ്പ് പ്രഖ്യാപിച്ചിരുന്നു. പിഴ കൂടാതെ കുവൈത്തില് നിന്ന് തിരിച്ചുപോരാനുള്ള അവസരമാണിത്. അതേസമയം, ഇന്ത്യയില് കുടുങ്ങിയ കുവൈത്തികളെ കഴിഞ്ഞാഴ്ച കുവൈത്തിലേക്ക് തിരിച്ചയച്ചു. ഇക്കാര്യത്തില് അംബാസഡര് നന്ദി അറിയിച്ചു.\nഒരു ടണ് മെഡിക്കല് ഉപകരണങ്ങള്\nകൊറോണ പ്രതിരോധ പ്രവര്‍ത്തനത്തില് കുവൈത്തിനെ സഹായിക്കാന് ഇന്ത്യ തീരുമാനിച്ചിരുന്നു. മെഡിക്കല് സംഘത്തെ അയച്ചാണ് ഇന്ത്യ സഹായിച്ചത്. മാത്രമല്ല, ഒരു ടണ് മെഡിക്കല് ഉപകരണങ്ങളും ഇന്ത്യ കുവൈത്തിന് കൈമാറി. ഇക്കാര്യത്തിലുള്ള നന്ദിയും കുവൈത്ത് അംബാസഡര് രേഖപ്പെടുത്തി.\n10 ലക്ഷത്തോളം ഇന്ത്യക്കാര്\nകുവൈത്തില് ഏറ്റവും കൂടുതലുള്ള വിദേശികള് ഇന്ത്യക്കാരാണ്. 10 ലക്ഷത്തോളം ഇന്ത്യക്കാര് കുവൈത്തിലുണ്ടെന്നാണ് കരുതുന്നത്. 480 കോടി ഡോളര് പ്രതിവര്‍ഷം കുവൈത്തിലെ ഇന്ത്യക്കാര് നാട്ടിലേക്ക് അയക്കുന്നുവെന്നാണ് കണക്കാക്കുന്നത്. കുവൈത്തുമായി ഏറ്റവും അധികം വ്യാപാര ബന്ധമുള്ള രാജ്യങ്ങളിലൊന്ന് ഇന്ത്യയാണ്.\nമെഡിക്കല് സഹായം അഭ്യര്‍ഥിച്ചു\nഅതേസമയം, കൊറോണയെ പ്രതിരോധിക്കാന് ഇന്ത്യയുടെ സഹായം തേടിയ ഗള്‍ഫ് രാജ്യങ്ങളോട് കേന്ദ്രം സര്‍ക്കാര് അനുകൂല സമീപനം സ്വീകരിച്ചു. കുവൈത്തിലേക്കും യുഎഇയിലേക്കും ഇന്ത്യന് മെഡിക്കല് സംഘത്തെ അയക്കാന് കേന്ദ്രസര്‍ക്കാര് തത്വത്തില് തീരുമാനിച്ചു. നേരത്തെ കുവൈത്തിലേക്ക് അയച്ച സൈനിക ഡോക്ടര്‍മാരുടെ സംഘം ദില്ലിയില് തിരിച്ചെത്തിയിരുന്നു.\nകുവൈത്തിന് ആദ്യ പരിഗണന\nവീണ്ടും സഹായം തേടിയ കുവൈത്തിന് തന്നെ ആദ്യ പരിഗണന നല്‍കുമെന്നാണ് വിവരം. യുഎഇയിലേക്കും സംഘത്തെ അക്കും. ഡോക്ടര്‍മാര്, പാരാമെഡിക്‌സ് എന്നിവരുടെ സംഘത്തെയാണ് ഇന്ത്യ രണ്ട് ഗള്‍ഫ് രാജ്യങ്ങളിലേക്കും അയക്കുക. കൂടാതെ മൗറീഷ്യസ്, കോമറോസ് തുടങ്ങിയ രാജ്യങ്ങളും ഇന്ത്യയുടെ മെഡിക്കല് സഹായം തേടിയിട്ടുണ്ട്.\nകുവൈത്ത് പ്രധാനമന്ത്രി ശൈഖ് സബാഹ് അല് ഖാലിദുമായി നരേന്ദ്ര മോദി ചര്‍ച്ച നടത്തിയിരുന്നു. അപ്പോഴാണ് അദ്ദേഹം ഇന്ത്യയുടെ മെഡിക്കല് സഹായം അഭ്യര്‍ഥിച്ചത്. വിരമിച്ച സൈനിക ഡോക്ടര്‍മാര്, നഴ്‌സുമാര്, സാങ്കേതിക വിദഗ്ധര് എന്നിവരെ യുഎഇയിലേക്കും കുവൈത്തിലേക്കും അയക്കുമെന്നാണ് കേന്ദ്രസര്‍ക്കാര് നല്‍കുന്ന സൂചന.\nkuwait india coronavirus doctor nurse evacuation\nKuwait offers to evacuate 45,000 Indians at free cost


ഗുജറാത്തില് കോണ്‍ഗ്രസ് എംഎല്‍എ രാജിവച്ച് ബിജെപിയില് ചേര്‍ന്നു\nSun Apr 21 2019 03:50:51 GMT+0530 (IST)\nരാജ്‌കോട്ട്: ഗുജറാത്തില് കോണ്‍ഗ്രസ് പ്രവര്‍ത്തക സമിതി പ്രസിഡന്റായിരുന്ന കന്‍വാര്‍ജി ബവാലിയ രാജി വച്ച് ബിജെപിയില് ചേര്‍ന്നു. പാര്‍ട്ടി പുനസ്സംഘടനയ്ക്കു ശേഷം നേതൃത്വവുമായി ഇടഞ്ഞു നില്‍ക്കുകയായിരുന്നു കന്‍വാര്‍ജി. രാജിക്കു ശേഷം ബിജെപി ആസ്ഥാനത്തെത്തി പാര്‍ട്ടി പ്രസിഡന്റുമായും രണ്ടു കാബിനറ്റ് മന്ത്രിമാരുമായും ഇദ്ദേഹം കൂടിക്കാഴ്ച നടത്തി. ജസ്ദാന് മണ്ഡലത്തില് നിന്നുള്ള കോണ്‍ഗ്രസ് പ്രതിനിധിയും പ്രബല കോലി സമുദായ നേതാവുമാണ് കന്‍വാര്‍ജി.\nരാഹുല്‍ഗാന്ധി അടുത്തിടെ സംസ്ഥാനഘടകം അഴിച്ചുപണിതു കൂടുതല് യുവാക്കളെ താക്കോല് സ്ഥാനങ്ങളില് നിയമിച്ചിരുന്നു. ഇതിനെതിരേ മുതിര്‍ന്ന നേതാക്കള് പലരും രംഗത്തെത്തുകയും ചെയ്തു. സംസ്ഥാന അധ്യക്ഷനായി അമിത് ഛാവഡ, പ്രതിപക്ഷ നേതാവായി പരേശ് ധനാണി എന്നീ യുവ നേതാക്കളെ അടുത്തിടെയാണു പാര്‍ട്ടി നിയമിച്ചത്. എട്ടു ജില്ലകളില് അധ്യക്ഷന്മാരായി യുവനേതാക്കളെയും തിരഞ്ഞെടുത്തിരുന്നു.\nകഴിഞ്ഞ നിയമസഭാ തിരഞ്ഞെടുപ്പില് ബിജെപി മുഖ്യമന്ത്രി വിജയ് രൂപാണിക്കെതിരേ രാജ്‌കോട്ടില് മല്‍സരിച്ചു പരാജയപ്പെട്ട മുന് എംഎല്‍എ ഇന്ദ്രനീല് രാജ്യഗുരുവും നേതൃ മാറ്റത്തിനു ശേഷം പാര്‍ട്ടി വിട്ടിരുന്നു. രാജ്‌കോട്ടിലെ ഒരു സംഘം കോണ്‍ഗ്രസ് പ്രവര്‍ത്തകരും ഇയാള്‍ക്കൊപ്പം കോണ്‍ഗ്രസ്സില് നിന്നു പടിയിറങ്ങി.\nപൊതുതിരഞ്ഞെടുപ്പ് അടുത്തിരിക്കെ സംസ്ഥാനത്തു നിന്നുള്ള സീറ്റുകള് ഉറപ്പിക്കാന് ബിജെപി അധ്യക്ഷന് അമിത് ഷായുടെ നേതൃത്വത്തില് ശ്രമങ്ങള് ശക്തമാണ്. കന്‍വാര്‍ജിക്ക് കാബിനറ്റ് മന്ത്രിപദവി ഉടന് തന്നെ ലഭിക്കുമെന്ന് ഉപമുഖ്യമന്ത്രി നിധിന് പട്ടേല് അറിയിച്ചിട്ടുണ്ട്. കോണ്‍ഗ്രസ് നേതാക്കളായ ജാവീദ് പിര്‍സാദയും വിക്രം മദാമും നേതൃത്വവുമായി ഇടഞ്ഞ് നില്‍ക്കുകയാണ്. മെയില് കോണ്‍ഗ്രസ്സില് നിന്ന് ആറ് എംഎല്‍എമാര് രാജിവച്ച് ബിജെപിയിലെത്തിയിരുന്നു. മുന് മുഖ്യമന്ത്രിയും മുതിര്‍ന്ന നേതാവുമായ ശങ്കര്‍സിങ് വഗേല, ഭല്‍വന്ത് സിന്‍ഹ് രജ്പുത്ത്, മനീഷ് ചൗധരി, ചനാഭായ് ചൗധരി ഉള്‍പ്പെടെയുള്ള അംഗങ്ങളാണ് അന്നു രാജി വച്ചത്.


ജിദ്ദയില്‍നിന്ന് മക്കയിലെത്താന് 35 മിനിറ്റ്; പുതിയ റോഡ് നിര്‍മാണം അന്തിമ ഘട്ടത്തില് | Malayalam News\nജിദ്ദയില്‍നിന്ന് മക്കയിലെത്താന് 35 മിനിറ്റ്; പുതിയ റോഡ് നിര്‍മാണം അന്തിമ ഘട്ടത്തില്\nജിദ്ദ - ജിദ്ദയെയും മക്കയെയും ബന്ധിപ്പിക്കുന്ന പുതിയ ഡയറക്ട് എക്‌സ്പ്രസ് വേയുടെ നിർമാണ ജോലികൾ പുരോഗമിക്കുന്നു. ജിദ്ദ എയർപോർട്ടിൽനിന്ന് എളുപ്പത്തിൽ ഹജ്, ഉംറ തീർഥാടകരെ മക്കയിലും തിരിച്ചും എത്തിക്കാൻ ലക്ഷ്യമിട്ടാണ് പുതിയ റോഡ് നിർമാണം. നിലവിലുള്ള ജിദ്ദ-മക്ക എക്‌സ്പ്രസ് വേക്ക് പ്രധാന ബദൽ എന്നോണമാണ് പുതിയ റോഡ്. ഹജ്, ഉംറ തീർഥാടകർക്ക് സേവനം നൽകുന്ന വിവിധ വകുപ്പുകൾ സഹകരിച്ചു നടത്തിയ ശാസ്ത്രീയ പഠനത്തിന്റെ അടിസ്ഥാനത്തിലാണ് ഹജ്, ഉംറ തീർഥാടകരുടെ ബസുകൾ ജിദ്ദ എയർപോർട്ടിൽനിന്ന് വേഗത്തിലും എളുപ്പത്തിലും മക്കയിലെത്തിക്കുന്നതിന് ലക്ഷ്യമിട്ട് പുതിയ റോഡ് നിർമിക്കുന്നത്.\nഇക്കഴിഞ്ഞ ഹജ് സീസണിൽ ഹജ് തീർഥാടകരുടെ ബസുകൾ ജിദ്ദ എയർപോർട്ടിൽ നിന്ന് ബുറൈമാൻ റോഡ്, അൽനവാരിയ യാർഡ് ചെക്ക് പോയന്റ് വഴി മക്കയിലേക്ക് ഹജ്, ഉംറ മന്ത്രാലയം തിരിച്ചുവിട്ടിരുന്നു. നേരത്തെ ജിദ്ദ-മക്ക എക്‌സ്പ്രസ് വേയാണ് തീർഥാടകരുടെ ബസുകൾ ഉപയോഗിച്ചിരുന്നത്.\nപുതിയ ജിദ്ദ-മക്ക ഡയറക്ട് എക്‌സ്പ്രസ് വേയുടെ നീളം 72 കിലോമീറ്ററാണ്. ജിദ്ദ കിംഗ് അബ്ദുൽ അസീസ് എയർപോർട്ട് മേൽപാലത്തിൽ നിന്ന് മക്കയിലെ ഫോർത്ത് റിംഗ് റോഡ് വരെയാണ് പുതിയ റോഡ് നിർമിക്കുന്നത്. ഓരോ ദിശകളിലേക്കും നാലു വീതം എട്ടു ട്രാക്കുകളോടെയാണ് റോഡ് നിർമാണം. ജിദ്ദ എയർപോർട്ടിൽനിന്ന് 35 മിനിറ്റിനകം മക്കയിലെത്താൻ പുതിയ റോഡ് തീർഥാടകരെ സഹായിക്കും.\nവാർത്തകൾ തത്സമയം വാട്‌സ്അപ്പിൽ ലഭിക്കാൻ ഇവിടെ ക്ലിക് ചെയ്ത് ജോയിൻ ചെയ്യുക\nഹജ്, ഉംറ തീർഥാടകരുടെ എണ്ണം വലിയ തോതിൽ വർധിച്ചുവരുന്ന പശ്ചാത്തലത്തിലാണ് ജിദ്ദയെയും മക്കയെയും ബന്ധിപ്പിച്ച് പുതിയ റോഡ് നിർമിക്കുന്നത്. 2030 ഓടെ പ്രതിവർഷം പുണ്യഭൂമിയിൽ എത്തുന്ന വിദേശ ഉംറ തീർഥാടകരുടെ എണ്ണം മൂന്നു കോടിയായും ഹജ് തീർഥാടകരുടെ എണ്ണം അര കോടിയായും ഉയർത്താൻ വിഷൻ 2030 പദ്ധതി ലക്ഷ്യമിടുന്നു. ഇതിനനുസരിച്ച വികസന പദ്ധതികൾ മക്കയിലും മദീനയിലും ജിദ്ദയിലും ആസൂത്രണം ചെയ്തു നടപ്പാക്കിവരികയാണ്.\nSaudi jeddah-makkah road\nജിദ്ദ കോർണിഷിൽ ശക്തമായ വേലിയേറ്റം


ഹോം » വാര്‍ത്ത » ലോകം » ലണ്ടന് സാധാരണ നിലയിലേക്ക് ; സോഷ്യല് സൈറ്റുകള് നിരോധിക്കാന് നീക്കം\nAugust 12, 2011 ലണ്ടന്: ലണ്ടന് കാലപത്തിന്റെ പിടിയില് നിന്ന് സാധാരണ നിലയിലേക്ക് തിരികെയെത്തുന്നു. കാലപം അടിച്ചമര്‍ത്താന് പോലീസിന് നിര്‍ദ്ദേശം നല്‍കിയതായി പ്രധാനമന്ത്രി ഡേവിഡ് കാമറൂണ് കഴിഞ്ഞ ദിവസം അറിയിച്ചിരുന്നു. ലണ്ടന് നഗരത്തില് മാത്രം 16000 ത്തോളം പോലീസുകാരെയാണ് നിയമിച്ചിരിക്കുന്നത്. ഇതിനിടെ കലാപത്തില് പരിക്കുപറ്റി ചികിത്‌സയിലായിരുന്ന 68 കാരനായ റിച്ചാര്‍ഡ് മാനിംഗ്‌ടണ് മരിച്ചു. ഇതോടെ കലാപത്തില് മരിച്ചവരുടെ എണ്ണം അഞ്ചായി.\nഅതിനിടെ ലണ്ടനില് ട്വിറ്റര്, ഫെയ്സ് ബുക്ക് തുടങ്ങിയ സോഷ്യല് നെറ്റ് വര്‍ക്കിങ് സൈറ്റുകള് നിരോധിക്കാന് നീക്കം തുടങ്ങി. പ്രധാനമന്ത്രി ഡേവിഡ് കാമറൂണിന്റേതാണ് തീരുമാനം. വെബ് സൈറ്റുകള് വഴി കലാപകാരികള് ആശയവിനമയം നടത്തുകയും ആക്രമണ പദ്ധതികള് തയാറാക്കുകയും ചെയ്യുന്നതു തടയാനാണിത്. കലാപത്തില് എരിതീയില് എണ്ണയൊഴിക്കുന്നതു പോലെയാണ് ഇവയുടെ പ്രവര്‍ത്തനമെന്നു സര്‍ക്കാര് കരുതുന്നു. ലണ്ടനില് നിന്നു മാഞ്ചസ്റ്റര്, സല്‍ഫോര്‍ഡ്, ലിവര്‍പൂള്, വൊള്‍വര് ഹാംപ്ടണ്, നോട്ടിങ്ഹാം, ലിയെസെസ്റ്റര്, ബര്‍മിങ് ഹാം എന്നിവിടങ്ങളിലേക്കു പടര്‍ന്നത് അതിവേഗത്തിലാണ്. നാലു ദിവസത്തെ കലാപത്തില് 200 മില്യണ് പൗണ്ട് നഷ്ടം കണക്കാക്കുന്നു.\nഅശ്ലീല സൈറ്റുകള് പൂര്‍ണമായി നിരോധിക്കാനാവില്ലെന്ന് കേന്ദ്ര സര്‍ക്കാര്\nഅശ്ലീല വെബ്‌സൈറ്റുകളുടെ നിരോധനം താല്‍ക്കാലികമെന്ന് ടെലികോം മന്ത്രാലയം\nപാക്കിസ്ഥാന് 20,000 വെബ്‌സൈറ്റുകള് നിരോധിച്ചു


emalayalee.com - തകര്‍ന്ന പ്രവാസപ്രതീക്ഷകളുമായി നാട്ടിലേയ്ക്ക് മടങ്ങി\nതകര്‍ന്ന പ്രവാസപ്രതീക്ഷകളുമായി നാട്ടിലേയ്ക്ക് മടങ്ങി\nദമ്മാം: ഏറെ പ്രതീക്ഷകളുമായി പ്രവാസജോലിയ്ക്ക് എത്തിയ മലയാളി വനിത, ഏറെ ദുരിതങ്ങള് നേരിട്ട് ആ പ്രതീക്ഷകള് തകര്‍ന്നപ്പോള്, നവയുഗം സാംസ്‌കാരികവേദി ജീവകാരുണ്യവിഭാഗത്തിന്റെ സഹായത്തോടെ നാട്ടിലേയ്ക്ക് മടങ്ങി.\nകോതമംഗലം സ്വദേശിനി ലിസ്സി ബേബി എട്ടു മാസങ്ങള്‍ക്ക് മുന്‍പാണ് സൗദിയില് ദമ്മാമിലെ ഒരു വീട്ടില് ജോലിക്കാരിയായി എത്തിയത്. എന്നാല് വളരെ മോശം ജോലിസാഹചര്യങ്ങളാണ് അവര്‍ക്ക് ആ വലിയ വീട്ടില് നേരിടേണ്ടി വന്നത്. അമിതമായ ജോലിഭാരവും, മതിയായ ഭക്ഷണമോ വിശ്രമമോ കിട്ടാത്ത അവസ്ഥയും, നിരന്തരമായ ശകാരവും, ശമ്പളം സമയത്ത് കിട്ടാത്തതും കാരണം അവര് ശാരീരികമായും, മാനസികമായും തളര്‍ന്നു. ആ ജോലിയില് ആറു മാസത്തോളം പിടിച്ചു നിന്നെങ്കിലും, സഹിയ്ക്കാനാകാത്ത അവസ്ഥയായപ്പോള്, പുറത്തു കടന്ന് അടുത്തുള്ള പോലീസ് സ്റ്റേഷനില് പോയി പരാതി പറഞ്ഞു. പോലീസുകാര് അവരെ ദമ്മാം വനിതാ അഭയകേന്ദ്രത്തില് കൊണ്ട് ചെന്നാക്കി.\nഅവിടെ എത്തിയ നവയുഗം ജീവകാരുണ്യപ്രവര്‍ത്തക മഞ്ജു മണിക്കുട്ടനോട് ബേബി സ്വന്തം അവസ്ഥ വിവരിച്ച് ,നാട്ടിലേയ്ക്ക് മടങ്ങാന് സഹായിയ്ക്കണമെന്ന് അഭ്യര്‍ത്ഥിച്ചു. മഞ്ജുവും നവയുഗം ജീവകാരുണ്യപ്രവര്‍ത്തകന് ഉണ്ണി പൂച്ചെടിയലും, ബേബിയുടെ സ്പോണ്‍സറെ ബന്ധപ്പെട്ട് സംസാരിച്ചെങ്കിലും, താന് ലിസ്സിയുടെ ഒരു കാര്യത്തിലും ഇടപെടില്ലെന്ന് പറഞ്ഞ് അയാള് കൈയൊഴിഞ്ഞു.\nതുടര്‍ന്ന് മഞ്ജുവിന്റെ അപേക്ഷ പരിഗണിച്ച്, വനിതാ അഭയകേന്ദ്രം തലവന് ബേബിയ്ക്ക് ഫൈനല് എക്‌സിറ്റ് നല്‍കാന് ഉത്തരവിട്ടു. നവയുഗത്തിന്റെ അഭ്യര്‍ത്ഥനപ്രകാരം പെരുമ്പാവൂര് അസോഷിയേഷന് നേതാവായ സുബൈറിന്റെ സഹായത്തോടെ വിമാനടിക്കറ്റും ബേബിയ്ക്ക് കിട്ടി. താമസിയ്ക്കാതെ നിയമനടപടികള് പൂര്‍ത്തിയാക്കി, എല്ലാവര്‍ക്കും നന്ദി പറഞ്ഞ് ലിസി ബേബി നാട്ടിലേയ്ക്ക് മടങ്ങി.\nഫോട്ടോ: ലിസ്സി ബേബിയ്ക്ക് മഞ്ജു മണിക്കുട്ടന് യാത്രാരേഖകള് കൈമാറുന്നു.


സംസ്ഥാനത്ത് ഇന്ന്9പേർക്ക് കൊവിഡ് സ്ഥിരീകരിച്ചു – Times Kerala\nസംസ്ഥാനത്ത് ഇന്ന്9പേർക്ക് കൊവിഡ് സ്ഥിരീകരിച്ചു\nBy Web Desk Last updated Mar 25, 2020\nതിരുവനന്തപുരം: സംസ്ഥാനത്ത് ഇന്ന് ഒൻപത് പേർക്ക് കൂടി കൊവിഡ് രോഗബാധ സ്ഥിരീകരിച്ചു. പാലക്കാട്- 2, എറണാകുളത്ത്-3. പത്തനംതിട്ട-2, ഇടുക്കി-1,കോഴിക്കോട്-1.എന്നിങ്ങനെയാണ് ഇന്ന് രോഗം സ്ഥിരീകരിച്ചവരുടെ കണക്ക്. ഇവരിൽ നാല് പേർ ദുബായിൽ നിന്നാണ്. ഒരാൾ യുകെ, ഒരാൾ ഫ്രാൻസ്. മൂന്നാൾക്ക് കോണ്ടാക്ടിലൂടെയാണ് രോഗം ബാധിച്ചത്. അതേസമയം, 12 പേരുടെ രോഗം സുഖപ്പെട്ടതായും മുഖ്യമന്ത്രി വാർത്താ സമ്മേളനത്തിൽ അറിയിച്ചു.\nസംസ്ഥാനത്താകെ 76, 542 ആളുകളാണ് നിരീക്ഷണത്തിലുള്ളത്. ഇവരിൽ 76010 പേർ വീടുകളിലും. 542 പേർ ആശുപത്രികളിലും നിരീക്ഷണത്തിലാണ്. ഇന്ന് മാത്രം 122 പേരെ ആശുപത്രിയിൽ പ്രവേശിപ്പിച്ചു. 4902 സാമ്പിളുകളാണ് പരിശോധനയ്ക്ക് അയച്ചു. ഇതിൽ 3465 എണ്ണം നെഗറ്റിവാണ്.\nകൊറോണ: ദുരിതത്തിലാവുന്ന മനുഷ്യരെ സഹായിക്കാൻ2കോടി രൂപ നൽകി മൈക്രോസോഫ്റ്റ് സിഇഒ സത്യ നദെല്ലയുടെ ഭാര്യ\nലോക്ക് ഡൗൺ: വാഹനം തടഞ്ഞ പോലീസ് ഉദ്യോഗസ്ഥരെ കയ്യേറ്റം ചെയ്തു; യുവാക്കൾഅറസ്റ്റിൽ\nമോഷണ ശ്രമത്തിനിടെ നാട്ടുകാർ പിടികൂടാൻ ശ്രമിച്ചപ്പോൾ പാലത്തിൽ നിന്നു പുഴയിലേയ്ക്ക്…


ഐഎസ്എല്ലില് കേരള ബ്ലാസ്‌റ്റേഴ്‌സിന്റെ തുടര്‍ച്ചയായ രണ്ടാമത്തെ മത്സരവും മാറ്റിവെച്ചു. എടികെ മോഹന് ബഗാനുമായുളള മത്സരമാണ് മാറ്റിവെച്ചതായി സംഘാടകരമായ ഹീറോ ഇന്ത്യന് സൂപ്പര് ലീഗ് (ഐഎസ്എല്) അധികൃതര് അറിയിച്ചത്.\nകേരള ബ്ലാസ്‌റ്റേഴ്‌സിന്റെ പ്രധാന താരങ്ങളെല്ലാം കോവിഡ് പോസിറ്റീവായതിനെ തുടര്‍ന്നാണ് നാളത്തെ മത്സരം മാറ്റിവെക്കാന് സംഘാടകര് തീരുമാനിച്ചത്. ഓരോ മത്സരത്തിലും ഒരു ടീമിനെ ഫീല്‍ഡ് ചെയ്യാനുള്ള ക്ലബ്ബുകളുടെ മിനിമം താരങ്ങള് കേരള ബ്ലാസ്റ്റേഴ്‌സില് ഇല്ല എന്ന് ലീഗ് പറഞ്ഞു.\nകഴിഞ്ഞ ദിവസം കേരള ബ്ലാസ്റ്റേഴ്‌സിന്റെ മുംബൈ സിറ്റിക്ക് എതിരായ മത്സരവും മാറ്റിവെച്ചിരുന്നു. അവസാന5ദിവസത്തില് അധികമായി കേരള ബ്ലാസ്റ്റേഴ്‌സ് പരിശീലനം നടത്തിയിട്ടില്ല. അവസാന മത്സരം മുതല് ടീം ഐസൊലേഷനിലും ആണ്.\nനിലവില് പോയന്റ് പട്ടികയില് ഒന്നാം സ്ഥാനത്താണ് കേരള ബ്ലാസ്റ്റേഴ്‌സ്. 11 മത്സരങ്ങളില് നിന്ന് 20 പോയന്റുമായാണ് ബ്ലാസ്‌റ്റേഴ്‌സ് ഒന്നാം സ്ഥാനത്ത് തുടരുന്നത്.


അമ്മയേക്കാളും ആന്റിയേക്കാളും കൊള്ളാം തൈമൂറിന്റെ ഓമനപ്പേര്; കരീനയും സെയ്ഫും കുഞ്ഞിനെ വിളിക്കുന്നത് ഇങ - Samakalika Malayalam\nഅമ്മയേക്കാളും ആന്റിയേക്കാളും കൊള്ളാം തൈമൂറിന്റെ ഓമനപ്പേര്; കരീനയും സെയ്ഫും കുഞ്ഞിനെ വിളിക്കുന്നത് ഇങ്ങനെയാണ്\nBy സമകാലിക മലയാളം ഡെസ്‌ക് | Published: 10th January 2018 05:14 PM |\nLast Updated: 10th January 2018 05:14 PM | A+A A- |\nരാജ്യത്ത് ഏറ്റവും കൂടുതല് ആഘോഷിക്കപ്പെടുന്ന കുട്ടികളില് ഒരാളാണ് കരീന കപൂര്- സെയ്ഫ് അലി ഖാന് ദമ്പതികളുടെ മകന് തൈമൂര് അലി ഖാന്. താരദമ്പതിമാരുടെ കുഞ്ഞിനെ മാത്രമല്ല അവന്റെ പേരും രാജ്യത്തിന് പ്രീയപ്പെട്ടതാണ്. തൈമൂറിന്റെ ഓമനപ്പേര് ഇപ്പോള് പുറത്തുവന്നിരിക്കുകയാണ്. കുഞ്ഞിന്റെ ഏറ്റവും പ്രീയപ്പെട്ടവര് ടിം എന്നാണ് കുഞ്ഞു തൈമൂറിനെ വിളിക്കുന്നത്.\nനിരൂപകരായ രാജീവ് മാസന്ദ്, അനുപമ ചോപ്ര എന്നിവരോട് സംസാരിക്കുന്നതിനിടെയാണ് സെയ്ഫ് അലി ഖാന് തന്റെ മകന്റെ ഓമനപ്പേര് പുറത്തുപറഞ്ഞതെന്ന് ടൈംസ് നൗവില് വന്ന റിപ്പോര്‍ട്ടില് പറയുന്നു. വീട്ടുകാരാണ് കുഞ്ഞിനെ ടിം എന്ന് വിളിക്കുന്നത്. അമ്മയുടേയും ആന്റി കരീഷ്മയുടേയും ചെല്ലപ്പേരുകളേക്കാള് നല്ലതാണ് തൈമൂറിന്റെ പേര് എന്നാണ് എല്ലാവരുടേയും അഭിപ്രായം. കരീഷ്മയെ ലോലോ എന്നും കരീനയെ ബോബോ എന്നുമാണ് വിളിക്കുന്നത്.\nമകനെക്കുറിച്ച് ഒരുപാട് സ്വപ്‌നങ്ങളുള്ള അച്ഛനാണ് സെയ്ഫ്. ഒരുപാട് കഴിവുകള് മകനുണ്ടെന്നും അവന് ഏതിലാണ് ശോഭിക്കാന് പോകുന്നതെന്ന് കാത്തിരുന്നു കാണാമെന്നും പരിപാടിയില് പങ്കെടുത്തുകൊണ്ട് സെയ്ഫ് പറഞ്ഞു. 'നീല കണ്ണുകളുള്ള കുട്ടിയാണ് അവന്. ജന്മസിദ്ധമായി നിരവധി കഴിവുകള് ലഭിച്ച അമൂല്യ നിധി. രവീന്ദ്രനാഥ ടാഗോറും രാജ് കപൂറും മന്‍സൂര് അലി ഖാനും കുറച്ച് ഭോപലും അവനിലുണ്ട്. ഇത് എന്നേക്കാള് മേലെയാണ്. എന്താണ് സംഭവിക്കുകയെന്ന് നമുക്ക് നോക്കാം'- തൈമൂറിനെക്കുറിച്ചുള്ള സെയ്ഫിന്റെ വാക്കുകളാണിത്.\nതൈമൂര് ഓമനപ്പേര് കരീന കപൂര് സെയ്ഫ് അലി ഖാന്


malayalis-dies-of-covid-in-gulf | ഗൾഫിൽ കോവിഡ് ബാധിച്ച് മരിച്ചത് 353 മലയാളികൾ; സൗദി അറേബ്യയിൽ 148 പേർ മരണത്തിന് കീഴടങ്ങിയപ്പോൾ ബഹ്റൈനിൽ മരിച്ചത് അഞ്ച് മലയാളികൾ; വൈറസ് വ്യാപനം കുറയുന്നതിന്റെ ആശ്വാസത്തിൽ പ്രവാസലോകം - MarunadanMalayalee.com\nJuly 21, 202007:40 AM IST Permalink\nദുബായ്: കോവിഡ് ബാധിച്ച് ഗൾഫിൽ മാത്രം മരിച്ചത് 353 മലയാളികൾ. ഏറ്റവുമധികം മലയാളികൾ മരിച്ചത് സൗദിയിലാണ്. കുറവ് മരണം ബഹ്റെനിലും. സൗദി അറേബ്യയിൽ 148 പേരും യുഎഇയിൽ 115 പേരും കുവൈറ്റിൽ 53 പേരും ഒമാനിൽ 19 പേരും ഖത്തറിൽ 13 പേരും ബഹ്റൈനിൽ അഞ്ച്പേരുമാണ് ഞായറാഴ്‌ച്ച വരെ മരിച്ച മലയാളികൾ എന്നാണ് റിപ്പോർട്ടുകൾ. അതേസമയം, ഗൾഫ് രാജ്യങ്ങളിൽ കോവിഡ് വ്യാപനത്തിന്റെ തോത് കുറയുന്നതായാണ് കണക്കുകൾ സൂചിപ്പിക്കുന്നത്.\nസൗദി അറേബ്യയിലെ രോഗമുക്തരുടെ എണ്ണം രണ്ട് ലക്ഷം കടന്നു. അതേസമയം കോവിഡ് മൂലമുള്ള മരണസംഖ്യ തിങ്കളാഴ്ച 2523 ആയി ഉയർന്നു. 37 പേരുടെ മരണമാണ് പുതുതായി രേഖപ്പെടുത്തിയത്. ഇതുവരെ കോവിഡ് സ്ഥിരീകരിച്ച 2,53,349 രോഗികളിൽ 2,03,259 പേരും സുഖം പ്രാപിച്ചത് വലിയ ആശ്വാസമാണ് രാജ്യത്തിന് നൽകുന്നത്. 5,524 പേരാണ് ഒറ്റ ദിവസത്തിനിടെ സുഖം പ്രാപിച്ചത്. പുതുതായി രോഗം സ്ഥിരീകരിക്കുന്നവരുടെ എണ്ണത്തിൽ കുറവ് അനുഭവപ്പെടുകയും ചെയ്തു. 24 മണിക്കൂറിനിടെ പരിശോധനഫലം പോസിറ്റീവായത് 2,429 പേർക്ക് മാത്രമാണ്. രാജ്യത്തെ വിവിധ ആശുപത്രികളിലായി ചികിത്സയിൽ കഴിയുന്നവരുടെ എണ്ണം 47,567 ആയി കുറയുകയും ചെയ്തു. ഇതിൽ 2196 പേരാണ് ഗുരുതരസ്ഥിതിയിൽ തീവ്രപരിചരണ വിഭാഗത്തിലുള്ളത്. ബാക്കിയുള്ളവരുടെ ആരോഗ്യനില തൃപ്തികരമാണ്.\nയുഎഇയിൽ പുതിയ രോഗികൾ 271. ആകെ 57,193 രോഗികളിൽ 49,621 പേർ ആശുപത്രി വിട്ടു. ഇന്നലെ ഒരാൾ കൂടി മരിച്ചതോടെ മരണസംഖ്യ 340. യു.എ.ഇയിലെ നിയന്ത്രണങ്ങൾ ഒാരോന്നായി ഒഴിവാക്കിക്കൊണ്ടിരിക്കുകയാണ്. ഏറ്റവുമൊടുവിൽ ശീശ കേന്ദ്രങ്ങൾക്കുള്ള വിലക്ക് ദുബൈ പിൻവലിച്ചിരുന്നു. സ്റ്റേഡിയങ്ങളിൽ കാണികളെ കയറ്റാനും തീരുമാനിച്ചിട്ടുണ്ട്. സ്റ്റേ ഹോം എന്ന പ്രചാരണം ഒഴിവാക്കി ‘നമുക്കെല്ലാം ഉത്തരവാദിത്തമുണ്ട്’ എന്ന മുദ്രാവാക്യമുയർത്തിപ്പിടിച്ചാണ് യു.എ.ഇ കോവിഡിനെ പ്രതിരോധിക്കുന്നത്. കോവിഡ് വാക്സിെൻറ മൂന്നാംഘട്ട പരീക്ഷണവും നടക്കുന്നത് രാജ്യത്താണ്.\nകുവൈത്തിൽ 559 പേർക്ക് കൂടി കോവിഡ് സ്ഥിരീകരിച്ചു. ഇതുവരെ 59,763 പേർക്കാണ് വൈറസ് ബാധിച്ചത്. തിങ്കളാഴ്ച 652 പേർ ഉൾപ്പെടെ 50,339 പേർ രോഗമുക്തി നേടി. തിങ്കളാഴ്ച കുവൈറ്റിൽ കോവിഡ് മരണം റിപ്പോർട്ട് ചെയ്തിട്ടില്ല. രാജ്യത്തെ കോവിഡ് മരണം 408 ആയി തുടരുകയാണ്. ബാക്കി 9016 പേരാണ് ചികിത്സയിലുള്ളത്. 138 പേർ തീവ്രപരിചരണ വിഭാഗത്തിലാണ്. ഖത്തറിൽ ഇന്നലെ2പേരാണു മരിച്ചത്. മരണസംഖ്യ 159. പുതിയ രോഗികൾ 389. ഒമാനിൽ 8 പേർ കൂടി മരിച്ചതോടെ കോവിഡ് മരണം 326. പുതിയ രോഗികൾ 1,739. ബഹ്റൈനിൽ2പേർ കൂടി മരിച്ചതോടെ മരണസംഖ്യ 126. ഇന്നലെ രോഗം 418 പേർക്ക്.\nകേരളത്തിനു പുറത്ത് രണ്ട് മലയാളികൾ കൂടി മരിച്ചു\nകോവിഡ് ബാധിച്ചു കേരളത്തിനു പുറത്തു2മലയാളികൾ കൂടി മരിച്ചു. തൃശൂർ ഇരിങ്ങാലക്കുട കടുപ്പശ്ശേരി തൊമ്മാന സ്വദേശി ചിറ്റിലപ്പള്ളി കോക്കാട്ട് വീട്ടിൽ ജോർ‍ജിന്റെ ഭാര്യ റോസി(55) മുംബൈയിലും തിരുവനന്തപുരം നെടുമങ്ങാട് മേമല സ്വദേശി സുന്ദര വിലാസത്തിൽ സുന്ദരേശൻ ആശാരി (54) സൗദിയിലുമാണു മരിച്ചത്.\nമീരാറോഡ് രാംദേവ് പാർക്ക് രാജ് ഹൊറൈസണിൽ റോസി ജോർജിന്റെ സംസ്കാരം ഇന്ന് 11.30ന് മീര റോഡിലെ സെന്റ് തോമസ് പള്ളിയിൽ. മക്കൾ: ഗ്ലിസ്റ്റൺ, ഗാൽവിൻ, ഗ്ലോറിയ. ഭർത്താവും മക്കളും ക്വാറന്റീനിലാണ്. കോവിഡ് ബാധിച്ച് മഹാരാഷ്ട്രയിൽ മരിക്കുന്ന 49-ാമത്തെ മലയാളിയാണു റോസി. സുന്ദരേശൻ ആശാരിയുടെ ഭാര്യ: ശ്രീകുമാരി. മക്കൾ: സൂര്യ, സാന്ദ്ര.\nബെംഗളൂരുവിൽ കോവിഡ് നിരീക്ഷണത്തിലിരുന്ന മലയാളി മരിച്ചു


TEKKEN™ - APK ഡൗൺലോഡ്\nTEKKEN™ എന്ന് പേരിട്ടിരിക്കുന്ന ഈ ആപ്പ് ഡൗൺലോഡ് ചെയ്യുക.\nഏറ്റവും കുറഞ്ഞ ആവശ്യകതകൾ: Android 5.0,2Gb മെമ്മറി, CPU Samsung Exynos 8890/Qualcomm Snapdragon 820 അല്ലെങ്കിൽ ഉയർന്നത്.\nലോകത്തിലെ ഏറ്റവും വിജയകരമായ പോരാട്ട ഗെയിം ഫ്രാഞ്ചൈസിയായ TEKKEN മൊബൈലിലേക്ക് കൊണ്ടുവന്നു! ലോകമെമ്പാടുമുള്ള പോരാട്ട വിദ്യകൾ ഉൾക്കൊള്ളുന്ന അവബോധജന്യവും ആഴത്തിലുള്ളതുമായ ഒരു പോരാട്ട സംവിധാനത്തിൽ ഏർപ്പെടാൻ പോൾ, കസുയ, സിയാവു, നിയമം, പാണ്ട, നീന എന്നിവരോടൊപ്പം ചേരുക. ഇതിഹാസമായ TEKKEN ഫ്രാഞ്ചൈസിയിൽ നിന്നുള്ള നിങ്ങളുടെ പ്രിയപ്പെട്ട പോരാളികളുമായി ശേഖരണം, നവീകരണം, യുദ്ധം എന്നിവയിൽ ഡോജോ മാസ്റ്ററുടെ റോൾ ഏറ്റെടുക്കുക!\nഎന്താണ് നിങ്ങളുടെ അടുത്ത നീക്കം?\n• അതുല്യമായ പോരാട്ട ശൈലികളുള്ള 20-ലധികം പ്രതീകങ്ങൾ ശേഖരിക്കുക\n• ഓരോ യുദ്ധവിമാനത്തിനും 20-ലധികം തനതായ പ്രത്യേക നീക്കങ്ങൾ നവീകരിക്കുകയും അൺലോക്ക് ചെയ്യുകയും ചെയ്യുക\n• സ്റ്റോറി മോഡ് മിഷനുകൾ, ഡോജോ ചലഞ്ചിലെ ഓൺലൈൻ യുദ്ധങ്ങൾ, തത്സമയ ഇവന്റ് ചലഞ്ചുകൾ എന്നിവയുൾപ്പെടെയുള്ള അദ്വിതീയ ഗെയിം മോഡുകളിൽ പോരാടുക!\nസ്റ്റോറി മോഡ് - ടെക്കന്റെ ലോകം പര്യവേക്ഷണം ചെയ്യുക\n• ഇതിഹാസ പോരാളിയായ കസുയ മിഷിമയ്‌ക്കൊപ്പം ചേരൂ, അവൻ തന്റെ ഏറ്റവും കഠിനമായ എതിരാളിക്കെതിരെ പോരാടുമ്പോൾ! അതുല്യമായ ഏറ്റുമുട്ടലുകളും വിദഗ്ധരും ശക്തരുമായ മേലധികാരികളും ഫീച്ചർ ചെയ്യുന്ന ഒരു മാപ്പ് അധിഷ്‌ഠിത കാമ്പെയ്‌നിലൂടെ യുദ്ധം ചെയ്യുക.\n• അതുല്യമായ ദൗത്യങ്ങൾ ഇല്ലാതാക്കാൻ സ്പെഷ്യാലിസ്+E13ed ടീമുകളെ നിർമ്മിക്കുക\n• ശക്തമായ വെല്ലുവിളികളും പ്രതിഫലങ്ങളും കണ്ടെത്തുന്നതിന് ഡൈനാമിക് യുദ്ധ മാപ്പുകൾ പര്യവേക്ഷണം ചെയ്യുക\nഡോജോ ചലഞ്ച് - ഓൺലൈൻ വേഴ്സസ് യുദ്ധങ്ങൾ\n• ഈ ഓൺലൈൻ വേഴ്സസ് മോഡിൽ ഒരു ടീം ഉണ്ടാക്കി നിങ്ങളുടെ സുഹൃത്തുക്കൾക്കും കമ്മ്യൂണിറ്റിക്കും എതിരെ പോരാടുക\n• അദ്വിതീയ റിവാർഡുകൾക്കായി പ്രതിമാസ സീസണുകളിൽ മത്സരിക്കാൻ കളിക്കാർ ആക്രമണകാരികളുടെയും പ്രതിരോധക്കാരുടെയും ടീമുകളെ നിർമ്മിക്കുന്നു\n• റാങ്ക് ചെയ്‌ത ഗോവണി കളിക്കാർക്ക് പുരോഗതി നേടാനും ലോകത്തിലെ ഏറ്റവും മികച്ച കളിക്കാർക്കെതിരെ അളക്കാനും അനുവദിക്കുന്നു\n• കളിക്കാർ അവരുടെ സ്വന്തം ഇൻ-ഗെയിം പോരാട്ട ശൈലികൾ അവരുടെ ഡോജോയുടെ AI-യിലേക്ക് റെക്കോർഡ് ചെയ്യുകയും അപ്‌ലോഡ് ചെയ്യുകയും ചെയ്യുന്നു, ഇത് അവർക്ക് ആധികാരികമായ ഒരു അനുഭവം നൽകുന്നു\nതത്സമയ ഇവന്റുകൾ - ദിനംപ്രതി അനുഭവിക്കാൻ പുതിയ ഉള്ളടക്കം\n• തത്സമയ ഇവന്റുകൾ ദൈനംദിന, പ്രതിവാര, പ്രതിമാസ കറങ്ങുന്ന ഉള്ളടക്കം ഫീച്ചർ ചെയ്യുന്നു. നിങ്ങൾ കളിക്കുമ്പോഴെല്ലാം ഒരു പുതിയ അനുഭവം!\n• പ്രത്യേക തീം ഇവന്റുകൾ അതുല്യമായ അനുഭവങ്ങളും ഏറ്റുമുട്ടലുകളും നൽകും\n• പ്രത്യേക ഇവന്റുകളിൽ അപൂർവ പ്രതീകങ്ങളും ഉള്ളടക്കവും ലഭ്യമാണ്\nഫേസ്ബുക്ക് ഞങ്ങളെ പോലെ:\nട്വിറ്ററിൽ ഞങ്ങളെ പിൻതുടരൂ:\nഎന്തെങ്കിലും പ്രശ്നങ്ങളോ നിർദ്ദേശങ്ങളോ ഉണ്ടോ?\nനിങ്ങൾക്ക് https://service.bandainamcoent.eu/app/list/p/7264 എന്നതിൽ ഞങ്ങളെ ബന്ധപ്പെടാം\nഏറ്റവും പുതിയ TEKKEN അപ്‌ഡേറ്റിൽ, ഞങ്ങൾ ഹാലോവീൻ ആഘോഷിക്കുന്നു!\n• പുതിയ ഹാലോവീൻ ഇവന്റുകളും കഥാപാത്രങ്ങളും: എലിസയും ഹാലോവീൻ ഡ്രാഗുനോവും യുദ്ധത്തിൽ പ്രവേശിക്കുന്നു!\n• ഹാലോവീൻ ഇഷ്‌ടാനുസൃതമാക്കൽ ഇനങ്ങൾ: പോയി നിങ്ങളുടെ ചൂൽ, പ്രേതം മുതലായവ എടുക്കുക.\n• പുതിയ ഡെക്ക് ബിൽഡർ: നിങ്ങളുടെ റണ്ണുകൾ പോലെ നിങ്ങളുടെ ഡെക്കുകൾ നിയന്ത്രിക്കാൻ സഹായിക്കുന്ന പുതിയ ലേഔട്ട്.\n• നോക്കൗട്ട് മോഡ് മാറ്റങ്ങൾ: പൂർണ്ണ ആരോഗ്യത്തോടെ ആരംഭിക്കുക, പരാജയം സംഭവിച്ചാലും ശത്രുവിന് ഇപ്പോഴും ആട്രിബ്യൂട്ട് ചെയ്ത നാശനഷ്ടങ്ങൾ.\nകൂടുതൽ വിവരങ്ങൾ: https://www.reddit.com/r/TEKKENMobile/\nApkOnline.net-ൽ നിന്ന് Android TEKKEN™ സൗജന്യ ഡൗൺലോഡ് ചെയ്യുക\nഗ്രീൻ ആപ്പിൾ ഇന്റർനാഷണൽ സ്കൂൾ സെഹോർ\n. ഞങ്ങൾ ഗ്രീൻ ആപ്പിൾ ഇന്റർനാഷണൽ സ്കൂളിൽ\nസെഹോർ കേന്ദ്രീകൃതവും മികച്ചതുമായ കാര്യങ്ങൾ കൈകാര്യം ചെയ്യുന്നു\nഗ്രീൻ ആപ്പിളിലെ വിദ്യാർത്ഥികളുടെ ഭാവി\nഇന്റർനാഷണൽ സ്കൂൾ സെഹോർ. പച്ച ആപ്പിൾ\nട്രൂവേ ഇന്റർനാഷണൽ കോഴ്സുകൾ\n. ഇന്ത്യ എല്ലായ്‌പ്പോഴും പാശ്ചാത്യരെ വിതരണം ചെയ്തിരുന്നു\nമികച്ച വിഭവങ്ങളുള്ള ലോകം, ശ്രേണി\nസുഗന്ധവ്യഞ്ജനങ്ങൾ മുതൽ സ്വർണ്ണം വരെ. നല്ല വിദ്യാഭ്യാസം നേടിയ,\nഉയർന്ന വൈദഗ്ധ്യമുള്ള തൊഴിലാളികൾക്ക് ഇതിലും കൂടുതൽ ചെയ്യാൻ കഴിയും\nനിർമ്മല മെട്രിക്കുലേഷൻ സ്കൂൾ\n. വിരലിൽ നിർമല മെട്രിക്കുലേഷൻ സ്കൂൾ\nപോസ്റ്റ്, നിർമല നഴ്സറി ആയി പ്രവർത്തിക്കുകയായിരുന്നു\n& പ്രൈമറി സ്കൂൾ 1968 മുതൽ\nസ്കൂളിന്റെ ആദ്യ തുടക്കം 15 ന്\nസ്കാർലറ്റ് അമോർ: കോസ്റ്റാറിക്ക ഡേറ്റിംഗ് ആപ്പ്, തീയതി അല്ലെങ്കിൽ പ്രണയം\n. നിങ്ങളുടെ ഏകാന്ത വിരസമായ ജീവിതം മടുത്തോ? അനുവദിക്കുക\nഞങ്ങൾ നിങ്ങൾക്ക് ഒരു തീയതി തരും! ഒരു ഡേറ്റിംഗ് വേഗത്തിൽ കണ്ടെത്തുക\nകോസ്റ്റാറിക്കയിലോ കാൻകൺ ലോക്കലിലോ പങ്കാളി\nഡേറ്റിംഗ് ആപ്പ്. സ്കാർലറ്റ് അമോർ: കോസ്റ്റാറിക്ക /\nഡിവിഷൻ പബ്ലിക് സ്കൂൾ\n. SchoolMate Nuvo ഉപയോക്താക്കളെ സുഗമമാക്കുന്നു\nഅവരുടെ വാർഡിന്റെ വിശദാംശങ്ങൾ ആക്‌സസ് ചെയ്യുക\nഹാജർ, പരീക്ഷാ പ്രകടനം, ഹോം വർക്ക്\n& അസൈൻമെന്റുകൾ, ഫീസ് , സന്ദേശങ്ങൾ കൂടാതെ\n. നിരാകരണം: ഈ ആപ്ലിക്കേഷന്റെ ഉടമ\nഉള്ളടക്കത്തിൽ യാതൊരു അവകാശവുമില്ല\nഎല്ലാം കാരണം ഈ ആപ്ലിക്കേഷനിൽ ഉണ്ട്\nഇൻറർനെറ്റിൽ നിന്നും ശേഖരിച്ച ഉള്ളടക്കവും\nസത്ശ്രീ കഥ വീഡിയോസ്\n. ഈ ആപ്പ് എല്ലാ ഏറ്റവും പുതിയതും നൽകുന്നു\nസത്ശ്രീ നൽകിയ വീഡിയോകൾ. കാവൽ\nഎല്ലാ പ്രചോദനവും പ്രചോദനവും\nസ്വാമിനാരായൺ സന്യാസി സത്ശ്രീയുടെ വീഡിയോകൾ.\nമഡ്കൈക്കർ ഹയർ സെക്കൻഡറി സ്കൂൾ\n. മഡ്കൈക്കർ ഹയർ സെക്കൻഡറി സ്കൂൾ ഓഫ്\nകലയും ശാസ്ത്രവും, കോർലിം-ഗോവയിൽ നിന്ന് ഇത് നേടുക\nഗൂഗിൾ പ്ലേ. Madkaikar റൺ ചെയ്യുക അല്ലെങ്കിൽ ഡൗൺലോഡ് ചെയ്യുക\nഹയർ സെക്കൻഡറി സ്കൂൾ...\nഇന്ത്യൻ ആധുനിക ചരിത്രം\n. ആധുനിക ഇന്ത്യയുടെ ചരിത്രം (ആധുനിക് ഭാരത്)\n: ഞങ്ങൾ 9-ലധികം അധ്യായങ്ങൾ ഉൾപ്പെടുത്തിയിട്ടുണ്ട്\nആധുനിക ഇന്ത്യയുടെ ചരിത്രവുമായി ബന്ധപ്പെട്ടത്. ഇന്ത്യൻ\nലോക ചരിത്രത്തിന്റെ പരിധിയില്ലാത്ത ഉറവിടമാണ് ജികെ...\nപഥക് വിദ്യാമന്ദിർ രാജ്കോട്ട്\n. അന്നുമുതൽ നമ്മൾ വിദ്യാഭ്യാസരംഗത്താണ്\n2002. ഞങ്ങൾക്ക് ഏകദേശം 20 പേരുടെ അനുഭവമുണ്ട്\nവർഷങ്ങളായി ഇ-ലേണിംഗ് രംഗത്ത്. ഞങ്ങൾ\nവിദ്യാഭ്യാസ സ്ഥാപനങ്ങൾ നിർമ്മിക്കുന്ന ഏക കമ്പനി...\nബിൽ വിൻസ്റ്റൺ മന്ത്രാലയങ്ങൾ\n. ബിൽ വിൻസ്റ്റൺ മിനിസ്ട്രീസ് എ\nഫലങ്ങളെ അടിസ്ഥാനമാക്കിയുള്ള, സത്യവും\nപരിഹാരം തേടുന്ന ജനസമ്പർക്ക മന്ത്രാലയം\nദൈവവചനം മാത്രം സ്വീകരിക്കുന്നു\nനിലനിൽപ്പിന്റെ അടിസ്ഥാനം നേടൂ...\nകൊക്കോനിനോ കമ്മ്യൂണിറ്റി കോളേജ്\n. കൊക്കോനിനോ കമ്മ്യൂണിറ്റി കോളേജ് ഉപയോഗിക്കുക\nവേഗത്തിലുള്ള ആക്‌സസ് ലഭിക്കാൻ മൊബൈൽ ആപ്പ്\nകറന്റിനുള്ള പ്രധാന വിഭവങ്ങൾ\nവിദ്യാർത്ഥികൾ, സാധ്യതയുള്ള വിദ്യാർത്ഥികൾ, ഫാക്കൽറ്റി\nക്ലാസ് 10 ഇംഗ്ലീഷ് NCERT സൊല്യൂഷനുകൾ\n. CBSE സ്കൂളുകൾ NCERT പുസ്തകങ്ങൾ റഫർ ചെയ്യുന്നു\nരാജ്യത്തുടനീളം സാർവത്രികമാണ്. അതിനാൽ,\nNCERT പുസ്തകങ്ങൾ പിന്തുടരുന്ന ഒരു വിദ്യാർത്ഥി\nഅവൻ അല്ലെങ്കിൽ അവൾ മാറുകയാണെങ്കിൽ പ്രശ്നമില്ല


Hyundai AX1 മൈക്രോ എസ്‌യുവിയെപ്പറ്റി അറിയേണ്ടതെല്ലാം!\nHome/Cars/Hyundai/Hyundai AX1 മൈക്രൊ എസ്‌യുവിയുടെ ചിത്രങ്ങൾ പുറത്ത്, ഇന്ത്യയിൽ എത്തുക 2022ൽ?\nHyundai AX1 മൈക്രൊ എസ്‌യുവിയുടെ ചിത്രങ്ങൾ പുറത്ത്, ഇന്ത്യയിൽ എത്തുക 2022ൽ?\nNeeraj PadmakumarMay 31, 2021\nഹ്യുണ്ടായ് AX1 ൻ്റെ കൊറിയയിൽ നിന്നുമുള്ള ടെസ്റ്റിംഗ് ചിത്രങ്ങളാണ് പുറത്തുവന്നിരിക്കുന്നത്, കൂടുതലറിയാം…\nഹ്യുണ്ടായ് ഒരു സബ് കോംപാക്ട് എസ്‌യുവിയെ (മൈക്രോ എസ്‌യുവി എന്നും വിളിക്കാം ) അവതരിപ്പിക്കുവാൻ ഒരുങ്ങുകയാണെന്നത് പരസ്യമായ രഹസ്യമാണ്. വാഹനം ദക്ഷിണ കൊറിയയിൽ ടെസ്റ്റ് ചെയ്യാൻ തുടങ്ങിയിട്ട് മാസങ്ങളായി. മുൻപും ഇതിന്റെ പല ടെസ്റ്റിംഗ് ചിത്രങ്ങളും നമ്മുടെ മുന്നിലൂടെ കടന്നുപോയിട്ടുണ്ട്.\nഏറ്റവും പുതിയ ചിത്രങ്ങൾ എത്തുമ്പോൾ പ്രോട്ടോട്ടൈപ്പ് വാഹനത്തിൽ വലിയ ചില മാറ്റങ്ങൾ സംഭവിച്ചതായി കാണാം, പ്രൊഡക്ഷൻ മോഡലിനോട് അടുത്തു നില്ക്കുന്ന വിധത്തിലാണ് ഇതിപ്പോൾ ഉള്ളതെന്നാണ് വ്യക്തമാകുന്നത്. ഈയിടെ പുറത്തുവന്ന ടീസർ ചിത്രങ്ങളിലെ സ്റ്റൈലൻ ടെയിൽ ലാമ്പുകളും ഹെഡ് ലാമ്പുകളുമൊക്കെ ഇവയിൽ കാണാം. ഹ്യുണ്ടായ് AX1നെപ്പറ്റി ഇതുവരെ അറിവായിട്ടുള്ള വിവരങ്ങൾ എന്തൊക്കെയെന്നു നോക്കാം.\nറഷ്യയിൽ ക്രെറ്റയ്ക്ക് ഫേസ്‌ലിഫ്റ്റ്, AWD പ്രധാന പുതുമ\nHyundai Motors India: കാൽ നൂറ്റാണ്ടിന്റെ തിളക്കത്തിൽ ഹ്യുണ്ടായ് ഇന്ത്യ, ഇതുവരെ നിർമ്മിച്ചത് 90 ലക്ഷം വാഹനങ്ങൾ!\nഎന്താണ് ശരിക്കും AX1?\nഹ്യുണ്ടായിൽ നിന്നും എത്തുന്ന ഒരു മൈക്രോ എസ്‌യുവിയാണ് AX1, ഒന്നുകൂടി വ്യക്തമായി പറഞ്ഞാൽ എസ്‌യുവികളുടേതു പോലുള്ള ഡിസൈനുള്ള ടോൾബോയ് ഹാച്ച്ബാക്ക്. ഇന്ത്യയിൽ അടക്കം വരാനിരിക്കുന്ന സബ്-കൊംപാക്ട് എസ്‌യുവികളുടെ വിപ്ലവത്തിൽ വലിയ പങ്കുവഹിക്കാനാവും എഎക്സ് 1ന്.\nഇന്ത്യയിൽ AX1 മത്സരിക്കുക വരാനിരിക്കുന്ന ടാറ്റ HBX എസ്‌യുവി, മഹീന്ദ്ര KUV100, ഒരു പരിധി വരെ മാരുതി ഇഗ്നിസ് എന്നിവയോടാവും. പലരും ഈ വാഹനത്തെ മാരുതി എസ്പ്രസോയുടെ എതിരാളി ആയി പറയുന്നുണ്ടെങ്കിലും സ്പെസിഫിക്കേഷനടക്കം പല കാര്യങ്ങളുടെയും ത്രാസിൽ AX1 എസ്‌പ്രസോയ്ക്കു മുകളിലാണ്.\nടെസ്റ്റിംഗ് ചിത്രങ്ങൾ സൂചിപ്പിക്കുന്നത് AX1ന്റെ ഡിസൈൻ വെന്യൂ, ക്രെറ്റ പോലുള്ള ഹ്യുണ്ടായ് എസ്‌യുവികളുടെ ഡിസൈനുകളോട് ചേർന്നു നില്ക്കുന്ന വിധമാവും എന്നാണ്. ഒരു SUVക്ക് ചേരുംവിധം ഉയർന്നു നില്ക്കുന്ന വിധത്തിലാണ് ആകെ രൂപം.\nഹ്യുണ്ടായ് പുറത്തുവിട്ട ടീസർ ചിത്രങ്ങളിൽ കണ്ട വൃത്താകൃതിയിലുള്ള LED ഡേ ടൈം റണ്ണിംഗ് ലാമ്പുകളും സ്പ്ലിറ്റ് ഹെഡ്‌ലാപുകളും, ക്ലാംഷെൽ ആകൃതിയിലുള്ള ബോണറ്റും വാഹനത്തിനുണ്ടാവും. ടീസർ ചിത്രങ്ങൾ പ്രകാരം AX1 ന് ഉണ്ടാവുക ഇന്നുവരെ ഹ്യുണ്ടായ് വാഹനങ്ങളിൽ കണ്ടിട്ടില്ലാത്തതരം ടെയിൽ ലാമ്പുകളാവും. ഗ്രേ റൂഫ് റെയിലുകൾ, ഷാർക്ക് ഫിൻ ആന്റിന, പിൻ സ്പോയ്‌ലർ, എടുത്തറിയുന്ന വീൽ ആർച്ചുകൾ എന്നിവ മറ്റു പ്രത്യേകതകൾ.\nAX1 സ്ഥലസൗകര്യത്തിന്റെ കാര്യത്തിൽ ഒട്ടും പുറകിലാവില്ല എന്നാണ് അറിയുന്നത്. ആപ്പിൾ കാർപ്ലേ, ആൻഡ്രോയ്ഡ് ഓട്ടോ കണക്റ്റിവിറ്റികളോടുകൂടിയ ടച്ച്സ്ക്രീൻ ഇൻഫൊടെയ്ന്മെന്റ് സിസ്റ്റം, മൾട്ടി ഫംഗ്ഷൻ സ്റ്റിയറിംഗ് വീൽ, ഇരട്ട ഫ്രണ്ട് എയർബാഗുകൾ, എന്നിവയും ഈ വാഹനത്തിൽ പ്രതീക്ഷിക്കുന്നുണ്ട്.\nഹ്യുണ്ടായ് ഐ10 നിയോസിന്റെ K1 പ്ലാറ്റ്ഫോമിലാവും AX1 നിർമ്മിക്കപ്പെടുക. സാൻട്രോയിൽ കണ്ട 1.1 ലിറ്റർ,4സിലിണ്ടർ പെട്രോൾ എൻജിൻ തന്നെയാവാം ഈ വാഹനത്തിനും ഉണ്ടാവുക. (ഹ്യുണ്ടായ് നിരയിൽ സാൻട്രോയ്ക്കു മുകളിലായാവും AX1ന്റെ സ്ഥാനം) സ്റ്റാൻഡേർഡായി ലഭിക്കുന്ന5സ്പീഡ് മാനുവലിനൊപ്പം5സ്പീഡ് AMT-യും ഉണ്ടാവുമെന്നു കരുതുന്നു.\nAX1 എസ്‌യുവിയുടെ പ്രൊഡക്ഷൻ മോഡലിനെ ഉടൻ തന്നെ ആഗോളതലത്തിൽ അവതരിപ്പിക്കാൻ ഇരിക്കുകയാണ് ഹ്യുണ്ടായ്. 2022ൽ ഈ വാഹനം ഇന്ത്യയിലും എത്തുമെന്നാണ് അറിയുന്നത്.\nEnglish Summary: Hyundai AX1 SUV: Everything we know about it, Tata HBX rival\nസുരക്ഷയിൽ വിട്ടുവീഴ്ചകളില്ല, ഗ്ലോബൽ NCAP ക്രാഷ് ടെസ്റ്റിൽ4സ്റ്റാറുമായി റെനോ ട്രൈബർ!


ലോകത്തിലെ ഏറ്റവും വലിയ ഗുഹകളിലൊന്ന് ചൈനയിലെന്ന് കണ്ടെത്തല് – Truevision News\nബീജിംഗ്: ലോകത്തിലെ ഏറ്റവും വലിയ ഗുഹകളിലൊന്ന് ചൈനയിലെന്ന് കണ്ടെത്തല്. ചൈനയുടെയും ബ്രിട്ടന്റെയും പര്യവേഷക സംഘമാണ് ഫെങ്കാസൺ ജില്ലയില് 6.7 മില്യണ് ക്യുബിക് മീറ്റര് വലിപ്പമുള്ള ഗുഹ കണ്ടെത്തിയത്. 200 മീറ്റര് നീളവും 100 മീറ്റര് വീതിയുമുള്ള ഗുഹക്ക് 118 അടി ആഴമുണ്ട്.\nപാറക്കൂട്ടങ്ങളും കല്ലുകളുമെല്ലാം നിറഞ്ഞ ഈ ഗുഹ ലോകത്തിലെ ഏറ്റവും വലിയ ഭൂഗർഭ ഗുഹകളിലൊന്നാണെന്നാണ് പര്യവേഷകസംഘത്തിന്റെ വിലയിരുത്തല്. ഉള്ളിലേക്ക് കടക്കുംതോറും ആകാംഷയുണര്‍ത്തുന്ന കാഴ്ചകളാണ് ഗുഹക്കുള്ളില്. വെള്ളാരം കല്ലുകളും പവിഴപ്പുറ്റുകളും തീർക്കുന്ന വിസ്മയക്കാഴ്ചക്കൊപ്പം പാറക്കഷ്ണങ്ങളും വർണക്കല്ലുകളും നിറഞ്ഞ ഇടനാഴിയുണ്ട്.\n3ഡി ടെക്നോളജി ഉപയോഗിച്ച് സ്കാൻ ചെയ്താണ് ഗവേഷകസംഘം ഗുഹ കണ്ടെത്തിയത്. അതിരുകളിൽപ്പറ്റിപ്പിടിച്ച എക്കൽ പാളികളും പാറക്കൂട്ടങ്ങളിലൂടെ ഊർന്നിറങ്ങുന്ന വെള്ളവും കാണാനായി സഞ്ചാരികളും എത്തിതുടങ്ങിയിട്ടുണ്ട്.\nദേശീയ ചലച്ചിത്ര പുരസ്കാര വിതരണത്തില് പ്രതിഷേധിച്ച് പരിപാടി തുടങ്ങുന്നതിന് മുന്നേ ഡല്‍ഹി വിട്ട് ഫഹദ് ഫാസില്\nഎട്ടു വർഷങ്ങള്‍ക്ക് ശേഷം തമിഴ് ചലച്ചിത്ര പുരസ്കാരങ്ങൾ പ്രഖ്യാപിച്ചു; മലയാളത്തിന് അഭിമാന നേട്ടം


dimeter berbetov and manchester united018പ്രീമിയര് ലീഗ്\nകെ കരുണാകരനെ നിയമസഭ അനുസ്മരിച്ചു\nMonday 27th December 2010 10:40am\nപ്രീമിയര് ലീഗ്: മാഞ്ചസ്റ്ററിനും ടോട്ടന്‍ഹാമിനും ജയം\nMonday 27th December 2010 10:30am\nലണ്ടന്: പ്രീമിയര് ലീഗില് മാഞ്ചസ്റ്റര് യുണൈറ്റഡിനും ടോട്ടനത്തിനും ജയം. ബെര്‍ബറ്റോവിന്റെ ഇരട്ടഗോളിന്റെ പിന്‍ബലത്തില് 2-0നാണ് യുണൈറ്റഡ് സണ്ടര്‍ലാന്റിനെ തകര്‍ത്തത്.\nമറ്റൊരു മല്‍സരത്തില് ഒന്നിനെതിരേ രണ്ടുഗോളുകള്‍ക്കാണ് ടോട്ടന്‍ഹാം ആസ്റ്റണ് വില്ലയെ തകര്‍ത്തത്. പരിക്കിനുശേഷം തിരിച്ചെത്തിയ വാന്‍ഡന് വാര്‍ട്ടാണ് ടോട്ടന്‍ഹാമിന്റെ ഗോളുകള് നേടിയത്.\n17 കളികളില് നിന്ന് 37 പോയിന്റോടെ മാഞ്ചസ്റ്റര് യുണൈറ്റഡാണ് പോയിന്റ് നിലയില് മുന്നിലുള്ളത്. 19 കളികളില് നിന്ന് 35 പോയിന്റോടെ സിറ്റിയും 17 കളികളില് നിന്നും 32 പോയിന്റോടെ ആര്‍സനലുമാണ് രണ്ടും മൂന്നും സ്ഥാനങ്ങളില്.


ജില്ലയിലെങ്ങും ബിജെപിയുടെ ജന്മദിനം ആഘോഷം :: Janmabhumi Daily\nബിജെപിയുടെ 39-ാം ജന്മദിനം കോട്ടയം നിയോജക മണ്ഡലത്തിന്റെ ആഭിമുഖ്യത്തില് ആഘോഷിച്ചു. ഗാന്ധിസ്‌ക്വറില് നടന്ന ജന്മദിന സമ്മേളനം ജില്ലാ പ്രസിഡന്റ് എന്.ഹരി പതാക ഉയര്‍ത്തി ഉദ്ഘാടനം ചെയ്തു.\nകോട്ടയം: ബിജെപിയുടെ 39-ാം ജന്മദിനം കോട്ടയം നിയോജക മണ്ഡലത്തിന്റെ ആഭിമുഖ്യത്തില് ആഘോഷിച്ചു. ഗാന്ധിസ്‌ക്വറില് നടന്ന ജന്മദിന സമ്മേളനം ജില്ലാ പ്രസിഡന്റ് എന്.ഹരി പതാക ഉയര്‍ത്തി ഉദ്ഘാടനം ചെയ്തു. നിയോജക മണ്ഡലം പ്രസിഡന്റ് ബിനു.ആര്.വാര്യര് അദ്ധ്യക്ഷനായി. സംസ്ഥാന സമിതി അംഗം എം.എസ്.കരുണാകരന്, ജില്ലാ സെക്രട്ടറിമാരായ സി.എന്.സുഭാഷ്, എം.വി.ഉണ്ണികൃഷ്ണന്, റീബാവര്‍ക്കി, യുവമോര്‍ച്ച ജില്ലാ പ്രസിഡന്റ് ലാല് കൃഷ്ണ, ന്യൂനപക്ഷമോര്‍ച്ച ജില്ലാ ജനറല് സെക്രട്ടറി നാസര് റാവുത്തര്, നിയോജക മണ്ഡലം ഭാരവാഹികളായ പ്രവീണ് ദിവാകരന്, രാജേഷ് ചെറിയമഠം, ജോമോന്.കെ.ജെ, കുസുമാലയം ബാലകൃഷ്ണന്, കുടമാളൂര് രാധാകൃഷ്ണന്, രാജേഷ് കൈലാസം, നന്ദകുമാര്. എന്.കെ, റ്റി.റ്റി.സന്തോഷ് എന്നിവര് സംസാരിച്ചു.\nഏറ്റുമാനൂര്: ബിജെപി ഏറ്റുമാനൂര് നിയോജക മണ്ഡലം കാര്യാലയത്തില് ബിജെപി സ്ഥാപകദിനാഘോഷം നടത്തി. മണ്ഡലം പ്രസിഡന്റ് കെ ജി ജയചന്ദ്രന് പതാക ഉയര്‍ത്തി. ജന.സെക്രട്ടറി അനീഷ് വി.നാഥ്, ട്രഷറര് ആര്.ഗോപാലകൃഷ്ണന് നായര്, ബിജെപി മുനിസിപ്പല് കമ്മറ്റി പ്രസിഡന്റ് സുരേഷ് നായര്, ജന.സെക്രട്ടറി മഹേഷ് രാഘവന്, കൗണ്‍സിലറും വിദ്യാഭ്യാസ സ്റ്റാന്റിംഗ് കമ്മറ്റി ചെയര്‍മാനുമായ ഗണേഷ് ഏറ്റുമാനൂര്, മഹിളാമോര്‍ച്ച മണ്ഡലം സെക്രട്ടറി രമാദേവി എന്നിവര് പ്രസംഗിച്ചു. ഏറ്റുമാനൂരിലെ ബിജെപി മുതിര്‍ന്ന നേതാവ് ഗണപതി ആചാരിയെ കെ.ജി. ജയചന്ദ്രന് പൊന്നാട അണിയിച്ച് ആദരിച്ചു.\nവാഴപ്പള്ളി: ബിജെപി സ്ഥാപകദിനം ആഘോഷിച്ചു. പഞ്ചായത്തിലെ വിവിധസ്ഥലങ്ങളില് പതാകഉയര്‍ത്തി. വടക്കേക്കരയിലെ പരിപാടികള് നിയോജകമണ്ഡലം ജനറല് സെക്രട്ടറി ബി.ആര്. മഞ്ജീഷ് ഉദ്ഘാടനം ചെയ്തു. ബിജെപി വാഴപ്പള്ളി പഞ്ചായത്ത് കമ്മിറ്റി പ്രസിഡന്റ്പ്രദീപ് കുന്നക്കാട്, മനോജ്‌വടക്കേക്കര, ശ്രീലാല് ഭരതന്, കൃഷ്ണന്‍കുട്ടി, ശ്രീനിവാസ്, സുരേഷ് തുടങ്ങിയവര് നേതൃത്വം നല്‍കി.\nബിജെപിയുടെ ഉജ്വല വിജയം: ജില്ലയിലെങ്ങും ആഹ്ലാദം\nധീരജവാന്മാര്‍ക്ക് ഐക്യദാര്‍ഢ്യവുമായി ജില്ലയിലെങ്ങും പ്രകടനം


ഹൈദരാബാദ് കോർപ്പറേഷൻ തെരഞ്ഞെടുപ്പ്: ആദ്യ ഫലസൂചനകൾ ബിജെപിക്ക് അനുകൂലം | hyderabad election result bjp leading\nഹൈദരാബാദ് കോർപ്പറേഷൻ തെരഞ്ഞെടുപ്പ്: ആദ്യ ഫലസൂചനകൾ ബിജെപിക്ക് അനുകൂലം\nhyderabad, First Published Dec 4, 2020, 9:08 AM IST\nസിആർപിഎഫിനെയും പൊലീസിനെയും വിന്യസിച്ച് നഗരത്തില് സുരക്ഷ കർശനമാക്കിയിട്ടുണ്ട്. കൊവിഡ് പശ്ചാത്തലത്തില് ഇലക്ട്രോണിക് വോട്ടിംഗ് മെഷീനുപകരം ബാലറ്റ് പേപ്പറാണ് വോട്ടിംഗിനായി ഉപയോഗിച്ചത്. അതിനാല് ഫല പ്രഖ്യാപനങ്ങളും ലീഡ് നിലയും അറിയുന്നത് വൈകുമെന്നാണ് വിവരം\nഹൈദരാബാദ്: ദേശീയ ശ്രദ്ധ നേടിയ ഹൈദരാബാദ് മുൻസിപ്പൽ കോർപ്പറേഷന് തിരഞ്ഞെടുപ്പിന്‍റെ ആദ്യ ഫലസൂചനകൾ ബിജെപിക്ക് അനുകൂലം. തപാൽ വോട്ടുകളെണ്ണിയപ്പോൾ മുന്നിട്ട് നിന്ന ബിജെപി ആധിപത്യം ഇപ്പോഴും പുലർത്തുന്നുണ്ട്. നിലവിൽ ബിജെപി 50 ഇടത്തും ടിആർഎസ് 28 ഇടത്തും എഐഎംഐഎം 12 ഇടത്തും കോൺഗ്രസ് ഒരിടത്തും മുന്നിട്ട് നിൽക്കുന്നു.\nനഗരത്തിലാകെ 30 കേന്ദ്രങ്ങളിലായാണ് രാവിലെ മുതല് വോട്ടെണ്ണല് നടക്കുന്നത്. സിആർപിഎഫിനെയും പൊലീസിനെയും വിന്യസിച്ച് നഗരത്തില് സുരക്ഷ കർശനമാക്കിയിട്ടുണ്ട്. 46.6 ശതമാനം പോളിംഗാണ് ഇത്തവണ രേഖപ്പെടുത്തിയത്. കൊവിഡ് പശ്ചാത്തലത്തില് ഇലക്ട്രോണിക് വോട്ടിംഗ് മെഷീനുപകരം ബാലറ്റ് പേപ്പറാണ് വോട്ടിംഗിനായി ഉപയോഗിച്ചത്. അതിനാല് ഫല പ്രഖ്യാപനങ്ങളും ലീഡ് നിലയും അറിയുന്നത് വൈകുമെന്നാണ് വിവരം.\nനിയമ സഭാ, പാർലമെന്റ് തെരഞ്ഞെടുപ്പുകൾക്ക് സമാനമായ രീതിയിൽ ചരിത്രത്തിലില്ലാത്ത രീതിയിലുള്ള പ്രചരണമാണ് ഹൈദരാബാദ് കോർപ്പറേഷൻ തെരഞ്ഞെടുപ്പിലുണ്ടായത്. ടിആർഎസിന്‍റെ ആധിപത്യം അവസാനിപ്പിക്കാനും ദക്ഷിണേന്ത്യ പിടിക്കാനുള്ള ആദ്യ ചുവട് എന്ന നിലയിലുമാണ് തെരഞ്ഞെടുപ്പിനെ ബിജെപി നോക്കിക്കാണുന്നത്. മുസ്ലിം ജനസംഖ്യ കൂടി ഹൈദരാബാദിൽ വലിയ മുന്നേറ്റം നേടാനായാൽ അത് വലിയ ഗുണം ചെയ്യുമെന്നാണ് ബിജെപി വിലയിരുത്തുന്നത്.\nപ്രധാനമന്ത്രി നരേന്ദ്രമോദി, അമിത് ഷാ അടക്കമുള്ള നേതാക്കൾ ഹൈദരാബാദിലെത്തിയിരുന്നു. അമിത് ഷായും യുപി മുഖ്യമന്ത്രി യോഗി ആദിത്യനാഥും റോഡ് ഷോകൾ നടത്തി. ബിജെപി പ്രസിഡന്റ് ജെപി നദ്ദ, സ്മൃതി ഇറാനി, പ്രകാശ് ജാവേദ്ക്കർ അടക്കമുള്ള കേന്ദ്രമന്ത്രിമാരും പ്രചാരണത്തിനെത്തി. അതേ സമയം മുഖ്യമന്ത്രി ചന്ദ്രശേഖര് റാവു തന്നെയായിരുന്നു ടിആർഎസിന്‍റെ പ്രചാരണരംഗത്തെ താരം. അസദുദ്ദീൻ ഒവൈസിയുടെ നേതൃത്വത്തിൽ എഐഎംഐഎമ്മും ശക്തമായ പ്രചാരണമാണ് നടത്തിയത്.\nhyderabad corporation election 2020\nhyderabad election bjp\nഹൈദരാബാദ് കോർപ്പറേഷൻ തെരഞ്ഞെടുപ്പ്


ശബരിമലയില് സര്‍ക്കാര് പ്രശ്നങ്ങള് വഷളാക്കി: യു.ഡി.എഫ് – Jaihind TV\nശബരിമലയില് സര്‍ക്കാര് പ്രശ്നങ്ങള് വഷളാക്കി: യു.ഡി.എഫ്\nശബരിമലയിൽ സർക്കാർ അനാവശ്യ തിടുക്കം കാട്ടിയെന്ന് പ്രതിപക്ഷനേതാവ് രമേശ് ചെന്നിത്തല. യു.ഡി.എഫിന്‍റേത് പക്വമായ നിലപാടാണെന്ന് കെ.സി വേണുഗോപാൽ എം.പി പറഞ്ഞു. ആലപ്പുഴയിൽ യു.ഡി.എഫ് വിശദീകരണ യോഗത്തിൽ സംസാരിക്കുകയായിരുന്നു ഇരു നേതാക്കളും.\nശബരിമല വിഷയത്തിൽ കോടതി വിധി കൂടിയാലോചനകൾ ഇല്ലാതെ നടപ്പാക്കി സർക്കാർ പ്രശ്‌നങ്ങൾ വഷളാക്കിയെന്ന് രമേശ് ചെന്നിത്തല പറഞ്ഞു. ചരിത്രത്തെ വളച്ചൊടിക്കാൻ സി.പിഎം ശ്രമിക്കുന്നുവെന്നും അദ്ദേഹം പറഞ്ഞു.\nശബരിമല വിഷയത്തിൽ കേന്ദ്ര-സംസ്ഥാന സർക്കാരുകൾ ഒളിച്ചുകളി നടത്തുന്നുവെന്ന് ചടങ്ങിൽ സംസാരിച്ച കെ.സി വേണുഗോപാൽ എം.പി പറഞ്ഞു. ശബരിമല വിഷയത്തില് യു.ഡി.എഫ് സ്വീകരിച്ചത് പക്വമായ നിലപാടാണെന്നും അദ്ദേഹം കൂട്ടിച്ചേർത്തു.\nയു.ഡി.എഫ് കൺവീനർ ബെന്നി ബെഹനാൻ, ഡി.സി.സി. പ്രസിഡന്‍റ് എം.ലിജു, മുസ്ലിം ലീഗ് നേതാക്കളായ സയിദ് സാദിക്കലി ശിഹാബ് തങ്ങൾ, പി.എ സലിം, കേരള കോൺഗ്രസ് ജേക്കബ് ലീഡർ അനൂപ് ജേക്കബ്, ഫോർവേഡ് ബ്ലോക്ക് അഖിലേന്ത്യാ സെക്രട്ടറി ജി ദേവരാജൻ തുടങ്ങി നിരവധി പേര് യോഗത്തില് പങ്കെടുത്തു.\nവിധി പ്രതികൂലമാകും: തോമസ് ചാണ്ടി ഹര്‍ജികള് പിന്‍വലിക്കുന്നു\nകര്‍ണാടകയില് അസ്വാഭാവിക സാഹചര്യം ഇല്ല: കെ.സി. വേണുഗോപാല്